
ברכות יג ע"א



טקסט הדף





	לא שיעקר יעקב ממקומו אלא ישראל עיקר ויעקב טפל לו וכן הוא אומר {ישעיה מג-יח} אל תזכרו ראשונות וקדמוניות אל תתבוננו אל תזכרו ראשונות זה שעבוד מלכיות וקדמוניות אל תתבוננו זו יציאת מצרים {ישעיה מג-יט} הנני עושה חדשה עתה תצמח תני רב יוסף זו מלחמת גוג ומגוג משל למה הדבר דומה לאדם שהיה מהלך בדרך ופגע בו זאב וניצל ממנו והיה מספר והולך מעשה זאב פגע בו ארי וניצל ממנו והיה מספר והולך מעשה ארי פגע בו נחש וניצל ממנו שכח מעשה שניהם והיה מספר והולך מעשה נחש אף כך ישראל צרות אחרונות משכחות את הראשונות: {דברי הימים א א-כז} אברם הוא אברהם בתחלה נעשה אב לארם ולבסוף נעשה אב לכל העולם כולו שרי היא שרה בתחלה נעשית שרי לאומתה ולבסוף נעשית שרה לכל העולם כולו: תני בר קפרא. כל הקורא לאברהם אברם עובר בעשה שנאמר {בראשית יז-ה} והיה שמך אברהם רבי אליעזר אומר עובר בלאו שנאמר {בראשית יז-ה} ולא יקרא עוד [את] שמך אברם אלא מעתה הקורא לשרה שרי הכי נמי התם קודשא בריך הוא אמר לאברהם {בראשית יז-טו} שרי אשתך לא תקרא את שמה שרי כי שרה שמה אלא מעתה הקורא ליעקב יעקב ה''נ שאני התם דהדר אהדריה קרא דכתיב {בראשית מו-ב} ויאמר אלהים לישראל במראות הלילה ויאמר יעקב יעקב מתיב רבי יוסי בר אבין ואיתימא רבי יוסי בר זבידא {נחמיה ט-ז} אתה הוא ה' האלהים אשר בחרת באברם אמר ליה התם נביא הוא דקא מסדר לשבחיה דרחמנא מאי דהוה מעיקרא:





	הדרן עלך מאימתי





	מתני' היה קורא בתורה והגיע זמן המקרא אם כוון לבו יצא בפרקים שואל מפני הכבוד ומשיב ובאמצע שואל מפני היראה ומשיב דברי ר' מאיר ר' יהודה אומר באמצע שואל מפני היראה ומשיב מפני הכבוד ובפרקים שואל מפני הכבוד ומשיב שלום לכל אדם אלו הן בין הפרקים בין ברכה ראשונה לשניה בין שניה לשמע בין שמע לוהיה אם שמוע בין והיה אם שמוע לויאמר בין ויאמר לאמת ויציב ר' יהודה אומר בין ויאמר לאמת ויציב לא יפסיק אמר ר' יהושע בן קרחה למה קדמה פרשת שמע לוהיה אם שמוע כדי שיקבל עליו עול מלכות שמים תחלה ואחר כך מקבל עליו עול מצות והיה אם שמוע לויאמר שוהיה אם שמוע נוהג בין ביום ובין בלילה ויאמר אינו נוהג אלא ביום בלבד:


	גמ' ש''מ מצות צריכות כוונה מאי אם כוון לבו לקרות לקרות והא קא קרי בקורא להגיה: ת''ר ק''ש ככתבה דברי רבי וחכ''א בכל לשון מ''ט דרבי אמר קרא והיו בהוייתן יהו ורבנן מאי טעמייהו אמר קרא שמע בכל לשון שאתה שומע ולרבי נמי הא כתיב שמע ההוא מבעי ליה השמע לאזניך מה שאתה מוציא מפיך ורבנן סברי להו כמאן דאמר לא השמיע לאזנו יצא ולרבנן נמי הא כתיב והיו ההוא מבעי להו שלא יקרא למפרע ורבי שלא יקרא למפרע מנא ליה נפקא ליה מדברים הדברים ורבנן דברים הדברים לא דרשי למימרא דסבר רבי דכל התורה כולה בכל לשון נאמרה דאי סלקא דעתך בלשון הקודש נאמרה והיו דכתב רחמנא למה לי איצטריך משום דכתיב שמע למימרא דסברי רבנן דכל התורה כולה בלשון הקודש נאמרה דאי סלקא דעתך בכל לשון נאמרה שמע דכתב רחמנא למה לי איצטריך משום דכתיב והיו: ת''ר והיו שלא יקרא למפרע הדברים על לבבך יכול תהא כל הפרשה צריכה כוונה תלמוד לומר האלה עד כאן צריכה כוונה מכאן ואילך אין צריכה כוונה דברי ר' אליעזר א''ל רבי עקיבא הרי הוא אומר





רש"י





	לא שיעקר יעקב ממקומו. שהרי מצינו שקראו הקב''ה יעקב אחר זאת ברדתו למצרים שנאמר ויאמר אלהים לישראל ויאמר יעקב יעקב ויאמר הנני (בראשית מו): הנני עושה חדשה. בתר אל תזכרו ראשונות כתיב: בתחלה אב לארם. לאנשי מדינתו שמארץ ארם היה שנאמר בעבר הנהר ישבו אבותיכם (יהושע כד) ואומר אל ארם נהרים אל עיר נחור (בראשית כד): אב לכל העולם. אב המון גוים (שם יז): שרי. לשון יחיד משמע שרתי: מסדר שבחיה. דמעיקרא אשר בחרת בו בהיות שמו אברם ושמת שמו אברהם: היה קורא בתורה. פרשת ק''ש: והגיע זמן המקרא. זמן ק''ש: בפרקים. בין ההפסקות ולקמן מפרש להו במתניתין בין פרשה ראשונה לשניה בין שניה לשמע כו': שואל מפני הכבוד שואל בשלום אדם נכבד שראוי להקדים לו שלום: ומשיב. שלום אם הקדימו לו ובגמרא פריך כיון דשואל פשיטא דמשיב: ובאמצע. באמצע הברכה או הפרשה: מפני היראה. אדם שהוא ירא מפניו שלא יהרגהו אבל מפני הכבוד לא: ר''י. בגמרא מפרש פלוגתייהו: בין ויאמר לאמת ויציב לא יפסיק. בגמרא (ד' יד) מפרש טעמייהו: והיה אם שמוע נוהג בין ביום בין בלילה. דמשתעי בתלמוד תורה דכתיב (דברים יא) ולמדתם אותם את בניכם: ויאמר אינו נוהג אלא ביום. דמשתעי בציצית שאינה נוהגת אלא ביום דכתיב וראיתם אותו פרט לכסות לילה (שבת ד' כז:): גמ ' ש''מ מצות צריכות כוונה. שיהא מתכוין לשם מצות ותקשה לרבה דאמר במסכת ראש השנה (דף כח.) התוקע לשיר יצא: כוון לקרות. אבל לצאת ידי מצוה לא בעינן שיהא מתכוין אלא לקרות בתורה בעלמא: הא קא קרי. הא בקורא קא עסיק תנא ואתי דקתני היה קורא בתורה: בקורא להגיה. את הספר אם יש בו טעות דאפילו לקריאה נמי לא מתכוין: ככתבה. בלשון הקדש: מדברים הדברים. דהוה ליה למכתב והיו הדברים האלה (דברים ו) למדרש שיקרא הדברים כסדרן ולא למפרע כגון ובשעריך ביתך מזוזות: לימא קסבר ר' וכו'. מדאיצטריך ליה קרא לק''ש שתהא ככתבה סבירא ליה בשאר כל התורה בכל לשון נאמרה לקרות: משום דכתיב שמע. דלא תדרוש שמע בכל לשון שאתה שומע כרבנן: עד כאן. עד על לבבך:





תוספות





	היה קורא אם כוון לבו יצא. בירושלמי אמרינן ברכות אינן מעכבות דאע''פ שלא אמר שתים לפניה ושתים לאחריה יצא דאם לא כן תקשי מאי מהני אם כוון לבו הרי לא בירך תחלה. וא''ת הא בפ''ק (ד' יב.) מסקינן סדר ברכות אין מעכבות הא ברכות מעכבות. וי''ל דהתם איירי בצבור. דיקא נמי דקתני אמר להם הממונה: ובאמצע שואל מפני וכו'. ופסק רבינו שמעיה דבמקום שאסור לספר אסור לדבר אפילו בלשון הקודש וכן משמע מתוך מתניתין. ובירושלמי קאמר אפילו באמצע הפסוק רב הונא בשם רב יוסף אמר ודברת בם מכאן שיש לך רשות לדבר בם. והיינו נמי דאמרי' בפ''ק דיומא (דף יט:) ודברת בם ולא בתפלה פירוש שאין משיבין בה מפני הכבוד: בקורא להגיה. פירש בקונטרס שאין מתכוין לקרות. תימה אכתי הא קא קרי. ע''כ נראה בקורא להגיה שאינו קורא התיבות כהלכתן וכנקודתן אלא ככתיבתן קרי כדי להבין בחסרות וביתרות כמו לטטפת ומזוזת ואם כוון לבו לאו דוקא אלא כלומר לקרות כדין כנקודתן וכהלכתן: וחכמים אומרים בכל לשון. אומר הר''י דהלכה כחכמים דהלכה כרבי מחבירו ולא מחביריו (עירובין ד' מו:) ועוד דרבנן סבירא להו כמאן דאמר לא השמיע לאזנו יצא וכותיה פסקינן לקמן (ד' טו:): בלשון הקדש נאמרה. פירש רש''י פרק שני דמגילה (ד' יז: ושם) לקרות בתורה. ולא נהירא דהא עזרא תיקן קריאת התורה ומקמי דאתא עזרא והיו למה לי. וי''ל דמיירי בפרשיות המחוייבין לקרות דאורייתא כמו פרשת זכור אי נמי מקרא בכורים וודוי מעשר ופרשת חליצה שמצוה בתורה לקרותן אעפ''כ בכל לשון נאמרה בסיני שכל דבור ודבור שהיה יוצא מפי הקב''ה היה מתחלק לשבעים לשון: עד כאן מצות כוונה עד בכל מאדך ששני פסוקים אלו מדברים ביחוד ה' באהבתו וביראתו:





רב נסים גאון

מותיב ר' יוסי בר אבין ואיתימא ר' יוסי בר זבדא אטו אברהם מי לא הדר קרייה רחמנא אברם ובתוספתא נמי [ספ"א דמכילתין] בענין זה המקום אברם הוא אברהם אע"פ שחזר וקרא את אברהם אברם אינו לגנאי אלא לשבח כו' הוא אברם עד שלא נדבר עמו הוא אברהם משנדבר עמו ויש ששואלין למה נשתנו שמו של אברהם ושמו של יעקב ולא נשתנה שמו של יצחק ופשטה של שאלה זו כי אברהם ויעקב אבותיהם קראום באותן השמות ולפיכך גידלם הקב"ה בשמות שקרא להן הוא אבל יצחק הקב"ה קראו בזה השם קודם שנולד כדכתיב (בראשית י״ז:י״ט) אבל שרה אשתך יולדת לך בן וקראת את שמו יצחק ואית במכילתא דר' ישמעאל [בפ' בא] יצחק לא נשתנה שמו למה שנקרא שמו מפי הקב"ה ובגמרא דבני מערבא (בסיפא דהאי פירקא) מפני מה נשתנה שמו של אברהם ושמו של יעקב ושמו של יצחק לא נשתנה אילו אבותיהם קראו אותן בשמן אבל יצחק הקב"ה קראו. ארבעה נקראו עד שלא נולדו יצחק וישמעאל יאשיה ושלמה:




סליק פירקא קמא. 



פירקא תנינא. 



שמעת מינה מצות צריכות כוונה. איתיה להדיא דהא מילתא בפרק ראוהו בית דין במסכת ראש השנה (דף כח) דקאמר אלמא קא סבר רבא מצות אין צריכות כוונה ואיתיביה אביי כמה תיובתא ולבסוף אוקמי' אלא אמר רבא לצאת לא בעי כוונה לעבור בזמנו לא בעי כוונה שלא בזמנו בעי כוונה:






רשב"א

מתני': היה קורא בתורה והגיע זמן המקרא אם כיון לבו יצא. אוקימנא בגמ' אפילו כיוון לקרות. ושמעינן מהכא תלת. חדא דאין הברכות מעכבות, וכבר כתבתי למעלה (יב, א) דלדעת רבנו האי גאון ז"ל דוקא ליחיד הא לצבור הברכות מעכבות, וכדעת מקצת הגאונים בין ליחיד בין לצבור אין מעכבות ולזה הדעת נוטה, וכמ"ש בשלהי פרק קמא (שם). ועוד נראה לי מכאן שהקורא הפרשיות למפרע יצא, וכן דעת הר"מ במז"ל (פ"ב ק"ש הי"א) כמו שאכתוב למטה שאין סדר פרשיות כתוב בתורה כסדרן בקריאת שמע. ועוד איכא למשמע מיהא לכאורה דאפילו הפסיק בין פרשה לפרשה שיעור כדי שיקרא את כולה ואת ברכותיה יצא, דהא בקורא להגיה כדאוקימנא להא מתניתין בגמרא טובא איכא בין פרשה לפרשה ואפילו הכי יצא, והכי נמי משמע בגמרא בהדיא (לקמן ע"ב) בההיא דרבי דהוה קרי פסוק ראשון ושונה לתלמידיו ולאחר מכן חוזר וגומרה כדעת רבי שמעון ברבי. ומיהו פלוגתא היא בפרק בתרא דראש השנה (לד, ב) דגרסינן התם גבי שמע תשע תקיעות בתשע שעות ביום, דאמר רבי יוחנן יצא, ואקשינן עלה והא אמר ר' יוחנן משום ר"ש בן יהוצדק בהלל ובמגילה אם שהה כדי לגמור את כולה חוזר לראש, ופרקינן הא דידיה והא דרביה, ואקשינן תו ודידיה לא, והא ר' אבהו הוה שקיל ואזיל בתריה דרבי יוחנן והוה קרי קריאת שמע כי מטא למבואות המטונפות פסק בתר דחלף אמר ליה מהו לגומרה, אמר ליה אם שהית כדי לגמור את כולה חזור לראש. ופרקינן דהכי קאמר ליה לדידי לא סבירא לי כלומר לא סבירא לי במהלך במבואות המטונפות שצריך לפסוק אלא אתה שפסקת להחמיר גם בזה החמיר וחזור לראש. וקיי"ל כרבי יוחנן וכן פסק רבנו אלפסי ז"ל. וכן נחלקו בה בירושלמי (בפרקין ה"א) אלא שאמר שם דרבי יוחנן מודה בקריאת שמע.
ועוד פירשו בירושלמי שם למאן דאמר אם שהה כדי לגמור את כולה חוזר לראש אם משערין בקורא או בכל אדם משערין, ואמרו דבקורא משערין, דגרסינן התם: רבי מונא אמר בשם רבי יהודה שאמר משום רבי יוסה הגלילי הפסיק בה כדי לקרות את כולה לא יצא ידי חובתו. רבי בא בשם רבי ירמיה הלכה כרבי מונא שאמר משום ר' יהודה שאמר משום רבי יוסי הגלילי. רבי יוחנן בשם ר"ש בן יהוצדק אף בהלל ובקריאת המגילה כך. אבא בר רב הונא ורב חסדא הוו יתבין אמרין בתקיעות כן, סלקן לבית רב ושמעית רב הונא בשם רב אפילו שמעין כל היום עד תשע שעות יצא. אמר רבי זעירא עד דאנא תמן אצרכת לי וכד סלקית להכא שמעית רבי יוסה בשם ר' יוחנן אפילו שמען כל היום יצא והוא ששמען  על הסדר וכו'. ר' בון בר חייא בעי כגון קריאת שמע וברכותיה, היא ולא ברכותיה ברכותיה ולא היא, הפסיק שלשה וחזר והפסיק שלשה, בקורא משערין או בכל אדם משערין. א"ר מתניא לא מסתברא בקורא. רבי אלעזר סליק מבקרא לר"ש בר אבא א"ל כגון דאנא תשיש ואנא קרי שמע ומתנמנם נפק אנא ידי חובתי, א"ל אין, רבי ירמיה בעא קומי ר' זעירא כגון דר' אלעזר ידע דר"ש בר אבא מדקדק במצותיה סגין הורי ליה אי כגון דהוא תשיש הורי ליה. א"ל בפירוש פליגין, דרבי אלעזר אמר יצא ורבי יוחנן אמר לא יצא, מה פליגין בקריאת שמע מפני שהיא עשויה פרקים פרקים אבל בהלל וקריאת מגילה אף ר' אלעזר מודי. ע"כ גירסא ירושלמית.
וקיימא לן כר' אלעזר דירושלמי ואפילו במגילה, דר' מונא הוא דאמר בפרק הקורא את המגילה (שם, ה"ב) אף בסירוגין אם שהה כדי לגמור את כולה לא יצא, וכבר אידחיה הא דרבי מונא התם מהלכתא. ואלא מיהו לגבי קריאת שמע איכא מרבוותא ז"ל דפסקו כמ"ד אם שהה כדי לגמור את כולה חוזר לראש. ובמקומה בפרק מי שמתו (לקמן ברכות כג, א ד"ה אלא) נכתוב בה בסייעתא דשמיא.



 גמרא: בקורא להגיה. פירשו רב האי ורש"י ז"ל: לפי שצריך לכוין מיהא לקריאה, וכ"כ הר"י בן גיאת ז"ל דהויא ליה כוונה זו כנתכוין שומע לשמוע ומשמיע להשמיע שאינה כוונה גמורה אלא שצריך מיהא כוונת שמיעה. ויש מי שפירש קורא להגיה, שקורא התיבות ככתיבתן בחסרות ויתרות, ואם קרא כן לא יצא עד שיתכוין ויקרא כקריאתו, ואינו מחוור דהא פשיטא שאם קרא ככתיבתן דלא יצא, והראשון עיקר.



ורבנן סברי לה כרבי יהודה דאמר הקורא את שמע ולא השמיע לאזנו יצא. ונראה לומר דלאו דוקא כרבי יהודה קאמר, דהא למסקנא (טו, א) רבי יהודה כר' אלעזר בן עזריה רביה סבירא ליה דמוקי שמע להשמיע לאזנך אלא דבדיעבד יצא, אלא כמאן דאמר אין צריך להשמיע לאזנו קאמר. ותמיה לי אמאי לא אמר סברי לה כרבי מאיר דאית ליה (שם) הכין שאינו צריך להשמיע לאזנו ואפילו לכתחילה.



לימא קסבר רבי כל התורה בכל לשון נאמרה. כתב רבנו האי גאון ז"ל דלכולן ברור שלא כתב משה את התורה אלא בלשון הקודש כסדר הזה שהוא בידינו בלא שינוי, אלא כך הן אומרין הנאמרו לו עוד תרפיה בלשון אחר אם לאו          ע"כ. ורש"י ז"ל פירש בפרק שני דמגילה (יז, ב) לקרות בספר תורה, והקשו עליו [בתוס'] שלא מצינו שתהא קריאת ספר תורה מן התורה, אלא אם כן יאמר רש"י ז"ל שתהא קריאת הפרשיות, כגון פרשת פרה ופרשת זכור וכיוצא בהן מן התורה. והנכון שנאמר דהיינו כל הקריאות שאדם חייב לקרות, כגון מקרא בכורים וודוי מעשר ומקרא חליצה וכל אותן שנשנו בסוטה בפרק אלו נאמרין (סוטה לב, א) ואותן שאמרו שם שנאמרין בלשון הקודש לרבי היו צריכין לידרש מן המקרא, אבל אותן שנאמרין בכל לשון אין צריכין לידרש שכך דינן, ולרבנן אותן שנאמרין בלשון הקודש אינן צריכין קרא אבל אידך צריכי קרא. ואותן פסוקים שמביא שם לנאמרין בכל לשון, י"ל דלרבי לא צריכי להאי ודריש להו לדרשא אחרינא. וכן נמי רבנן אותן פסוקים שמביא לנאמרין בלשון הקודש, כדדרשינן כל חד וחד הכא שמע וכן והיו.





ריטב"א

פרק היה קורא 
היה קורא בתורה וכו'. פירוש אדם שהיה קורא בתורה כדרכו והיה קור' אותה פרש' של ק"ש והגיע זמן ק"ש, אם כיון לבו יצא ואם לאו לא יצא. משמע מהכא דאין הברכות מעכבות דהאי דקא קרי בתורה כדרכו ודאי שלא בברכות הוא קורא דהא אוקימנא בגמ' בקורא להגיה וקא אמרינן דאם כיון לבו יצא. והא ודאי פשיטא דאין מעכבות כדין שאר המצות דאם לבש ציצית או הניח תפלין ולא בירך ודאי יצא ידי חובת מצוה דמכל מקום הא קיים מצותו והיינו דלא דייק לן בגמ' משום דפשיטא ליה, ואע"ג דבירושלמי דייק מהכא דברכות אין מעכבות איפשר דטעמא משום דהני ברכות הם קבועות ומיוחדות לק"ש ועוד דהן מטבע ארוך מה שאין כן במצות ציצית ותפלין דהם מטבע קצר וכיון דהכי הוא הוה אמינא דליעכבו קמ"ל דלא: 



[גמרא] בקורא להגיה. כלומר דלא היה מתכיון מתחלה לקריאה כלל אלא להגיה בלבד. ומש"ה קתני שאם כיון לבו לקריאה אעפ"י שלא כיון לבו לצאת יצא. וקורא להגיה יש מפרשים שהיה קורא דרך חסירות ויתירות כגון לטוטפות לטטפת ויש מפרשים שהיה קורא כדינו אלא שהקריאה היתה להגיה וכמתעסק דמי ואינה חשובה קריאה ואח"כ נתכוין לקריאה ממש, ודכותה גבי שופר דהשומע מן המתעסק אע"ג דעביד תקיעה ראויה לא יצא אבל היכא דמכוין לקריאה ראויה הוה ליה כתוקע לשיר דאמרינן דיצא, והשתא לפום מסקנא דסוגיין משמע דסביר' לן דמצות אין צריכות כונה ולקמן הויא פלוגתא דאשלי רברבי בק"ש עד היכן צריך כונה וא"כ כולהו דלא כהאי סוגיין. ויש אומרים דשלשה דיני כונות הן אחד בק"ש לחוד ושנים בכל המצות, האחת הוא דצריך כונה לדבר שלא יהא כמתעסק בעלמא ואין דעתו לאותו דבר כלל ודכותה לגבי תקיעת שופר שהוא מתעסק והקול יוצא מעצמו ואינו מתכוין לשם תקיעה כלל וזו הכונה צריכה בכל המצות, והכונה השנית היא לצאת ידי חובת המצוה וזו שייכא בכל המצות ובהא הוא המחלוקת וקיימא לן כמאן דאמר דאין צריך כונה לצאת ידי חובה מצוה, והשלישית שיכוין לבו בכל תיבה ותיבה ויעיין בענין ויבין אותו וזו היא בק"ש לחוד, ועל זו הכונה נחלקו לקמן עד היכן צריך כונה, ולפי זה יש לשאול כי אקשי ליה ממתניתין שמעת מינה מצות צריכות כונה אמאי לא משני ליה דבק"ש הוא דבעינן כונה לכל תיבה משא"כ בשאר מצות. יש לומר דמתניתין סתמא קתני ומשמע דבכולה ק"ש איירי ואפי' פרשת ציצית נמי והא לא איפשר לומר דניבעי כונת תיבות בכולה ק"ש ומשום הא לא ניחא ליה לשנויי הכי: 



ת"ר ק"ש ככתבה וכו'. כלומר בלשון הקודש תקרא כמות שהיא כתובה. וחכמים אומרים בכל לשון וכו', ור' שלא יקרא למפרע מנא ליה נפקא ליה מדברים הדברים. פירוש דליכ' למימר דמוהיו תרתי שמעת מינה דודאי טפי משמע והיו שלא יקרא למפרע מבהויתן יהו ומשום הכי אצטריך קרא אחרינא לומר שלא יקרא למפרע: ורבנן דברים הדברים לא דרשי. ובהא תלי עיקר פלוגתייהו דכיון דרבנן לא דרשי דברים הדברים ודאי והיו או אתא שלא יקרא למפרע או אתא לבהויתן יהו וכיון דכן טפי משמע שלא יקרא למפרע מבהויתן יהו ואיכא שמע דמשמע בכל לשון שאתה שומע או השמע לאזניך מה שאתה מוציא מפיך לאפוקי שלא יצא על ידי הרהור וכיון דכן טפי משמע בכל לשון שאתה שומע מהשמע לאזניך ור' נפיק ליה מדברים הדברים שלא יקרא למפרע וכיון דכן והיו ודאי אתא לבהויתן יהו שלא יקרא בכל לשון וכיון דכן ודאי שמע להשמע לאזניך אתא: 



לימא קסבר רבי דכל התורה כולה בכל לשון נאמרה. מדאיצטריך לי' קרא דוהיו לק"ש דבהויתן יהו דאי ס"ד וכו'. וא"ת ומאי נפק' לן מינה אי בלשון הקודש נאמרה או בכל לשון אי לשינון בכל לשון ששינה וקורא יצא, ורש"י ז"ל פירש פ"ב דמגלה דנפקא מינה לענין לקרות בספר תורה בבית הכנסת והקשו עליו שקריאת ס"ת לא מצינו שיהא מן התורה אלא תקנה היתה ממשה ועזרא, ויש אומרים דרש"י ז"ל הכי קאמר לענין קדושה אם היא בקדושתה שתהא ראויה לקרות בה בבית הכנסת אם תמצא לומר בלשון הקודש נאמרה אם היא כתובה בלשון אחר משאר לשונות אינה קדושה לקרות בה בבית הכנסת וטעונה גניזה ואי אמרינן בכל לשון נאמרה אם כתובה בכל לשון היא קדושה כבלשון הקודש. ויש אומרים דנפקא מינה לאותן פרשיות שצריכות לקרות בלשון הקודש כגון פרשת בכורים ווידוי מעשר ופרשת משוח מלחמה ופרשת עגלה ערופה ומקרא חליצה וכל אותן ששנו בסוטה פ' ואלו נאמרין ואע"ג דהתם איכא קראי דממעטינן מיניהו כל הני דאין נאמרין אלא בלשון הקדש איכא למימר דאותן קראי דרשינן להו לדרשא אחרינא. אבל הראב"ד ז"ל כתב וזה לשונו הא דדייקינן מרבנן על התורה אם נאמרה בכל לשון אם לא לא על הכתיבה שכתב משה נאמרה שהכל יודעים שלא נכתבה בספר אלא בלשון הקדש ולא נכתבו שאר לשונות אלא על האבנים שבגלגל כדכתיב באר היטב אלא על התלמוד שלמדו הקב"ה למשה ומשה למד אותה לישראל לפי שהיו בהם גרים משאר לשונות אם היה מלמדה לכל אחד ואחד בלשונו וכן כל אח' ואחד יוצא ידי שינון בלשונו או שמא לכול' שונה בלשון הקד' ואין אדם יוצא ידי והגית בו אלא בלשון האד': 



לימא קא סברי רבנן וכו'. איצטריך משום דכתיב והגית ואע"ג דוהיו טפי משמע למפרע מבהויתו יהו מכל מקום כיון דאיכא נמי למימר בהויתן יהו טרח וכתב קרא שמע בכל לשון שאתה שומע: 



ת"ר והיו שלא יקרא למפרע הדברים על לבבך עד כאן מצות צריכות כונה יכול כל הפרשה תהא צריכה כונה ת"ל אלה עד כאן מצות צריכין כונה. כלומר כונת אותיות ותיבות:





המאירי

היה קורא וכו' כונת זה הפרק בענין החלק הראשון ג"כ, ובפרט לבאר לנו דרך כלל ענין ק"ש ועל זה הצד יחלקו עניני הפרק לד' חלקים, הראשון לבאר תחלה כונה הצריכה בקריאתה על אי זה צד הוא ובאי זה מקום רשאי להפסיק בקריאתה, והשני בהודעת סדר הפרשיות איך הוא, והשלישי לדקדק בקריאתה על אי זו תכונה הוא צריך לקראה, והרביעי יתחיל בביאור הפטור ממנה אלא שזה החלק לא יושלם רק בהשתתף עמו פרק ג' ר"ל מי שמתו, ומשנת האומנין קורין בראש האילן, הוא מענין החלק הראשון היה בראוי לסמכה למשנה ראשונה אלא שדרך התלמוד לגלגל תכונת הסדר בהרבה מקומות, זהו יסוד הפרק דרך כלל אלא שיתלגללו בו דברים שלא מן הכונה בעניין סוגיית התלמוד על הדרך שהקדמנו וכמו שיתבאר:



והמשנה הראשונה ממנו תכוין לבאר שהקורא את שמע צריך לכוין לב בקריאתה כדי לקבל עליו עול מלכות שמים בכונה שלימה, ופי' המשנה הוא שאם השכים לקרוא בתורה ונזדמנה לו בקריאתו פרשת שמע וחברותיה אם כיון לבו בקריאת הפרשיות יצא, ופרשו בגמ' שלא נאמר שיכוין לבו לצאת שהרי מצות אין צריכות כונה אלא שיכוין לבו לקריאה שיהיה קורא כמתעסק ולא שיהא קורא להגיה שהקורא להגיה אפילו הוא קורא על פי המקרא אין כונתו לקריאה שהוא קורא, אלא עיקר קריאתו להגיה את הספר וכל שכן אם היה קורא על פי מסורת כדי שיבחין הרוצה להגיה מתוך קריאתו בין חסרות ויתרות, כגון שיקרא לטוטפות לטטפת בשני פתחין ומכל מקום אם היתה עיקר כונתו לקריאה יצא, ואע"פ שאין כאן ברכות ואע"פ שקראן כסדר שהם כתובות בתורה יצא בדיעבד שלא סדר הפרשיות מעכב, ולא הברכות מעכבות לא ליחיד ולא לצבור, ומה שאמרו בקורא למפרע שלא יצא דוקא בסדר הפסוקים, ומכל מקום לא יצא ידי ברכות וצריך לסמוך איזה פסוק שבתורה לברכות אהבת עולם.
ושמא תאמר והלא נחלקו למטה עד היכן הוא צריך בה לכונת הלב, ובשלמא כונת הלב בלא כונה לצאת משכחת לה, אבל כונת הלב בלא כונה קריאה היאך משכחת, הרי מכל מקום אין כונת הלב צריכה אלא לפסוק ראשון ועל שאר הקריאה מיהא הוא אומר שאם אינו מכוין מיהא לקרוא לא יצא, ומגדולי המחברים פירשו אם כיון לבו לצאת מפני שהם סוברים שמצות צריכות כונה חוץ מאכילת מצה בלילי הפסח, ואע"פ שיש לתמוה לפירושם מה נשתנה דין מצה מחברותיה, ומגדולי המפרשים פירשו הטעם מפני שמכל מקום נהנה בגרונו, וכמו שאמרו בענין חיוב חטאת שמתעסק בחלבים ובעריות חייב שכבר נהנה, ואע"פ שבשאר אסורין פטור, או שמא יש להן בדבריהם שלא פסקו כן אלא בכונת הלב כמו שיתבאר למטה ואף הם כתבו שמשם ואילך אפי' קורא להגיה יצא, והם דברים מתמיהים ובמסכת ר"ה יתבאר הענין יותר:



זהו ביאור המשנה ופסק שלה על הדרך שכתבנו ודברים שנכנסו תחתיה בגמ' אלו הן, מתוך שכתוב בתורה שמע והדברים מראים שעיקר כונתו על ענין הבנה מלשון כי שומע יוסף, נודע לנו שעיקר הכונה הוא להבין אחדותו יתברך ובכל לשון שיהא שומע הוא רשאי אפילו לכתחילה ואין הדבר מוכרח לקרותה בלשון הקדש, וכתבו גדולי המחברים וצריך להזהר משבוש שבאותו לשון כדרך שמדקדק בלשון הקדש מכל מקום לשון הקדש חביב הוא בעיני בעליו ואין ראוי למביניו להחליפו בלשון אחר:



אף התפלה יתבאר במסכת סוטה שהיא נאמרת בכל לשון אלא שהתבאר שם שלא נאמר אלא בצבור, אבל ביחיד הרי אמרו אל ישאל אדם צרכיו בלשון ארמי והוא הדין לכל הלשונות שהם רחוקים מלשון הקדש, ולדעתי ביחיד לא אמרו כן לעכב אלא שהדבר הדור לו בכך שכל שהוא מתפלל בלשון לעזות, אינו בעיניו אלא כדבור בעלמא ואין כל הכונות מצויין בו:



אף כל התורה בכל לשון נאמרה, כלומר שאע"פ שבלשון הקדש נאמרה מפי הקב"ה לשמה וממשה לישראל, וכן שאם נכתבה בלשון אחר אין בו קדושה, מכל מקום על מנת כן נאמרה שיהא שנונה או למודה מותר בכל לשון ויוצא בו ידי הגיית יום ולילה, ואע"פ שבמסכת סוטה נאמרו קצת דברים שהם טעונין לשון הקדש כגון מקרא בכורים וחליצה וברכת כהנים ודומיהם על הדרך שנתפרשו שם, מכל מקום קיראת התורה דרך כלל אין למדין אותה ממצוה פרטית והרי נזכרו שם קצת מצות גם כן שנאמרות בכל לשון, פרשת סוטה, ווידוי מעשר ודומיהם, כמו שנתפרשו שם אלא שאין ללמוד קריאת התורה ממצוה פרטית, שהמצות אינן דומות זו לזו, ולא היה משתדל בסוגיא זו ללמוד מק"ש לשאר התורה אלא מצד שק"ש יש בה שנון בקריאת התורה כדכתיב ושננתם, וכמו שאמר בתלמוד המערב שבפרק ראשון שניא היא שהיא לשנון כלומר והדבר דומה לקריאה שבדרך כלל, ואף קריאת התורה בצבור שמתקנת עזרא ודאי אינה אלא בלשון הקדש, ולפי דרכך למדת בפי' הסוגיא לימא קסבר רבנן שהתורה בלשון הקדש נאמרה פירושה שאין שנונה ולמודה בכל לשון פוטרתו מידי הגיית יומם ולילה, שאם לא כן אף ק"ש שהיא שנון מה הוצרך להביאה מן המקרא והרי אחר שהוא שנון בכלל שאר התורה היא, ותירץ משום והיו וכו' ויש דוחקים בפירושה הרבה ללא צורך, ומה שנתגלגל כאן בקורא ולא השמיע לאזנו שבדיעבד יצא, ובקורא למפרע שלא יצא יתבאר הכל למטה:





תוספות רא"ש

ר' אליעזר אומר בלאו. מר אמר חדא ומר אמר חדא ולא פליגי:



הדרן עלך מאימתי



פרק שני



היה קורא אם כיון לבו יצא. אע"פ שלא יקרא בברכותיה וכן פי' ר"ח, ואמרינן נמי בירו' אמר ר' בא זאת אומרת ברכות אין מעכבות:



ובאמצע שואל וכו'. גרסי' בירושלמי עד כאן באמצע הפרשה ואפי' באמצע הפסוק ר' ירמי' מרמז ור' יונה משתעי רב הינא בשם רב יוסף ודברת בם מכלל שיש לך רשות לדבר:



ר' יהודא אומר בין ויאמר לאמת ויציב לא יפסיק. יש להסתפק אי בעי למימר לא יפסיק כלל אפילו להשיב דחמיר מבאמצע הפרק או דילמא האי דקאמר לא יפסיק היינו כדין בין הפרקים אבל לא חשיב טפי מבאמצע הפרק:



ש"מ מצות צריכות כונה. פי' שיכוין לשם המצוה אבל לא איירי בכונת הלב דפסוק ראשון לכ"ע בעי כונת הלב, והכא כיון לבו וידע והבין מה שאמר אבל לא כיון לקריאה:



בקורא להגיה. פרש"י להגיה אם יש בו טעות ואפילו לקריאה לא איכוין, ור"ח פי' בקורא להגיה כלומר כעין חסרות ויתרות מזוזת ולטטפת כאדם המגיה ומדקדק (לכתוב) [לקרות] ע"פ המסורת:



וחכמים אומרים בכל לשון. נראה דהלכה כחכמים דקיי"ל הלכה כרבי מחבירו ולא מחביריו ועוד דקאמר בסמוך ורבנן סברי לה כמאן דאמר לא השמיע לאזנו יצא והכי פסקינן הילכתא לקמן, ועוד דקאמר הכא ור' סבר לה כר' יוסי דאמר לא יצא ולקמן על מילתא דר' יוסי גופיה קאמר תרתי שמעת מינה לפי שלא היה רוצה לחלוק על רבנן דהילכתא כותייהו:



כל התורה כולה בכל לשון נאמרה. פרש"י בפ"ב דמגילה [דף יז:] לקרות בס"ת, וקשה דלא אשכחן שתהא קריאת התורה מן התורה, מיהו אפשר שיש קריאה שהיא מן התורה כגון פרשת זכור ופרשת פרה אדומה וכיוצא בהם ונראה לפרש [כל התורה כולה] בכל לשון נאמרה כל קריאות שצוה הכתוב (צ"ל בלשון הקודש) כגון מקרא בכורים וידוי מעשר (ומקרא מגילה) [ופרשת] חליצה (כולם בלשון הקדש נאמרה):



עד כאן מצות כונה. עד בכל מאדך ששני פסוקים אלו מדברים ביחוד השם באהבתו וביראתו:





שיטה מקובצת

היה קורא בתורה וכו' - פירוש אדם שהיה קורא בתורה כדרכו והיה קורא אותה פרשה של קריאת שמע והגיע זמן קריאת שמע אם כיון לבו יצא ואם לאו לא יצא. משמע מהכא דאין הברכות מעכבות דהאי דקא קרי בתורה כדרכו ודאי שלא בברכות הוא קורא דהא אוקימנא בגמרא בקורא להגיה וקא אמרינן דאם כיון לבו יצא. והא ודאי פשיטא דאין מעכבות כדין שאר המצות דאם לבש ציצית או הניח תפלין ולא בירך ודאי יצא ידי חובת מצוה דמכל מקום הא קיים מצותו. והיינו דלא דייק לן בגמרא משום דפשיטא ליה. ואף על גב דבירושלמי דייק מהכא דברכות אין מעכבות איפשר דטעמא משום דהני ברכות הם קבועות ומיוחדות לקריאת שמע ועוד דהן מטבע ארוך מה שאין כן במצות ציצית ותפלין דהם מטבע קצר וכיון דהכי הוא הוה אמינא דליעכבו קא משמע לן דלא:


בקורא להגיה - כלומר דלא היה מתכון מתחלה לקריאה כלל אלא להגיה בלבד. ומשום הכי קתני שאם כיון לבו לקריאה אף על פי שלא כיון לבו לצאת יצא. וקורא להגיה יש מפרשים שהיה קורא דרך חסירות ויתירות כגון לטוטפות לטטפת. ויש מפרשים שהיה קורא כדינו אלא שהקריאה היתה להגיה וכמתעסק דמי ואינה חשובה קריאה ואחר כך נתכוין לקריאה ממש. ודכותה גבי שופר דהשומע מן המתעסק אף על גב דעביד תקיעה ראויה לא יצא. אבל היכא דמכוין לקריאה ראויה הוה ליה כתוקע לשיר דאמרינן דיצא. והשתא לפום מסקנא דסוגיין משמע דסבירא לן דמצות אין צריכות כונה. ולקמן הויא פלוגתא דאשלי רברבי בקריאת שמע עד היכן צריך כונה ואם כן כולהו דלא כהאי סוגיין. ויש אומרים דשלשה דיני כונות הן אחד בקריאת שמע לחוד ושנים בכל המצות. האחת הוא דצריך כונה לדבר שלא יהא כמתעסק בעלמא ואין דעתו לאותו דבר כלל ודכותה לגבי תקיעת שופר שהוא מתעסק והקול יוצא מעצמו ואינו מתכוין לשם תקיעה כלל וזו הכונה צריכה בכל המצות. והכונה השנית היא לצאת ידי חובת המצוה וזו שייכא בכל המצות ובהא הוא המחלוקת וקיימא לן כמאן דאמר דאין צריך כונה לצאת ידי חובת מצוה. והשלישית שיכוין לבו בכל תיבה ותיבה ויעיין בענין ויבין אותו וזו היא בקריאת שמע לחוד ועל זו הכונה נחלקו לקמן עד היכן צריך כונה. ולפי זה יש לשאול כי אקשי ליה ממתניתין שמעת מינה מצות צריכות כונה אמאי לא משני ליה דבקריאת שמע הוא דבעינן כונה לכל תיבה מה שאין כן בשאר מצות. יש לומר דמתניתין סתמא קתני ומשמע דבכולה קריאת שמע איירי ואפילו פרשת ציצית נמי והא לא איפשר לומר דניבעי כונת תיבות בכולה קריאת שמע ומשום הא לא ניחא ליה לשנויי הכי:


תנו רבנן קריאת שמע ככתבה וכו' - כלומר בלשון הקודש תקרא כמות שהיא כתובה. וחכמים אומרים בכל לשון וכו':


רבי שלא יקרא למפרע מנא ליה נפקא ליה מדברים הדברים - פירוש דליכא למימר דמוהיו תרתי שמעת מינה דודאי טפי משמע והיו שלא יקרא למפרע מבהויתן יהו ומשום הכי אצטריך קרא אחרינא לומר שלא יקרא למפרע. ורבנן דברים הדברים לא דרשי ובהא תלי עיקר פלוגתייהו דכיון דרבנן לא דרשי דברים הדברים ודאי והיו או אתא שלא יקרא למפרע או אתא לבהויתן יהו וכיון דכן טפי משמע שלא יקרא למפרע מבהויתן יהו. ואיכא שמע דמשמע בכל לשון שאתה שומע או השמע לאזניך מה שאתה מוציא מפיך לאפוקי שלא יצא על ידי הרהור וכיון דכן טפי משמע בכל לשון שאתה שומע מהשמע לאזניך. ורבי נפיק ליה מדברים הדברים שלא יקרא למפרע וכיון דכן והיו ודאי אתא לבהויתן יהו שלא יקרא בכל לשון וכיון דכן ודאי שמע להשמע לאזניך אתא:


לימא קסבר רבי דכל התורה כולה בכל לשון נאמרה - מדאיצטריך ליה קרא דוהיו לקריאת שמע דבהויתן יהו דאי סלקא דעתך וכו'. ואם תאמר ומאי נפקא לן מינה אי בלשון הקודש נאמרה או בכל לשון אי לשינון בכל לשון ששינה וקורא יצא. ורש"י ז"ל פירש פרק ב' דמגלה דנפקא מינה לענין לקרות בספר תורה בבית הכנסת. והקשו עליו שקריאת ספר תורה לא מצינו שיהא מן התורה אלא תקנה היתה ממשה ועזרא. ויש אומרים דרש"י ז"ל הכי קאמר לענין קדושה אם היא בקדושתה שתהא ראויה לקרות בה בבית הכנסת. אם תמצא לומר בלשון הקודש נאמרה אם היא כתובה בלשון אחר משאר לשונות אינה קדושה לקרות בה בבית הכנסת וטעונה גניזה ואי אמרינן בכל לשון נאמרה [אפילו] אם כתובה בכל לשון היא קדושה כבלשון הקודש. ויש אומרים דנפקא מינה לאותן פרשיות שצריכות לקרות בלשון הקודש כגון פרשת בכורים ווידוי מעשר ופרשת משוח מלחמה ופרשת עגלה ערופה ומקרא חליצה וכל אותן ששנו בסוטה פרק ואלו נאמרין. ואף על גב דהתם איכא קראי דממעטינן מינייהו כל הני דאין נאמרין אלא בלשון הקדש איכא למימר דאותן קראי דרשינן להו לדרשא אחרינא. אבל הראב"ד ז"ל כתב וזה לשונו הא דדייקינן מרבנן על התורה אם נאמרה בכל לשון אם לא לא על הכתיבה שכתב משה נאמרה שהכל יודעים שלא נכתבה בספר אלא בלשון הקדש ולא נכתבו שאר לשונות אלא על האבנים שבגלגל כדכתיב באר היטב. אלא על התלמוד שלמדו הקדוש ברוך הוא למשה ומשה למד אותה לישראל לפי שהיו בהם גרים משאר לשונות [נסתפק לנו] אם היה מלמדה לכל אחד ואחד בלשונו וכן כל אחד ואחד יוצא ידי שינון בלשונו או שמא לכולם שונה בלשון הקדש ואין אדם יוצא ידי והגית בו אלא בלשון הקדש:


לימא קא סברי רבנן וכו' - איצטריך משום דכתיב והגית. ואף על גב דוהיו טפי משמע למפרע מבהויתן יהו מכל מקום כיון דאיכא נמי למימר בהויתן יהו טרח וכתב קרא שמע בכל לשון שאתה שומע:


תנו רבנן והיו שלא יקרא למפרע. הדברים על לבבך עד כאן מצות צריכות כונה. יכול כל הפרשה תהא צריכה כונה תלמוד לומר אלה עד כאן מצות צריכין כונה - כלומר כונת אותיות ותיבות:





מהרש"א - חידושי הלכות

תוס' בד"ה היה קורא דקתני א"ל הממונא כו' כצ"ל:


בד"ה ובאמצע שואל כו' ובירושלמי קאמר אפילו באמצע הפסוק ר"ה כו' כצ"ל:


בד"ה בלשון הקודש כו' פרק שני דמגילה כו' ואעפ"כ בכל לשון נאמרה בסיני כו' עכ"ל כצ"ל ור"ל דגם למאן דאית ליה בלשון הקודש נאמרה לענין מצות קריאה מ"מ מודה הוא דבכל לשון נאמרה בסיני כו' כדאמרי' פרק רבי עקיבא וק"ל:


בד"ה ע"כ מצות כונה עד בכל מאודך ששני כו' עכ"ל דלא נראה להם שום טעם לומר עד על לבבך ממש כפירש"י אלא דה"ק עד והיו הדברים וגו' על לבבך ולא עד בכלל דהיינו עד בכל מאודך ועד בכלל דלכך נקט במלתיה הדברים ומטעם שכתבו התוס' אבל הא דקאמר לקמן עד על לבבך בעמידה לא משמע כפירושם ודו"ק:





מהרש"א - חידושי אגדות

ובה"א אל תזכרו וגו'. מלמטה למעלה קחשיב והיינו משום דודאי בשעבוד מלכיות הראשונים לא נמצא בהן בכתוב זכר כלל כמ"ש לעיל אבל ביציאת מצרים כבר כתיב ביה זכר גם לעתיד לא יבטל הזכר לגמרי אלא לא תתבוננו בו דהיינו שיהיה טפל לגבי שיעבוד מלכות הרביעית ומלחמת גוג ומגוג ומייתי ליה הנני עושה חדשה עתה וגו' דאינו דומה גאולת מצרים לגאולה העתידה דגם שיציאת מצרים מורה על חידוש העולם. לא נתחדש העולם כמ"ש לאיתנו לתנאי שהתנה הקב"ה עם מעשה בראשית שתבקע הים אבל לעתיד הנני עושה חדשה ממש כמ"ש כי הנני בורא שמים חדשים וארץ חדשה ולא תזכרנה הראשונות וגו' ומסיים עתה תצמח כמ"ש היום אם בקולו תשמעו ואמר למה"ד כו' ופגע בו זאב כו' ופגע בו ארי כו' פגע בו נחש כו' מדמה מצרים לזאב ובבל לארי כמ"ש בבבל עלה אריה מסבכו ומלכות הרביעית מדמה וכו' ואמר שכח מעשה שניהם ולעיל גבי פגע בו ארי לא קאמ' שכח מעשה זאב משום דלא היה זמן רב כ"כ בין זה לזה משא"כ בהאחרון קאמר נשכח מעשה שניהם והיינו דבצרות וגלות אחרון נשתכחו צרות משעבוד מלכיות הראשונות עד לעתיד לימות המשיח במהרה בימינו: 


אברם  הוא אברהם כו'. הוא מבואר ע"פ הסוגיא דמסכת נדרים (פ"ב) [פ"ג לב] שבשינוי השם לאברהם נשתנה מזלו וכדי שיוליד בן הראוי ליורשו וכ"ה בב"ר דבויוצא אותו החוצה לא נשתנה מזלו רק להוליד בן דהיינו ישמעאל וז"ש בתחלה נעשה אב לארם דהיינו כמו שבתחלה היה אב לארם לאומה אחת כן גם אחר שזכה להוליד בן לא נעשה אב רק לאומה א' דהיינו לבני ישמעאל ולבסוף שנשתנה שמו להוליד בן הראוי ליורשו דהיינו יצחק נעשה אב המון גוים לאומה הישראלי שכל שבט ושבט נקרא גוי כמ"ש גוי וקהל גוים וגו' וכה"ג יש לפרש גבי שרה כי הוראת שמה שרי בתחלה לא היתה שרית רק לאומתה ולמכירה בחייה אבל במותה היה נשכח זכרה אם לא היו לה בנים לפי מערכתה ומזלה ולבסוף שנשתנה שמה שרה נשתנה מזלה להיות לה בנים נעשית שרה לכל העולם כדכתיב גוי וקהל גוים וגו' כמ"ש תשיתמו לשרים בכל הארץ וע"ש זה נקרא ישראל כי שרית וגו' וק"ל: 


עובר  בעשה כו' עובר בלאו כו'. מר אמר חדא ומר אמר חדא ולא פליגי כדמוכח בירושלמי ובב"ר ויש לדקדק באלו שינוי השמות דמ"ש באברהם שנעקר הראשון לגמרי ועובר בלאו ע"ש אברם ומ"ש ביעקב דהראשון טפל והב' עיקר כדאמרינן לעיל ומ"ש בשרה דלא נעקר שם הראשון רק לגבי אברהם כדאמרינן הקב"ה אמר לאברהם כו' והנראה ע"פ מה שבארנו ששינוי השם דאברהם הוראה להיות לגוי גדול אב המון גוים כמ"ש בתחלה נקרא אברם אב לארם אינו מוליד בן ליורשו ולזה נעקר זה השם לגמרי שלא למעט שפע כח אלהי שניתן לאברהם להיות אב להמון גוים אבל שינוי שם של יעקב אינו רק על שם השררה והחשיבות כמ"ש כי אם ישראל יהיה וגו' כי שרית וגו' וע"כ אין לחוש לקרותו בשם הראשון אלא שיהיה שם השררה עיקר ושם השפלות מלשון עקב יהיה טפל לו ושינוי שם דשרה נמי אינו אלא ע"ש השררה כמש"ל ואין לחוש לקרותה בשם שרי אלא אברהם שחשב כי הבטחה שנאמרה לו מפי הקב"ה יתקיים בבנו ישמעאל כמה שכתוב לו ישמעאל יחיה לפניך ע"כ בא לו לבד הצווי שיעקר דבר זה מפיו ושלא יקרא הוא אותה שרי אלא שרה כי ממנה יבא לך השררה והחשיבות לכל העולם כשתלד לך את יצחק וע' בע"י וביפה מראה בזה ואין להאריך ודע כי הקורא לאברהם אברם לא זכרוהו הפוסקים דאית ביה לאו ועשה ואפי' לא היה רק אסמכתא בעלמא הוה להו להזכיר דאית ביה מיהא איסורא וצ"ע ודו"ק: 


פרק היה קורא  


למה קדמה פרשת שמע לוהיה כו'. לפי סדר פרשיות שבתורה נמי שמע קדמה ונראה לפרש דהכא לגבי ק"ש דהוי בברכותיה כעין תפלה קאמר דה"ל להקדים פרשת והיה אם שמוע שנאמרה בלשון רבים לפרשת שמע שלא נאמרה רק בלשון יחיד דבקשת רחמים בלשון רבים עדיפא וקאמר דאפילו הכי עול מלכות שמים ודאי קדמה לעול מצות וקאמר.


למה קדמה והיה אם שמוע לויאמר. כיון דתרוייהו עול מצות הן הרי לפי סדר פרשיות של תורה תקדים ויאמר לפרשת והיה אם שמוע וקאמר דזה נוהג בין כו' ועד"ז יש לפרש בגמ' בדין הוא שיקדים כו' ע"ש הסוגיא וקרוב לזה כתבו התוספות לקמן והוא מבואר שג' פרשיות של ק"ש מורים על שלשה עיקרים שהסכימו בהם רוב המפרשים דהיינו מציאת השם ותורה מן השמים ושכר ועונש פרשת שמע היא עול מלכות שמים דהיינו שמפורש בה מציאת הש"י ואחדותו פרשת והיה אם שמוע תשמעו אל מצותי וגו' היא עול מצות לקבל עלינו שהם מן השמים ואחר כך פרשה ויאמר דמפורש בה שכר לישראל ועונש למצרים כדאמרינן לעיל בס"פ:





חכמת שלמה

תוספות בד"ה בלשון הקודש כו' ופ' פרה אדומה נמחק ונ"ב טעות הוא וכן בתוס' דמגילה:


בא"ד אעפ"כ בכל לשון נאמרה כו' נ"ב דאל"כ מאי טעמא דמ"ד בכל לשון נאמרה ודו"ק:





רש"ש

גמרא שנאמר ולא יקרא עוד את שמך אברם. כצ"ל:



במשנה מפני היראה. פירש"י שהוא ירא מפניו שלא יהרגנו. והרא"ש הקשה עליו פשיטא. ולענ"ד כוונת רש"י שהוא אדם שיש בידו כח להרגו. אבל לא שייראו שמפני שלא יתן לו שלום יהרגנו. דומיא דמפני הכבוד דפי' הראוי לכבדו שאינו דוקא בשאילת שלום:



שם בין ויאמר לאמת ויציב. לכאורה יפלא מדוע נקיט ויציב דהיא ברכה דשחרית. ונ"ל משום דהזכיר ויאמר אמר אמת ויציב להורות שדבריו אינו אלא בשחרית. דויאמר איננו חוב בערבית כדלקמן (י"ד ב') ולכן מה שדקדקו קצת מהאחרונים ממה שנזכר בדר"י מלת ויציב הוא לאשמעינן דגם בין אמת לויציב לא יפסיק ליתא:





בן יהוידע

וְקַדְמֹנִיּוֹת אַל תִּתְבֹּנָנוּ זוֹ יְצִיאַת מִצְרַיִם. נראה לי כי לשון קדמון יורה על הרחקה והפלגה בזמן, לכך קדמניות על יציאת מצרים אבל לשון ראשון אינו מורה על הרחקה, אלא שייך גם על קרובים זה לזה בזמן יאמר על הנעשה תחלה ראשון, וזה יתיישב על שעבוד מלכיות שהיא קרובה בזמן אל מלחמת גוג ומגוג, ורק שעבוד מלכיות תחלה, וגוג ומגוג אחר כך, ולכן דרש ראשונות על שעבוד מלכיות, וזה פשוט, ברם יש להקשות, הוה ליה למימר קַדְמֹנִיּוֹת דיציאת מצרים ברישא, ואחר כך רִאשֹׁנוֹת דשעבוד מלכיות? ונראה לי בס"ד הואיל דגאולה משעבוד מלכיות חביבה טפי, שהיא אחר אורך גלות שנים מרובים, וגם היא מכל האומות, מה שאין כן יציאת מצרים, לכך נקיט לה ברישא קודם יציאת מצרים.



שָׁכַח מַעֲשֶׂה שְׁנֵיהֶם וְהָיָה מְסַפֵּר וְכוּ'. הקשה הרי"ף ז"ל למה במעשה הארי לא שכח מעשה הזאב, ובמעשה הנחש שכח מעשה הארי הסמוכה לה? ונראה לי בס"ד כי זאב וארי אופן מלחמתם ורדיפתם קרובים ודומין זה לזה, לכך כאשר יספר מעשה ארי אף על פי שהצלתו יותר גדולה לא ישכח מעשה הזאב, אך ארי ונחש אין אופן מלחמתם ורדיפתם ועניינם קרובין ודומין זה עם זה, לכך כאשר בא לזכור מעשה נחש אינו מתעורר לזכור מעשה הארי, וכן בנמשל מלחמת גוג ומגוג משונה בעניינה מכל המלחמות של מלכים ואין לה דמיון להם.



נַעֲשֵׂית שָׂרַי לְאוּמָתָה. קשא, למה באברהם נקיט 'אב לארם', ולא אמר 'לאומתו', ובשרי אמר 'לאומתה', וגם הוה ליה למימר 'שרי לארם', דגם היא הוות יתבה בארם עם בעלה? ונראה לי גבי אברהם אותיות ארם נמצאים באברם, דקרינן בשמיה 'אב ארם', ולהכי נקיט בה אב לארם כמשמעות אותיות שמו, אבל בשם שרי לא יש רמז לארם, לכך אמר 'לאומתה' בסתם, ברם עדיין יש להקשות, בשלמא מ"ש באברהם 'נעשה אב לכל העולם כולו' אתי שפיר, כי על ידי תוספות ה"א בשמו נעשה בשמו נוטריקון של תיבת המון דקאי על כל העולם, אך בשינוי שם שרה היכא משמע על כל העולם כולו? ונראה לי בס"ד כי שרי ביו"ד מעוט, שהיו"ד מקטנת התואר, כמו שמצינו לחכמי הדקדוק שמנו עשרה שימושים ליו"ד, ובכללם יו"ד ההקטנה, כמו (ש"ב יג, כ) הַאֲמִינוֹן אָחִיךְ, וכן כאן יו"ד בסוף שרי, מקטנת תואר השם המורה על שררה, אבל שרה בה"א, היא ה"א הכינוי, כמו שְׁאֵרָהּ כְּסוּתָהּ וְעֹנָתָהּ, וכן כאן שרה בה"א הוא כינוי של שררה, שיפול זה הכינוי על שררה שלימה ששוררת על כל העולם כולו ודו"ק.



כָּל הַקּוֹרֵא לְאַבְרָהָם אַבְרָם עוֹבֵר בְּעֲשֵׁה. מקשים אמאי לא נזכר דין זה בפוסקים, מאחר דאית ביה לאו ועשה? ונראה לי דאין זה נוהג אלא בזמן שאברהם אבינו ע"ה עודנו חי בעולם הזה קודם שנפטר, וכן נמי נוהג לאחר תחיית המתים, ואף על גב דהרמב"ם כתב הלכתא למשיחא, מכל מקום דין זה שישנו בתחיית המתים שהוא אחר ביאת משיח לא כתבו, ולפי זה שפיר פריך מן פסוק דנחמיה, כי נחמיה הוא ספר אחד מן הכ"ד, ואין בטל לעתיד לבא, וגם אחר התחיה יהיו לומדים בו כשאר תנ"ך, דאין בטל לימודם לעתיד לבא, ואותו זמן אברהם אבינו ע"ה חי, ואיך קורין אברם, ומשני דבר זה לא אכפת.



אֶלָּא מֵעַתָּה הַקּוֹרֵא לַשָּׁרָה שָׂרַי הֲכִי נַמֵי. פירוש דאין לומר אין הכי נמי, דאם כן למה ר"א נקיט דבר זה באברהם לחוד, ומשני התם קב"ה אמר לאברהם לא תיקרא, פירש לו דוקא צוה בכך, וצריך להבין למה בשרי לא צוה לכל העולם? ונראה לי בס"ד דקפיד רק על אברהם בעלה, דאם יקראנה שרי ביו"ד, משמע שהוא מנשא אותה עליו, שאומר לה שרתי, ובזה אי אפשר שתבנה ותתעבר ממנו, שצריך להיות הוא גדול ומנושא עליה אז תבנה ממנו, וכמו שכתבו המפרשים על פסוק תקרא אתה אותה כך, אבל בשאר העולם ליכא קפידא, אם כל העולם קורין אותה שרתינו.



לָמָּה קָדְמָה פַּרְשַּׁת שְׁמַע לְפַּרָשַׁת וְהָיָה אִם שָׁמֹעַ? הקשו בתוספות ז"ל, מאי קושיא והלא באמת היא קדמה בתורה, דשְׁמַע בפרשת ואתחנן, וְהָיָה אִם שָׁמֹעַ בפרשת עקב? ומה שתירצו נראה דוחק, דהעיקר חסר מן הספר. ונראה לי בס"ד כי קריאת שמע אף על גב שהם פרשיות הכתובים בתורה, אין הקורא צריך לכוין כקורא בתורה, אלא צריך לכוין שהוא קוראה לשם מצותה, שהוא מצות עשה לקרותה בעונתה, ורק אחר שעבר זמנה תהיה קריאתה כקורא בתורה, וכמ"ש לעיל במשנה מכאן ואילך הקורא לא הפסיד, כאדם הקורא בתורה ולהכי סבירא ליה להשואל דמסתברא כיון דצריך הקורא לכוין שהוא קוראה לשם מצותה ולא כקורא בתורה, לכך ראוי שלא לקרותה כסדר הכתוב בתורה, שמע קודם, כדי שלא יהא נראה כקורא בתורה, אלא אדרבא עדיף טפי להפך סדר הכתוב בתוכה כדי דמחזי שהוא קוראה לשם מצוה, ולכך שאל למה קדמה וכו'





בניהו

אַל תִּזְכְּרוּ רִאשֹׁנוֹת - זוּ שִׁעְבּוּד מַלְכֻיּוֹת, וְקַדְמֹנִיּוֹת - זֶה שִׁעְבּוּד מַלְכֻיּוֹת, אַל תִּתְבֹּנָנוּ - זוּ יְצִיאַת מִצְרַיִם (ישעיהו מג, יח). קשה, הו"ל לאמר על שִׁעְבּוּד מַלְכֻיּוֹת – אחרונות, כיון דקדמה להם יְצִיאַת מִצְרַיִם? ונ"ל בס"ד ע"ד שארז"ל (ברכות מא. ועיין טאו"ח ס' רי"א): זית קודם לשעורים מפני שהוא ראשון לארץ בתרא [אֶרֶץ חִטָּה וּשְׂעֹרָה וְגֶפֶן וּתְאֵנָה וְרִמּוֹן אֶרֶץ זֵית שֶׁמֶן וּדְבָשׁ (דברים ח, ח)]. נמצא אף על פי שקדם בכתוב גֶפֶן וּתְאֵנָה וְרִמּוֹן, חשיב הַזַּיִת ראשון מפני דנקיט שם הָאֶרֶץ קודם שזכר הַזַּיִת לכך נחשב הוא ראשון. וכן כאן, אף על גב דיציאת מצרים היתה בזמן קודם הכל, היא היתה בזמן היה להם דין בני נח, ואחר שניתנה תורה שנקראו ישראל ויש להם דין ישראל ויצאו מדין בני נח, פנים חדשות באו לכאן, ואין זמן שהיה קודם מתן תורה מתערב עם זמן שאחר מתן תורה, כי בתחלה היו בני נח, והנסים נעשו לבני נח. אך אחר מתן תורה יש להם דין ישראל, ולכן הנסים שנעשו בשעבוד מלכיות אין נטפלים לנסים של יציאת מצרים להיות נחשבים אחרונים אלא ימים הראשונים יפלו, ועתה הם ראשונות אצל ישראל אחר שנקראו ישראל, ונסים של גאולה האחרונה נחשבים אחרונות, וכמו דקרו לזית ראשון מפני שהוא ראשון לְאֶרֶץ בתרא, אף על גב דנזכרו קודם ממנו גֶפֶן וּתְאֵנָה וְרִמּוֹן.
ברם עדיין יש לדקדק, למה ביציאת מצרים נקיט תִּתְבֹּנָנוּ, ובשעבוד מלכיות נקיט תִּזְכְּרוּ?
ונ"ל בס"ד, כי כל נסים שנעשו ביציאת מצרים יהיה דוגמתם בגאולה האחרונה, דכתיב כִּימֵי צֵאתְךָ מֵאֶרֶץ מִצְרָיִם אַרְאֶנּוּ נִפְלָאוֹת (מיכה ז, טו), ולכן נקיט 'תִּתְבֹּנָנוּ' לשון בִּינָה דמשמעותה להבין דבר מתוך דבר, כן כאן תביטו בכל דבר ודבר שנעשה ביציאת מצרים, ותציירו בדעתכם איך נעשה דוגמתו ממש בגאולה אחרונה, והרי זה מבין דבר של העתיד לבא מתוך דבר שנעשה ביציאת מצרים. אבל נסים שנעשו בשאר שעבוד מלכיות, אין להם שייכות בגאולה העתידה ואין צריך להיות דוגמתן לעתיד, לכן נקיט 'תִּזְכְּרוּ' דלא שייך בהם אלא רק זכירה בעלמא.
והא דנקיט שעבוד מלכיות קודם יציאת מצרים? נ"ל דנקיט להו ע"ד 'לא זו אף זו' כלומר לא מבעיא שעבוד מלכיות דאין בהם חיוב של זכירה להזכירם בתורת חובה בכל יום, שלא תהיו זוכרים אותם לעתיד, אלא אפילו יציאת מצרים שהם נזכרים בכל יום בתורת חובה בתפלה ובקריאת שמע, גם כן לא 'תִּתְבֹּנָנוּ' בהם לעתיד.


שַׁאֲנִי הָתָם דְּהָדָר אַהֲדְרֵיה קְרָא. הא דאהדריה נ"ל בס"ד, מפני ששם יַעֲקֹב [182] רמוז בו דברים יקרים הוא מספר שילוב הוי"ה [26] אדנ"י [65], ומספר שילוב אדנ"י [65] הוי"ה [26 וסך הכל עולה 182], ועוד הוא מספר שבעה הויו"ת [182÷7=26] ששולטים ומאירים בעולם בכל ימי השבוע מיום הראשון עד יום השביעי, שהם בספירות חג"ת נהי"ם [חסד, גבורה, תפארת, נצח, הוד, יסוד, מלכות].





גליון הש"ס - רבי עקיבא איגר

גמ' כל הקורא כו'. מג"א סימן קנו ועיין פר"ח ס"ס ס"ו:


גמ' ההוא מבע"ל כו'. עיין תוס' סוטה י"ז ע"ב ד"ה דכתיב:


תוס' ד"ה כלשון כו' דהא עזרא כו'. עיין מג"א ריש סימן קל"ה:





פני יהושע

בתוס' בד"ה היה קורא כו' בירושלמי אמרינן ברכות אינן מעכבות כו' וא"ת הא בפ"ק מסקינן כו' הא ברכות מעכבות עכ"ל. ולא ידענא מאי קשיא להו דהא בירושלמי לא איירי אלא לענין ק"ש עצמה דשמעינן ממתני' דאע"פ שלא קרא הברכות אפ"ה אין צריך לחזור ולקרות ק"ש כיון דקתני יצא אבל לעולם אימא לך דברכות עצמן מיהו מעכבות לענין שצריך לחזור ולומר הברכות אף בלא ק"ש וכמו שכתב הרשב"א ז"ל הובא בב"י סימן ס' ונראה ליישב דבריהם ע"פ מ"ש לעיל בפ"ק דמוכח מסוגיא דגמרא שם דלעולם לא שייך לומר אהבה רבה בלא ק"ש דהוי כברכה לבטלה וא"כ לפ"ז לעולם צריך לחזור ולקרות ק"ש אחר אהבה רבה ותו לא א"ש הא דקתני במתני' יצא וסברי התוס' דע"כ הא דדייקינן בירושלמי דברכות אינן מעכבות היינו שאין צריך לומר אח"כ אפי' הברכות עצמן וא"כ לפ"ז מקשו הכא שפיר הך דירושלמי אהאי דפרק קמא:


אלא דלפ"ז דעיקר קושייתם אינה אלא מברכת אהבה רבה תו לא א"ש מאי שכתבו וי"ל דהתם איירי בציבור כו' דמשמע מדבריהם דהירושלמי דקאי אמתניתין דהכא איירי ביחיד דאין צריך לומר הברכות כלל כמו שכתב הרא"ש ז"ל בשם רב האי גאון. וכן הוא בב"י בסימן הנזכר. ולמאי דפרישית ביחיד נמי על כל פנים צ"ל ברכת יוצר אור דהאי ברכה דיוצר אור ודאי שייך אפילו בלא ק"ש כדמשמע מהך סוגיא דלעיל בפ"ק גופא ומאי סברא יש בזה לחלוק בין ציבור ליחיד לענין יוצר אור דנהי דלענין ברכת אהבה רבה שפיר שייך לחלק בין יחיד לציבור דבציבור צריך לחזור ולקרות ק"ש כדי שיאמר לפניה אהבה רבה דק"ש דציבור חשיבא טובא ולא סגי לה בלא ברבת אהבה רבה משא"כ בברכת יוצר אור דשייך אפילו בלא ק"ש אין שום סברא לחלק בין יחיד לציבור וצ"ע ויבואר בקונטרס אחרון אי"ה:


בגמ' ש"מ מצות צריכות כוונה ופרש"י ותקשה לרבא דאמר במס' ר"ה התוקע לשיר יצא עכ"ל. ומכאן קשיא לי טובא על שיטת רבינו יונה ז"ל שכתב לעיל בפ"ק בדף הקודם גבי פתח בדחמרא וסיים בדשיכרא דמיבעיא לן אם יצא אע"פ שנתכוין מעיקרא לברכת היין והוי איבעיא דלא איפשיטא וכתב הוא ז"ל דאע"ג דקיימא לן מצות אינן צריכות כוונה היינו כשעושה מעשה המצוה כגון בתוקע לשיר ובכפאוהו פרסיים לאכול מצה משא"כ במצוה שאינו אלא באמירה כגון ברכת הנהנין וברכת המצות וא"כ כשאומרן שלא בכונה שפיר מיבעיא לן אם יצא או לא ולפ"ז תקשה ליה סוגיא דהכא דמקשי מק"ש אתוקע לשיר ולפי שיטתו לא קשיא מידי דהא ק"ש נמי היא מצוה שתלויה באמירה לבד ואין לומר דרבינו יונה גופא לא קאמר אלא כגון האי דפתח בדחמרא שנתכוין לדבר אחר משא"כ האי דהכא דלמאי דס"ד השתא איירי שקרא סתם הא ליתא דהא רבינו יונה גופא כתב שם סברא זו לחלק בין כוונת דבר אחר ובין לא נתכוון כלל בשם הרשב"ם ז"ל והוא תירוץ אחר מכלל דמעיקרא לא נחית להך סברא אם לא שנאמר דרבינו יונה גופא מפרש הא דאמרינן הכא ש"מ מצות צריכות כוונה היינו לענין מצות שתלויין ג"כ באמירה לבד וכוונת המקשה כדי לפשוט האיבעיא דלעיל בחמרא ושיכרא כן נראה לי ודו"ק. ומיהו בר מן דין קשיא לי בהא דמקשה הכא ש"מ מצות צריכות כוונה ומאי קושיא דלמא שאני ק"ש דבעי כוונה משום דכתיב על לבבך כדאיתא בסמוך להדיא בברייתא אשר אנכי מצוך היום על לבבך מכאן אתה למד שכל הפרשה כולה צריכה כוונה ולר' מאיר בפסוק ראשון סגי וליכא למימר דאפ"ה מקשה הכא שפיר דנילף כל המצות מק"ש הא ליתא דאיכא למימר דשאני ק"ש דאית בה מלכות שמים. ויש ליישב דהא דילפינן מעל לבבך שצריך כוונה היינו שצריך לכוין פי' המלות לקבל עליו עול מלכות שמים ובכונה זו לחוד סגי אע"פ שלא נתכוין לצאת ידי חובת המצוה וא"כ למאי דס"ד השתא דהא דקתני ואם לאו לא יצא היינו משום שלא נתכוון לצאת אע"פ שמתכוין פירוש המלות דהא קתני היה קורא בתורה ומסקינן לקמן דבדברי תורה ד"ה בהסכת והיינו שמכוין היטב פי' הדברים ואפילו הכי כיון שלא נתכוין לצאת לא יצא א"כ מקשה שפיר ש"מ מצות צריכות כוונה לצאת ותקשה לרבא. אלא דאכתי איכא למידק מאי מקשה הכא ש"מ מצות צריכות כוונה כי היכי דתיקשי עליה דרבא ות"ל דבלא"ה מוקמינן הא מלתא דמצות צריכות כוונה בפרק ערבי פסחים כתנאי ור"י סבר דאפילו במרור דרבנן צריך כוונה וכ"ש בדאורייתא א"כ ע"כ רבא דאמר התוקע לשיר יצא ע"כ לא סבירא ליה כר"י אלא כאידך תנאי וא"כ שפיר מצי רבא לאוקמי מתני' דהכא כר"י אלא דאפשר דאפ"ה פריך שפיר מסתם מתני' דהכא לרבא משום דקיי"ל הלכה כסתם משנה ובהכי מתיישב ג"כ כל הסוגיא דראוהו ב"ד בהא דתוקע לשיר אלא דמכל מקום הך סוגיא דראוהו קשיא עליה דרבינו יונה ושם מבואר בעזה"י ודוק היטיב ומה שיש לדקדק עוד בשיטת הפוסקים והרמב"ם ז"ל מבואר בקונטרס אחרון:


שם ת"ר ק"ש ככתבה דברי רבי כו' מאי טעמא דרבי אמר קרא והיו בהוייתן יהו כו' ולרבנן נמי הא כתיב והיו האי מיבעי ליה שלא יקרא למפרע. וקשה לי טובא דהא בפ"ק דמגילה דף ט' ע"א משמע דהך דרשא והיו בהוייתן יהו איצטריך למדרש מינה לתפילין ומזוזות שלא יהיו נכתבים אלא אשורית ונהי דלרבי מצינו למימר דוהיו בהוייתן יהו אכולה מילתא דכתיבא בהא פרשה קאי מה שאין כן לרבנן דלא מצו לאוקמא והיו בהוייתן יהו לענין ק"ש כיון דדרשו שמע בכל לשון אכתי איצטריך להאי קרא דוהיו למדרש מיניה לתפילין ומזוזות ואמאי איצטריך לאוקמא הכא קרא דוהיו לענין שלא יקרא למפרע. ולכאורה היה נראה לי ליישב דהא דדרשינן בפ"ק דמגילה מקרא דוהיו בהוייתן לתפילין ומזוזות היינו דוקא אליבא דתנא קמא דמתני' דהתם משא"כ לרשב"ג דפסק התם רבי יוחנן כוותיה דסבירא ליה דכל הספרים אין נכתבין אלא אשורית ויונית. א"כ תו לא איצטריך הך דרשא דוהיו למעט תפילין ומזוזות משאר לשונות אלא דאכתי קשה דלרבי שב"ג נמי איצטריך למעט יונית בתפילין ומזוזות כדמשמע להדיא מסוגיא דהתם דפריך אברייתא דתפילין ומזוזות דקאמר ורבותינו התירו יונית והכתיב והיו אלמא דמסקנא קיימא הכי:


ואפשר ליישב עפמ"ש שם במגילה דהא דאוסר רשב"ג שאר לשונות בספרים היינו משום דדריש יפת אלהים ליפת למשרי יוונית מכלל דשאר לשונות אסירי ולפ"ז מצינן למימר דמוקמינן לקרא דיפת אלהים ליפת בדדמי דוקא לענין ספרים דמצותן ניכר' בין בכתיבה ובין באמירה והיינו קריאתן בבית הכנסת ובבתי מדרשות כדמשמע לישנא דבאהלי שם מה שא"כ בתפילין ומזוזות דלא שייך קריאה ואמירה כלל ואפילו כתיבתן ביוונית אינה ניכרת כ"כ שהרי הם מכוסין א"כ מש"ה תו לא שייכי בהך דרשא דיפת אלהים ליפת הלכך לא איצטריך והיו למעט יונית בתפו"מ דמ"ש משאר לשונות ומש"ה איצטריך לאוקמי קרא דוהיו לרבנן אליבא דהילכתא כרשב"ג לענין שלא יקרא למפרע דוקא כך היה נ"ל ליישב בדוחק. אלא דיותר נראה לפרש דלכולי עלמא דרשינן הך קרא דוהיו בהווייתן לענין תפו"מ אלא משום דוהיו סמוך לק"ש טפי מתפו"מ דמש"ה מוקי רבי הך דרשא אכולהו אק"ש ותפו"מ אלא דהאי כדיניה והאי כדיניה דתפו"מ לענין כתיבה דמצותן בכך דלא שייכי בקריאתה מה שא"כ בק"ש דמצותה בקריאה שייך דרשא דוהיו בקריאה. משא"כ לרבנן דדרשי שמע בכל לשון תו לא מצי לאוקמי הך דרשא כלל לענין ק"ש דבלה"ק משום הכי איצטריך לאוקמי אליבא דידהו שלא יקרא למפרע והיינו נמי הך דרשא גופא דוהיו בהוייתן יהו והאי כדיניה והאי כדיניה תפו"מ לענין כתיבה שמצותן בכך וק"ש לענין קריאה שלא יקרא למפרע כנ"ל נכון ודוק היטב ועיין בסמוך:


בתוס' ד"ה וחכ"א בכל לשון. אומר הר"י דהלכה כחכמים כו' עד סוף הדיבור. ולכאורה יש לתמוה למה הוצרכו לכל הראיות דהא מילתא דפשיטא בכולה תלמודא יחיד ורבים הלכה כרבים ואשכחן נמי בכולי דוכתי הלכה כרבי מחבירו ולא מחביריו ועוד דא"כ בכל דוכתא דפליגי רבי וחכמים הוה ליה לפרש כן. וביותר קשה דהא בריש פרק ואלו נאמרין תניא בהדיא ואלו נאמרין בכל לשון ק"ש וקיי"ל הלכה כסתם משנה אפילו היכא דסתם במשנה ומחלוקת בבריית'. ולמאי דפרישית בסמוך יש ליישב שהוצרכו לראיות כי היכי דלא נימא דהלכה כרבי כיון דבמגילה משמע ממתני' ומכל שקלא וטריא דהתם דרשינן והיו בהוויתן יהו ולפ"ז הוי משמע דהיינו כרבי דהכא דדריש הך דרשא מש"ה הוצרכו לפרש דליתא משום דמהאי דמגילה אינה ראיה כמו שפירשתי כיון דע"כ הלכה כחכמים דהלכה כרבי מחבירו ולא מחביריו ואי ס"ד דסוגיא דמגילה אליבא דרבי הו"ל לפרש בהדיא ומכ"ש דאתי שפיר מהראיה השניה שהביא' תוס' כנ"ל נכון ודו"ק:


שם ורבנן ס"ל כמ"ד לא השמיע לאזנו יצא. ה"ה דהומ"ל דס"ל דתרתי שמעת מיניה כדאמרינן לקמן אלא משום דלקושטא דמילתא קי"ל לקמן כמ"ד יצא מש"ה מוקי לה בהכי ושם לקמן אבאר יותר ע"ש:


שם למימרא דסבר רבי כו' דאס"ד בלה"ק והיו דכתב רחמנא ל"ל. לכאורה נראה דכל השקלא וטריא דהכא לאו אדרבי ורבנן גופייהו קאי דהא אינהו לא מייתו כלל מהנהו קראי ואדרבא מצינו למימר דטעמא דרבי משום דסבירא ליה בלה"ק נאמרה וטעמייהו דרבנן משום דבכל לשון אלא דכל השקלא וטריא דהכא אסוגיא דלעיל מיניה קאי דמייתי להו מקרא והיינו משום דלקושטא דמלתא לא משמע ליה לתלמודא לאוקמא פלוגתייהו אי בלה"ק נאמרה או לא והיינו דמסקינן הכא. ועוד נראה לי לפרש בדרך אחר דאס"ד דטעמיה דרבי משום דכל התורה כולה בלה"ק נאמרה מ"ש ק"ש דנקט. ועוד דאמאי קאמר ק"ש ככתבה בקיצור הו"ל למימר ק"ש בלה"ק אע"כ דטעמא דידיה משום דכתיב והיו בהוייתן והיינו דדייק לשון ככתבה ואפשר נמי דרבי כרשב"ג אבוה סבירא ליה דס"ת כשר ביוונית ומש"ה פסק ותני ככתבה למשרי נמי יוונית ועיין בזה בתוס' בריש פ' אלו נאמרין שכתבו קצת להיפך ולמאי דס"ד מעיקרא דרבי סבר כל התורה בכל לשון נאמרה צ"ל דלשון ככתבה דנקט ע"כ היינו כמו שכתובה בפרשת ק"ש בתפילין ומזוזה ע"ש ודוק היטב:


בתוס' ד"ה בלה"ק נאמרה פרש"י כו' לקרות בתורה ולא נהירא דהא עזרא וכו' והיו למה לי עכ"ל. כוונתם מבואר' דכיון דמקמי עזרא לא שייך הך מילתא כלל אי בכל לשון נאמרה א"כ פשיטא דק"ש בלה"ק כמו שנאמרה למשה מפי הגבורה כי היכי דפשיטא ליה למ"ד בלה"ק נאמרה והיו למה לי והיינו מהאי סברא גופא כך נראה בכוונתם. אלא דאכתי לא ידענא מאי קשיא להו דהא בריש פרק אלו נאמרין כתבו תוס' בשם ר"ח דלמ"ד בלה"ק נאמרה אסור לכתוב בלשון אחר ונפקא מינה ג"כ לענין קריאה כמו שכתבו שם באריכות ע"ש. ובריש פרק כל כתבי כתבו תוס' ג"כ בשם הרב פורת דלמ"ד שלא ניתנה ליכתוב בכל לשון אם נכתב בשאר לשונות אסור לקרות בהן דהוי כקורא ע"פ א"כ לפ"ז לא קשיא מידי דלמ"ד בכל לשון נאמרה ודאי איצטריך למכתב והיו דלא תימא דמותר לקרות ק"ש בכל לשון כמו שמותר לכתוב ולקרות בס"ת בכל לשון . ומה שכתב רש"י לקרות בתורה והיינו בבית הכנסת כמו שפרש"י פרק אלו נאמרין היינו משום דמלתא דשכיחא נקיט וניחא ליה ג"כ לפרש בזה הענין דחיובא נמי איכא מתקנת עזרא ואילך. והנראה מזה דהתוס' דהכא לא נחתו לשיטת הרב פורת משום דבפרק כל כתבי גופא הקשו עליו ולא נחתו ג"כ לשיטת ר"ח דבפרק אלו נאמרין דהתם נמי גמגום תוס' לפירושו ע"ש ודו"ק:





צל"ח

וכן הוא אומר אל תזכרו ראשונות וגו' ויל"ד דמביא זה לראי' למה שאמרו לא שתעקר יציאת מצרים וכו' ובשלמא הראי' הראשונה שהביאו מיעקב היא שפיר שביעקב בודאי הוא שלא כעקר שם יעקב וכמו שפירש"י בד"ה לא שיעקר וכו' שהרי מצינו שקראן הק"בה יעקב וכו' אבל ראי' זו מא"ת וגו' ערבך ערבא צריך ודלמא ג"כ הכוונה שלא יזכרו ראשונות וקדמוניות כלל. ונראה כיון דראשונות הם שעבוד מלכיות ע"כ אין הפירוש שלא יזכרו כלל שהרי ירמי' אמר הנה ימים באים וגו' כי אם חי ה' אשר העלה ואשר הביא וגומר ומכל הארצות אשר הדחתים שם והיינו קיבוץ גליות מכל המלכיות והוא עצמו זכירת שעבוד מלכיות ואיך התנבא ישעי' שלא יזכרו אלא על כרחך שפירושו שלא יהיו עקר כמו גוג מגוג ויהי' גוג מגוג עקר יותר משעבוד מלכיות ושעבוד מלכיות יהי' יותר עקר מי"מ כי י"מ יהי' אז רק טפל לשעבוד מלכיות:


אברם הוא אברהם בתחלה וכו'. לא ידעתי על מה קאי ודבר זה מקרא הוא בד"ה א' א' ומה ענינו להך דלעיל והיכן הוזכר לעיל שם אברם או אברהם ומתחלה הי' להמסדר הש"ס להביא הך דבר קפרא ור"א דבתר הכי ואח"כ להביא דבר זה אבל להא דלעיל אין לו שייכות ולעיל מיירי בעקר וטפל ואברם איננו טפל לאברהם כי הלא משעה שקראו הק"בה אברהם כעקר שם אברם לגמרי ועובר בעשה או בלאו לכל מר כדאית לי' וא"כ אדרבה אברם איננו אברהם. ועוד מה הוצרך לזה קרא דד"ה שאברם הוא אברהם ומקרא מלא הוא בתורה ואם לדרוש טעם השם ה"ל למימר אברם מתחלה הי' אב לארם ולבסוף נקרא אברהם נעשה אב לכל העולם. והנלע"ד שזה סיפי' דברייתא דלעיל הוא וחכמים שהשיבו לב"ז שלא תעקר י"מ וכו' והביאו ראי' מיעקב שלא נעקר שם יעקב ממקומו הם סיימו דבריהם שאברם הוא אברהם שאפילו אחר שקראו הק"בה אברהם עדיין אברם הוא אברהם שלא נעקר שם אברם ממנו כי אברם נקרא על שם שהוא אב לארם ואטו כשנעשה אב לכל העולם שוב אינו אב לארם והלא בכלל מאתים מנה אלא שהוא טפל לאברהם. ובאו אח"כ ב"ק ור"א לחלוק על זה והם ס"ל כב"ז דנעקר י"מ לגמרי כי לא ילפינן מיעקב דשאני יעקב דאהדרי' קרא אבל אברם דלא אהדרי קרא אברם איננו אברהם כי משעה שבקרא אברהם נעקר שם אברם לגמרי ועובר בעשה או בלאו שוב ראיתי בתוספתא דמכילתין כמו שכתבתי דבתר דקאמרי לא שתעקר י"מ וכו' כיוצא בו ולא יקרא עוד שמך יעקב וגו' כיוצא בו א"ת ראשונות וגו' כיוצא בו שרי אשתך וגו' כיוצא בו לא יקרא עוד שמך אברם וגו' בתחלה אב לארם וכו' ואע"פי שחזר וקראו אברהם אברם אינו לגנאי וכו' ע"ש הרי מפורש כמו שכתבתי:


תני ב"ק הקורא לאברהם אברם וכו'. הרי"ף והרא"ש השמיטו כ"ז ולא הביאו כלל והדבר תמוה למה לא הביאו והלא הוא דבר הנוהג לידע לזהר שלא לקרוא לאברהם אברם וגם הרמב"ם לא הזכיר דבר זה בחבורו הגדול. וגם תימה על רבינו הגדול שלא הזכיר דין זה בסמ"ק שלו במנין המצות וכן כל מוני המצות לא הזכירו מצוה זו כלל ולפי מספרם שנשלם להם מנין תרי"ג בלי מצוה זו א"כ ניתוספו שני מצות אחת עשה ואחת לית ושום פוסק לא הזכיר איסור זה רק המג"א בסימן קכ"ו. והבאר שבע בדף למ"ד ע"ד כתב שמדלא מנאום מוני המצות מכלל שהוא רק אסמכתא בעלמא ודבריו דחוקים ועוד אכתי מה יענה למה השמיטו הרי"ף והרא"ש איסור זה ואטו איסור דרבנן אינם מעלין בחבורם ופשיטא שקשה על הרמב"ם שלא הזכירו בחבורו הגדול. והמהרש"א בח"א כשאר בצ"ע בזה. ולפמ"ש לעיל דהך דב"ק ור"א במחלוקת שנוי' וסיפא דברייתא לעיל שאברם הוא אברהם חולקות על ב"ק ור"א ודבר זה עצמו היא פלוגתא דבן זומא וחכמים. ומעתה נשית לב בפלוגתא דב"ז ורבנן הלכה כדברי מי וכבר הזכרתי במשנתינו שהרי"ף והרא"ש השמיטו גם משנתינו ולא הזכירו מי"מ בלילות לא לחיוב ולא לפטור ויעדתי לבאר דעתם כאן. וזהו הנלע"ד שהם סבירא להו כפי' הברטנורה דהך ולא זכיתי שאמר ראב"ע במשנתינו הוא לשון ניצוח וא"כ חכמים חלוקים על גוף דין זכירת י"מ בלילות ומסתמא הלכה כחכמים ולכן סמכו עצמם הרי"ף והרא"ש בזה במה שהביאו המשנה הסמוכה בריש פרק הסמוך שהביאו דברי ריב"ק למה קדמה וכו' והי' אם שמוע לויאמר שוהי' נוהג בין ביום ובין בלילה ויאמר א"נ אלא ביום וסברי שמה שאמר ויאמר אינו נוהג אלא ביום היינו כל האמור בפרשת ויאמר א"נ אלא ביום וכן ראיתי בירושלמי בשמעתין ויאמר א"נ אלא ביום כל פרשת ויאמר אינו נוהג אלא ביום עיין בירושלמי וא"כ אין י"מ נוהג בלילות וכיון שהביאו הרי"ף והרא"ש דברי ריב"ק ממילא הכריעו שאין י"מ נוהג בלילות כחכמים דמשנתינו ולכן לא הוצרכו להביא משנתינו כלל וכיון שפסקו בחכמים א"כ דרשינן כל ימי חייך היינו לימות המשיח ונדחו דברי בר קפרא ודברי ר"א דס"ל דנעקר שם אברם לגמרי ואדרבה אברם הוא אברהם וכמו"ש לעיל בדבור הקדום לכך לא הזכירו כלל איסור קריאת שם אברם: והרמב"ם שפסק בפ"א מק"ש שמזכירין י"מ בלילות כבר פירשתי טעמו דאיהו ס"ל בדין זכירה לא בחלקו חכמים כלל רק דחכמים לא ילפינן מהך קרא דכל ימי חייך דאינהו דרשי כל ימי לרבות לימות המשיח ולכך פסק דמזכירין י"מ בלילות ובהך דרשא דכל ימי חייך להכריע כחכמי' דהיינו לימות המשיח וממילא ליתא לדבר קפרא ודר"א בקריאת שם אברם ולכך לא הזכיר בשום מקום איסור קריאת אברם ולא חישבו במנין המצות:


אלא דאכתי צריך טעם כיון דב"ק ור"א ס"ל כב"ז הי' לנו לפסוק כמותם ובפרט דר"א אמורא הוא ואין אחר הכרעת האמורא כלום במקום שלא מצינו אמורא חולק עליו. ונלע"ד על פי מה שביארתי לעיל לשטת הרמב"ם דבגוף הדין דמזכירין י"מ בלילות ליכא פלוגתא במשנתינו ואמנם חכמים דמשנתינו לאו מקרא דכל ימי חייך ילפי להו ונראה דס"ל כר' יוחנן לעיל דף ד' ע"ב דכל הסומך גאולה לתפלה של ערבית וכו' והיינו דס"ל דגאולה מאורתא הוה וס"ל לחכמים כיון דגאולה מאורתא הוה מסברה ידעינן דמזכירין יציאת מצרים גם בלילות. (ועיין בכסף משנה פ"א מק"ש הל' ג'). א"נ דדרשי בשכבך ובקומך מקיש שכיבה לקימה דצריך להסמיך גאולה לתפלה גם בשכיבה וממילא צריך להזכיר י"מ בלילות דגאולה היינו יציאת מצרים ואייתר כל ימי חייך לימות המשיח וליתא לדב"ק ור"א ומותר לקרות לאברהם אברם וב"ז ס"ל כריב"ל לעיל דגאולה דאורתא כיון דלא הוה גאולה מעלייתא לא מחשב גאולה ולכן צריך ריבוי דכל ימי חייך למילף י"מ בלילות וכיון דר"י דלעיל קאי בשטת חכמי' דב"ז והכי קיי"ל כר' יוחנן. ועיין לקמן בדברינו דף י"ד ע"א:


וכ"ז ניחא לתרץ דברי הרמב"ם. אבל לתרץ דברי הרי"ף והרא"ש לפמ"ש לעיל דאינהו דחו הך מתניתין דמזכירין יציאת מצרים בלילות ועליהם תסוב הקושי' כיון דבר קפרא ור"א ס"ל כבן זומא למה דחו דברי האמורא מהלכה. ונלע"ד על פי מ"ש הרשב"א במשנתינו בשם הראב"ד דפלוגתייהו במשנתינו היינו אם חייבים מן התורה להזכיר י"מ בלילות אבל כ"ע מודו דמדרבנן חייב להזכיר י"מ בלילות. ואומר אני שודאי כן הוא דאל"כ דגם על החיוב מדרבנן פליגי קשה האיך מקשה בגמרא לקמן דף י"ד ע"ב והא בעי לאדכורי י"מ וכו' ומאי קושיא ודלמא חייא בר רב שם כחכמים ס"ל שא"מ יציאת מצרים בלילות ולשטת הראב"ד ניחא דעכ"פ מדרבנן צריך לאדכורי. והרי"ף והרא"ש לענ"ד לא הוצרכו להביא חיוב זה כיון שהביאו מימרא דרב לעיל דף י"ב ע"א דכל שלא אמר אמת ואמונה ערבית לא יצא י"ח. ואמנם נלע"ד אם חיוב זכירת י"מ הוא מקרא דלמען תזכור לא סגי בזכירת י"מ גרידא אלא צריך להזכיר מכת בכורות ג"כ וכן הוא בירושלמי שצריך להזכיר מכת בכורות. וז"ל הירושלמי והוא מועתק מהתוספתא ריש פ"ב צריך להזכיר י"מ באמת ויציב רבי אומר צריך להזכיר בה מלכות אחרים אומרים צריך להזכיר בה מכת בכורים וקריעת ים סוף עד כאן לשון התוספתא. והנה מה שצריך להזכיר מלכות נלע"ד שזהו בכלל גאולת מצרים ע"ד שאמרו במגילה דף י"ד ע"א בשלמא התם הללו עבדי ה' ולא עבדי פרעה וכו' במצא שיצאנו מעבדות פרעה ונעשינו עבדי ה' ונקרא הק"בה מלכנו. וקריעת ים סוף אז נגמר יציאת מצרים כי מתחלה לא יצאו לחלוטין כי אמרו דרך שלשת ימים וגו' אמנם מכת בכורות נלע"ד שהטעם דבהאי קרא כתיב מצות אכילת פסק ומצה וכתיב כי בחפזון יצאת וגומר למען תזכור וגומר ופירוש רש"י שם בחפזון וחפזון זה של מצרים הי' שנאמר ותחזק מצרים וגו' וכל חפזון זה של מצרים הי' ע"י מכת בכורות שאמרו כולנו מתים וזכירה זו הזהיר הכתוב לזכור וא"כ צריך להזכיר מכת בכורות וכן באמת אנו אומרים באמת ויציב כל בכוריהם הרגת ובאמת ואמונה המכה בעברתו כל בכורי מצרים וכו' ולקמן דף י"ד ע"ב שהקשה והא בעי לאדכורי י"מ משני דאמר מודים אנחנו וכו' ע"ש שאין שום זכרון למכת בכורות בזה וא"כ בודאי חייא ב"ר לא ס"ל כב"ז דדריש מהאי קרא חיוב זכירת י"מ בלילות ולכך גם הרי"ף והרא"ש לא פסקו כב"ז:


סליק פרק ראשון. ונתחיל פרק שני. בעזרת צורי וקוני:


פרק שני


הי' קורא וכו' והגיע זמן המקרא. הא ודאי שעקר החידוש שיוצא בפסוק ראשון דהיינו שמע ישראל דהרי אחר פסוק ראשון הרי הוא צ"ל ברוך שם כבוד וזה אינו כתוב בתורה וא"כ חזינן שמכוין לצאת ידי ק"ש וכדרך שקאמר בירושלמי על ברכות ק"ש ועיין בתוס' בד"ה הי' קורא וכו' א"ו שעקר החידוש שיוצא בפסוק ראשון לכך דייקא משנתינו והגיע זמן המקרא דהיינו פסוק שמע ועיין בקול הרמ"ז:


ר"י אומר באמצע שואל וכו'. הא דהזכיר ר"י השאלה כלל הלא בזה הוא מודה לר"מ וה"ל לר"י לומר באמצע משיב מפני הכבוד ובפרקים משיב לכל אדם ונראה דאז הוה אמינא דר"י פליג ואוסר השאלה לחלוטין ומחמיר יותר מר"מ. ואין לתמוה דאיך נימא דר"י מחמיר והרי חזינן דלענין משיב הוא מיקל דבאמת אי לא הוה ר"י מזכיר השאלה כלל ה"א דגם ר"מ מתיר באמצע להשיב מפני הכבוד ובפרקי' להשיב לכ"א ולא הוה אמרינן דר"מ קאמר ואצ"ל שמשיב דכ"ז הוכרחנו דא"כ היינו ר"י כדאמרי' לקמן ע"ב אבל אי הוה אמרי' דר"י אוסר השאלה כלל אז לא הוה קשה כלל ר"מ היינו ר"י דהרי פליגי בשאלה דר"מ מתיר ור"י אוסר לכך הוכרח מסדר המשנה למתני בפירוש גם בדברי ר"י היתר השאלה בפרקים ובאמצע כל א' לפי ענינו כמו לר"מ:


בין ויאמר לאמת ויציב. הא דהאריך לומר אמת ויציב והי' לו לומר רק בין ויאמר לאמת והוה ניחא טפי שכולל שחרית וערבית. ואולי מלתא אגב אורחא קמ"ל דאם אינו מקדים לפתחו מותר לשאול בשלום קודם התפלה כדמסיק לקמן דף י"ד ע"א ולכך קאמר בין ויאמר לאמת ויציב להורות דבשל שחר קאי. ועוד נלע"ד שהת"ק רצה לסתור סברת ר"י שסובר שלא יפסיק וטעמי' דר"י מפרש בגמ' דכתיב וה' אלקים אמת ואמנם ת"ק סובר דזה ה' ניחא אם הי' זה שייך אדלעיל מיני' אבל כיון דקאי אהדבר הזה כמפורש בתוס' לעיל דף י"ב ע"א בד"ה אמת ויציב יעו"ש לכך אין קפידא להפסיק בין אלקיכם לאמת ועקר ראייתו של הת"ק דגם אמת קאי אלמטה הוא מוציב שהוא בוי"ו העיטוף ואף שגם מואמונה שבערבית ג"כ מוכח כן מ"מ כיון שעכ"פ הוצרך להביא ראי' הביא דשחרית ור"י שקאמר ג"כ בין אלקיכם לאמת ויציב לא יפסיק ולא קיצר דבריו בין ויאמר לאמת לא יפסיק כוונתו שלא תאמר כיון שאוסר להפסיק בין אלקיכם לאמת מקרא דכתיב וה' אלקיכם אמת א"כ הוא סובר דאמת קאי אדלעיל והתחלת ברכה שלאחרי' הוא מן ויציב והלאה ואינו משגיח על וי"ו העיטוף וכמה ברכות בשמונה עשרה המתחילים בוי"ו א"כ הי' מקום לומר שבין אמת לויציב דינו כמו בין הפרקים לכך סיים גם ר"י בין ויאמר לאמת ויציב לא יפסיק דגם בין אמת לויציב לא יפסיק ועיין לקמן בדברינו בדברי הגמרא:


אמר ריב"ק למה קדמה וכו'. ענין דברי ריב"ק אדלעיל משום דאכתי לא נתפרש במשנה סדר פרשיות של ק"ש עד משנה זו וכיון שהזכיר כאן סדרן בא ריב"ק ליתן טעם על הסדר הזה. ועוד אפשר לומר לפי שלדברי ר"י דאמר בין ויאמר לאמת ויציב לא יפסיק אין צריך שוב טעם על סדרם שהרי מבואר בתוספת לקמן דף י"ד ע"ב למה קדמה שעקר הקושיא למה נתאחרה פ' ויאמר שהיא קדומה בתורה לכולן ע"ש ולדברי ר"י הטעם מבואר שהוצרכו לאחרה לכולן כדי להסמיך ה' אלקיכם לאמת ואפשר שגם לזה כיון ר"י באמרו בין ויאמר לאמת יציב וכו' שהוא הוכיח סברתו מדחזינן שאנשי כנה"ג סידרו ויאמר באחרונה ש"מ שאין להפסיק בין ויאמר לאמת אלא דאכתי אם זה הי' טעמם אף על פ"ב הי' להם להקדימה ולסיימה אלקיכם אמת ואח"כ שמע והי' כסדרן בתורה וברכה שלאחרי' תתחיל יציב ונכון וכו' לכך קאמר לאמת ויציב לא יפסיק שגם בין אמת לויציב אין להפסיק ובא ריב"ק לחזק דברי ת"ק ולומר שלעולם בין ויאמר לאמת רשאי להפסיק כמו שאר בין הפרקים והא דקדמה וכו' היינו מטעם שמפרש ריב"ק:


למה קדמה פ' שמע לוהי' אם שמוע וכו'. הנה בשמע אמר פ' שמע ובוהי' לא אמר פרשת וכן אח"כ והי' לויאמר לא הזכיר לשון פרשה וא"כ גם כאן הי' לו לומר למה קדמה שמע לוהי'. ונראה דלכאורה לקדימת שמע לשאר פרשיות א"צ שום טעם דהרי רק שמע הוא מן התורה אבל שאר פרשיות ודאי הם דרבנן ועיין בב"י סי' ס"ג ופשיטא שראוי להקדים לצאת חיוב שהוא מן התורה ואם עקר נתינת טעמו של ריב"ק על הקדמת שמע לויאמר שהיא ג"כ מן התורה בשביל י"מ שבה א"כ הי' לו לומר למה קדמה שמע לוהי' ולויאמר כיון שעקר הקושיא על ויאמר הוא. ולכן נלע"ד ע"פ שכתב הב"י שם בסוף הסימן שגם פרשה ראשונה אינה כולה מן התורה רק פסוק ראשון לבד הוא מן התורה והא דהחמירו בפ' ראשונה לענין כוונה יותר משאר פרשיות מפני שהיא עקר קבלת עול מלכות שמים כדאמר ריב"ק למה קדמה פ' שמע וכו' עכ"ל הב"י. ונ"ל פירוש לפירושו כי גם אזהרת והיו הדברים האלה על לבבך חוזר על כל הכתוב למעלה שהוא יחוד שמו יהי' תמיד על לבבינו לשנן אותו לבנינו וכל הפרשה כולה היא קבלת עול מ"ש עלינו ועל בנינו וא"כ כך הוא כוונת ריב"ק למה קדמה פ' שמע כולה לוהי' דבשלמא פסוק ראשון ראוי שיוקדם שהוא מן התורה אבל שאר הפרשה שוב אינה מה"ת וכיון שבלא"ה מפסיק בבשכמל"ו בין שמע לואהבת הי' לו להקדים והי' לואהבת מטעם שנאמרה בלשון רבים כמו"ש התוס' לקמן ע"ב בד"ה למה קדמה אלא כדי שיקבל עול מ"ש תחלה וכל הפרשה היא עול מ"ש:


ויאמר א"כ אלא ביום בלבד ואף שיש בויאמר זכירת י"מ ששנינו במשנה דסוף פרק הקדום שמזכירין י"מ בלילות לעיל בסוף הפרק דריב"ק ס"ל כחכמים דמשנה שם דכל היינו לימות המשיח. אלא דלפי"ז קשיא לי מאי מקשה לקמן דף י"ד ע"ב על רשב"י ותיפוק לי מדריב"ק דלמא רשב"י כראב"ע ס"ל דמזכירין י"מ גם בלילות וגם ויאמר נוהגת בין ביום ובין בלילה ודוחק לומר דעקר קושייתו שם על רשב"י דיהיב טעם על הקדמת שמע לוהי' דתיפוק לי' מדריב"ק ואמנם מדברי המתרץ שם דקאמר חדא ועוד קאמר וכו' משמע שעקר הקושיא הי' נתינת טעם של קדימת שמע שהרי לא סיים בתירוצו רק שמע והי' ומויאמר לא הזכיר אך דנוכל לומר שכיון שאמר חדא ועוד קאמר בשמע נגד והי' ממילא ידעינן דגם בוהי' נגד ויאמר חדא ועוד קאמר:


ועוד נלע"ד דמה דקאמר ריב"ק שוהי' נוהגת ביום ובלילה היינו כל הכתוב בה נוהג ביום ובלילה וסובר שגם לילה זמן תפילין מה שאין כן ויאמר שאין כל הכתוב בה נוהג ביום ובלילה שהרי יש בה בה פרשת ציצית וצ"ל דריב"ק סובר דגם שבת ויום טוב הוא זמן תפילין דאם לא כן קשה אדרבה יוקדם ויאמר לוהי' שויאמר כל הכתוב בה נוהג בין בחול ובין בשבת ויום טוב מה שאין כן והי' שיש בה מצות תפילין שא"נ בשבתות ויו"ט. אלא דגם לפי זה קשה לקמן דמקשה על רשב"י ותיפוק לי' מדריב"ק ומאי קושיא ודלמא רשב"י סובר לילה ושבת לאו זמן תפילין ולכן נלע"ד דיציאת מצרים הנזכר בויאמר אין זה מקום צווי המצוה שנצטוינו להזכיר י"מ שהרי אין כתיב כאן זכור את אשר הוצאתיך ממצרים אבל הנאמר כאן הוא שבחו של הק"בה שהוא אלקינו אשר הוצאנו ממצרים להיות לנו לאלקים ועיין מ"ש לעיל בסוף הפרק ואף שבאמת אנו יוצאים בפרשה זו ידי חובת זכירת י"מ שהרי עכ"פ אנו מזכירין כאן יציאתנו ממצרים מ"מ אין כאן צווי ע"ז ואין בפרשה זו שום ציווי על מצוה פרטית רק על ציצית. ולכן שפיר אמר ריב"ק ויאמר א"נ אלא ביום ורצונו שהמצוה שנצטוינו בויאמר א"נ אלא ביום משא"כ בוהי' אם שמוע שנצטוינו על תלמוד תורה ועל מזוזה שנוהגים ביום ובלילה ונכתבו בלשון ציווי ולמדתם אותם את בניכם וכתבתם על מזוזות וגו' ואתיין דברי ריב"ק אליבא דכ"ע. ולענ"ד לשון רבינו הגדול בפירוש המשנה מורה על כוונה זו. וז"ל רבינו בפה"מ ענין דברו אינו נוהג אלא ביום כי המצוה האמורה בפ' ויאמר והיא מצות ציצית א"נ אלא ביום עכ"ל:


ש"מ מצות צריכות כוונה וכו'. לכאורה קשה ודלמא האי אם כיון לבו לאו היינו כוונה לצאת ידי המצוה אלא כוונת פירוש המלות ובפרט לפמ"ש במשנתינו שעקר מה שרצה לומר יצא י"ח פסוק ראשון ופסוק ראשון לכל הני תנאי דלקמן ודאי צריך שיכוין פירוש המלות אפילו למי שסובר מצות א"צ כוונה ועיין בב"י סימן ס"ג מ"ש בשם הרשב"א ואמנם כל מר שקורא בתורה ללמוד בודאי נותן לב לפירוש המלות שהרי לכך הוא קורא בתורה דאטו זמורתא זמיר ולפי"ז כך הוא הוצעת הסוגיא ש"מ מצות צריכות כוונה ומשני מאי כיון שכיון לקרות דהיינו שמכוין לידע פירוש המלות כדרך הקורא בתורה וע"ד מקשה לקרות והא קא קרי פירוש ופשיטא שמכוין לפירוש המלות דאל"כ למה ענין הוא קורא והרי התנא קאמר הי' קורא בתורה ומשני בקורא להגיה שאז אפילו פירוש המלות אינו נותן על לבו. וזה לדעתי כוונת רש"י בד"ה בקירא להגיה וכו' דאפי' לקריאה נמי לא מתכוין דהיינו שאין מתכוין ללמוד בקריאתו ובזה מסולק תמיהת התוס' בד"ה בקורא להגיה ואדרבה על פירוש התוס' יל"ד שאם כוונת התנא שידקדק לקרות הנקודות כהלכתן אין זה ענין לכוונת הלב וכך ה"ל למתני אם קרא כהלכתו יצא ולכן נלע"ד כמו"ש:


מ"ט דרבי וכו' ורבנן מ"ט. ולכאורה קשה האי מקשה מאי קסבר אם הסברה החיצונה כדברי רבנן וכדמשמע ממה שהקשה מ"ט דרבי א"כ איך שוב הקשה מ"ט דרבנן והלא לא הוצרכו לנתינת טעם דקיימי בסברה הפשוטה ולמימר שמה שהקשה ורבנן מ"ט היינו בתר דקאמר טעמי' דרבי מוהיו הקשה מ"ט דרבנן דלא דרשי והיו דלפ"ז לא הי' לו להקשות בלשון מ"ט אלא הי' לו תיכף להקשות ורבנן הא כתיב והיו כדמקשה לבסוף. ונלע"ד לפי שלהמסקנא בין לרבי ובין לרבנן הברירה חפשית בכל התורה אי בלה"ק נאמרה אי בכל לשון והנה רוצה לפרש דברי רבי ודברי רבנן שיהיו נכונים בין דסברי בכל התורה בכל לשון ובין דסברי בלה"ק והקשה מ"ט דרבי אי נימא דכל התורה בכל לשון נאמרה ואז צריך רבי ליתן טעם למה נשתנית ק"ש משאר קריאות של תור' והדר קאמר ורבנן מ"ט היינו אם נימא דכל התורה בלה"ק נאמרה ואז צריכין רבנן למיהב טעם למה ק"ש בכל לשון. ועיין כיוצא בזה בתוס' במגילה דף י"ז ע"ב בסוף ד"ה דאי ועיין במהרש"א שם:


בהוייתן יהו. הנה בזה לא נחלק אדם מעולם שכל דבור שיצא מפי הק"בה בסיני הי' מתחלק לשבעים לשון וכמו"ש התוס' בשמעתין. אמנם כתיבת הפרשיות בתורה יהי' בלה"ק ולכן בפרק שבי דסנהדרין כולהו תנאי ס"ל שבסיני בלה"ק ניתנה ולא נחלקו אלא על הכתב אם הי' אשורית או עברית וכאן בסוגיא שלפנינו מסתפק התלמוד בין אליבא דרבי ובין אליבא דרבנן אם בלשון הקודש נאמרה או בכל לשון נאמרה ולפמ"ש ניחא דשם קאי באיזה לשון נכתבה בתורה ובלוחות וכאן מפלפל על הקריאה ודוק בדברי רבי שאמר קריאת שמע ככתבה ולא אמר קריאת שמע כלשונה משום דעל לשונה לא שייך בהוייתן יהו כיון שכל דבור כשיצא מפי הק"בה נחלק לע' לשון ואיך שייך על הלשון בהוייתן איזה מלשונות הוא הוייתן אלא שכוונת דרוש בהוייתן היינו הויות כתיבתן ולכן אמר רבי ק"ש ככתבה. ובזה אין אנו צריכין למה שנדחקו התוס' במס' סוטה דף ל"ג ע"א בד"ה כל התור' וכו' דככתבה דאמר רבי היינו ככתבה המיוחד לה כשנכתבה יחידות בתפילין ומזוזות. ולענ"ד כמו"ש דככתבה היינו כתבה שנכתבה בתורה בסיני:


בהוייתן יהו וכו' ורבנן וכו' שמע בכל לשון וכו'. ותמי' לי לפי מיש שמסיק הב"י בא"ח סי' ס"ג דפסוק ראשון לחוד מן התורה ובפסוק זה לבדו יוצא י"ח ק"ש מן התורה וכל שאר קריאות שבתורה חוץ פרשת זכור ומקרא וביכורים וידוי מעשר ופרשת חליצה ליתנוהו מה"ת כמבואר כאן בתוס' בד"ה בלה"ק נאמרה יע"ש ואם כן איך שייך למדרש מוהיו בהויתן בשלמא לרבנן דדרשי שמע שפיר שהוא פסוק ראשון אבל לרבי קשה ופשיטא שקשה לרב יהודה לקמן דף ך"א ע"א דכל מצות ק"ש הוא רק מדרבנן ואיך שייכי הני דרשות דדרשי רבי ורבנן ודוחק לומר דלדידי' לא דרשי רבי ורבנן הני דרשות כלל ופליגי רק מסברה איך תקינו רבנן למקרי ק"ש אם דוקא בלה"ק אם בכל לשון. שוב פקחתי עיני וראיתי שרבותינו בפלי התוס' הרגישו בזה במס' סוטה דף ל"ב ע"ב בד"ה ורבי וכו' ולא העלו שום ישוב בדבר. ונתתי לבי לזה ונראה דמה שכתבו התוס' כאן בד"ה בלה"ק וכו' פרשת זכור וכו' לא חשבו כל מה שהי' להם לחשוב כל הני דחשיב במשנה במס' סוטה בפ' אלו נאמרין ובמס' מגילה דף י"ז ע"ב בתוס' ד"ה כל התורה סיימו התוס' וכל הני השנויין בפרק אלו נאמרין ע"ש והנה שם במשנה חשיב ג"כ פרשת המלך והמלך הי' קורא שמע והי' אם שמוע וכו' כמפורש שם במשנה ונחלקו רבי ורבנן בפ' שמע שהי' קורא המלך אם הוא בלה"ק או בכל לשון ומעתה כאשר תקנו חכמים ק"ש כעין דאורייתא דקריאת המלך למר תיקנו בלה"ק ולמר בכל לשון אלא דקשיא לי אם קרא בפ' המלך מיירי למה איצטרך למר שמע השמע לאזניך הלא המלך הי' צריך לקרות בקול גדול להשמיע לכל ישראל כדכתיב תקרא את התורה וגו' נגד כ"י באזניהם וכתיב למען ישמעו ופשיטא דקשה לרבנן דמשני דסבירא להו כמ"ד לא השמיע לאזנו יצא איך שייך זה בפרשת המלך הלא עקר מצות קריאתו הוא להשמיע לכל העם למען ישמעו וצ"ל דמיירי שהמלך נתחרש והוא מדבר ואינו שומע אף שאומר בקול רם ושומעים כ"י הוא לעצמו אינו יכול להשמיע לאזנו לרבי אינו קורא ולרבנן קורא ולפ"מ שכתבנו צריך לומר שמה ששנינו שם במס' סוטה שפרשת המלך הוא בלה"ק היינו שאר פרשיות המלך חוץ מפרשת שמע שהרי המשנה שם כרבנן דהכא אתיא שחשיב שם ק"ש שנאמרה בכל לשון. ולולא דמסתפינא אמינא שאינו נקרא פ' המלך רק פרשת אשימה עלי מלך ובמשנה שם דף מ"א ע"א דחשיב כל מה שהי' קורא וחשיב פרשת המלך ביחוד ש"מ דאינך אף שהי' קורא אותם והוא מצוה של תורה קריאת המלך איקרו אבל פרשת המלך לא מקרי רק פרשה המדבר משימת המלך וזו היתה בלה"ק והתוי"ט קאמר שם באמת שלא נתפרש שום טעם למה היא בלה"ק. אמנם מדברי רבינו הגדול הרמב"ם בסוף הל' חגיגה לא משמע כן:


ורבנן סברי להו כמ"ד לא השמיע לאזנו יצא. הקשה הרשב"א למה לא מוקי רבנן כר"מ דס"ל לקמן דף ט"ו ע"א דאפי' לכתחלה א"צ להשמיע לאזניו. ולענ"ד דלא רצה לאוקמי רבנן דכאן דהלכתא כוותייהו כר"מ שאין הלכה כמותו ועיין כאן בתוס' בד"ה וחכ"א וכו'. ומה שהקשה הרשב"א דהרי למסקנא דלקמן ר"י כרבי ס"ל דצריך להשמיע לאזניו ודריש שמע השמע לאזניך וכו' נלע"ד דמה שצריך לכתחלה היינו מדרבנן ואף דקאמר שנאמר שמע ישראל. נלע"ד דאסמכתא בעלמא קאמר דאי דרשה גמורה לא שייך במה שהוא מן התורה לחלק בין לכתחלה לדיעבד דדוקא בקדשים הוא דבעינן קרא מיוחד לעכב ולא בשאר כל התורה ועיין לקמן דף ט"ו ע"א בתוס' ד"ה להודיעך וכו' ובדברינו שם:


תוספת ד"ה הי' קורא וכו' הא ברכות מעכבות. נלע"ד דעת התוספת כיון דאהבה רבה אינה פותחת בברוך כיון שהיא סמוכה לחבירתה ואם כן במקדש שהיתה יחידית נתקשו הפוסקים למה אינה פותחת בברוך ועיין בתשובת הרשב"א סימן שי"ז ושי"ח בדברי השואל וקצת פוסקים יהבו טעם לפי שע"פי רוב הוא סמוכה לכן גם במקדש לאנשי משמר אף שאינה סמוכה אמרו אותה בלי פתיחה ובאמת הרשב"א לא קיבל טעם זה ואמנם היא גופה קש' מי הכניסנו בפרצ' דחוקה זו וכיון שאין הסדר מעכב הי' להם להניח גם ברכת אהבה עד אחר העבודה לומר אותה אחר יוצר אור שתהי' ברכה הסמוכה לחבירתה א"ו שאי אפשר לקרות ק"ש בלי ברכה כלל לפני' וצריך עכ"פ ברכה אחת לפני' וכאן בירושלמי משמע שיוצא בלי שום ברכה לפני' ולכך הוצרכו לחלק בין ציבור ליחיד:


ד"ה עד כאן ששני פסוקים אלו וכו'. נלע"ד דהתוס' לא באו לחלוק על פירש"י דודאי לא נעלם מהם דברי הירושלמי דאמר בר קפרא שלשה פסוקים צריכין כוונה אבל התוס' באו ליתן טעם מה רבותייהו דהני פסוקים משאר כל הפרשה הוא מפני ששני פסוקים הראשונים מדברים מייחוד השם וכיון דפסוק והיו הדברים עלייהו קאי דיני' כוותייהו זה הנלע"ד דלא כמהרש"א:





מראית העין

כל הקורא לאברהם אברם עובר בעשה. הרב עיון יעקב משם הרב מהרש"א ז"ל כתב דאמאי לא זכרו הפוסקים זה דהגם דנימא דהוא אסמכתא הול"ל שהוא אסור וצ"ע וכתב על זה הרב הנזכר ולפי מ"ש התוספות במ"ק דף כ' דאין למדין מפסוק שקודם מתן תורה יש לומר שזה דעת הפוסקים ועיין בתשובתי שבות יעקב ח"א סימן כ"ו עכ"ל. והרואה יראה דבתשובתו הנזכר שרמז שם כתב הרב עצמו דכמה זמני למדין מפסוק קודם מ"ת והיכא דהוי מילתא דמסתברא למדין ע"ש. והנה לכאורה יקשה על התוספות דמ"ק הנזכר דהרי פריך בסוגיין מדכתיב אשר בחרת באברם ואצטריך לשנויי דנביא מסדר לשבחיה דרחמנא מאי דהוה מעיקרא וכפי דברי התוספות מאי פריך ומשני והא אין למדין מפסוק שקודם מתן תורה ואי אנן לא גמרינן כ"ש נביא לא יליף. ומוכרח לומר דלא אמרו התוספות אלא כגון ההיא דקיימי עלה דכתיב ויעש לאביו אבל שבעת ימים דהוא דבר המצוי ורגיל שימות האב ובכגון זה הוא דאמור דאין למדין מפסוק שקודם מ"ת דכיון דהוא רגיל ומצוי הו"ל כדבר שהיה אחר מתן תורה אבל במידי דלא הוה אלא חד זימנא והיה קודם מ"ת אז למדין משם כגון מאי דקמן דאברהם אע"ה היה בזמנו והקב"ה שם שמו אברהם. ואברהם אע"ה היה קודם מ"ת בזה למדין כיון דהך עובדא דשם שמו אברהם היה בו בפרק דוקא ולהכי פריך מדכתיב אשר בחרת באברם ומשני שפיר ובהכי עמדה ונשאת חקירת הרב מהרש"א ז"ל אמאי הפוסקים לא השמיעונו כזאת:


אלא מעתה הקורא לשרה שרי הכי נמי התם הקב"ה אמר לאברהם שרי אשתך לא תקרא את שמה שרי כי שרה שמה. אפשר לפרש דרך דרש במ"ש הרב עיר וקדיש הרמ"ע ז"ל דכשהאיש והאשה שוים במעלתם אי אפשר שיולידו וזה רמז משז"ל אין שני מלכים משתמשים בכתר אחד ואברהם ושרה היו שוים במעלתם ולא היו מולידים וה' פקד את שרה לשון חסרון שחיסר ממעלתה ויעש ה' לשרה כאשר דיבר שתלד מעין דוגמא ללבנה שנתמעטה והרבה צבאותיה כוכבי אור זהו תורף דבריו בקצור נמרץ. ולפי דברי הרב ז"ל אפשר לפרש דפריך שפיר דגם שרה אמרת בתחילה שרי לאומתה ולבסוף שרה לכל העולם ואם כן גם שרה אם קרא שרי עובר וא"כ אמאי נקט הקורא לאברהם אברם והל"ל וכן לשרי. ומשני איברא דגם שרי בתחילה שרי לאומתה ולבסוף שרה לכל העולם. אמנם עיקר הדבר דכדי לזכות לבנים נתמעטה ואם אברהם אומר שרי היינו שיש לה שררה עליו ולכן יקראנה שרה דהיא שרה לכל העולם אבל לא עליו וזה עיקר השינוי היה בשביל מעלת אברהם וז"ש התם הקב"ה אמר לאברהם לא תקרא שמה שרי דנראה דיש לה שררה עליך ולזה הקורא שרי אינו עובר דהעיקר הוא להודיע דמעלת אברהם גדולה עליה:


אלא מעתה הקורא ליעקב וכו' שאני התם דהדר אהדריה קרא וכו'. אפשר לומר עוד טעם שנשאר לו שם יעקב כי הנה למראה עינים נשא שתי אחיות אבל לאה ורחל בסודן למעלה כחדא חשיבי וכמו שביאר רבינו האר"י ז"ל בסוד פרשת עקב ענוה יראת ה' ורמוז בשם יעקב יוד רומז לרחל דהיא ספירה עשירית מ'. עקב היא לאה בסוד עקב ענוה ולכך נשאר לו שם יעקב לרמוז דלאה ורחל כחדא נינהו ולא עשה איסור ח"ו. ובזה יש לרמוז פסוק ותרא רחל כי לא ילדה ליעקב וכו' הבה לי בנים ואם אין מתה אנכי ויחר אף יעקב ברחל ויאמר התחת אלהים אנכי אשר מנע ממך פרי בטן דאפשר דרחל חששה דלא יש לה בנים מחמת שנשא שתי אחיות ולז"א ותרא רחל כי לא ילדה ליעקב מסיבת יעקב שנשא שתי אחיות ותאמר הבה לי בנים להודיע שלא יש חטא ואם אין מתה אנכי שיאמרו שאני חטאתי לינשא לך. ויחר אף יעקב כלומר חרה אפו מצד שם יעקב דנקרא יעקב לרמוז לרחל ולאה דכחד חשיבי ולכן נודע דמשום מחשבה זו מנע ממך פרי בטן שעשית פירוד למעלה ח"ו:





פתח עינים

אלא  מעתה הקורא ליעקב יעקב ה"נ שאני התם דהדריה קרא וכו' ואם תאמר אטו המקשן לא ידע כמה קראי דמזכיר יעקב וי"ל דהוא סבר דנילף מיעקב דאע"ג דנקרא ישראל אחר כך נקרא יעקב וכן נעשה באברהם ומשני דמדאשכחן ביעקב דאהדריה קרא ולא אשכחן הכי באברהם ש"מ דיש קפידא באברהם ולא ביעקב. ואפשר לומר בטעם הדבר שאין לקרות לאברהם אברם משא"כ יעקב כמ"ש בזרע ברך ח"ג על ברכות דף כ"ג ע"ג דנתוסף ה' באברהם רמז על ה' חומשי תורה דכיון דהוא מקיימ' אינו תלוי במזל ויזכה לבנים ועיקר הדבר כתבו משם רז"ל ברבה פ' בא עש"ב. וקרוב לזה מצאתי ברעיא מהימנא פ' פנחס דף רי"ו ע"ש וא"כ ה' הנוספת באברהם הוא לומר דיש לו דין ישראל המקיימין ה' חמשה חומשי תורה וא"כ הקורא אברם מגרעות נתן באבינו הראשון ח"ו דלא ניכר שדינו כישראל וה"ט דאסור ועובר בעשה משא"כ יעקב דשמו מורה על י' דברות ע' זקנים ק' כנגד מאה אמות של היכל ב' על שני לוחות כמ"ש בתנחומא פ' שמות ולזה שפיר קרינן ליה יעקב כי בשם יעקב רמוז ארבעה דברים של ישראל כאמור. ועוד יש לומר טעם פשוט כמו שכתבו חכמי המדע דיעקב וישראל הם ב' נשמות עליונות ונשמת יעקב נשארה בו והמיתה היה לישראל לבד ולכן דין הוא שנוכל לקרות יעקב כיון דהיא נשמה קדושה נפרדת מנשמת ישראל משא"כ גבי אברהם דה' הנוספת הוא להאיר השם עצמו בתוספת זה ולכן היטב חרה לו על הקורא אברהם אברם דפוגם בשמו בבלי דעת. ועוד הארכתי בזה בעניותי בקונטריס דברים אחדים דרוש י"א ע"ש:


ורבנן סברי כמ"ד אם השמיע לאזנו לא יצא. לקמן דף ט"ו אמרינן דלר' יוסי תרתי ש"מ והכ' מוקי לרבנן אליבא דהלכתא כדמסיק התם:


בלשון הקדש נאמרה כתבו התוס' פירש"י לקרות בתורה ולא נהירא דעזרא תיקן קריאת התורה וכו' ויש לומר דמיירי בפרשיות המחוייבים לקרות מדאורייתא כמו פרשת זכור א"נ מקרא בכורים וכו' ע"ש כן הוא נסח' דקמן והוא עפ"י הגהת מהרש"ל בחכמת שלמה אבל הגירסה הישנה היא פרשת זכור ופרשת פרה והביאוה מרן בב"י והרב ב"ח א"ח סימן תרפ"ה. והביא בש"ע סברא זו שם ובסי' קמ"ו שפרשת זכור ופ' פרה דאורייתא:
ואנא נפשאי כתבית בעניותי בספרי הקטן ברכי יוסף א"ח סימן תרפ"ה אות ב' דלכל הדברות ולכל האמירות פ' שקלים והחדש לאו דאורייתא ועתה אמת אגיד כי כרגע נראה לי ספר תוספות ישנים כ"י שנזדמן לפי שעה בתורת שאלה וראיתי כתוב שם וז"ל פירש"י פ"ב דמגילה לקרות בספר תורה מיהו לא אשכחן שתהא קריאת ס"ת מן התורה אך יכול להיות שהיא מן התורה כגון פר' שקלים ופרשת זכור ופרשת פרה וכיוצא בהם עכ"ל. הרי דהתוס' בפירוש השוו שקלים וזכור ופרה וכתבו וכיוצא בהם. ועוד ראה והביטה דלא כתבו כן בפשיטות רק בלשון יכול להיות אמנם יש להרגיש במ"ש לא אשכחן שתהא קריאת ס"ת מן התורה דתלו הדבר כי לא נמצא והרי מפורש ההפך פרק מרובה דמשה רבינו תקן לקרות בתורה וא"כ אינו מן התורה ודאי והו"ל להקשות מינה ונראה דכונתם דמאי דאמרו פרק מרובה הוא שתקן בכל שבת וכו' ועדין יתכן דאיזה זמן תהיה קריאת התורה בפרשיות הפשוטות ומש"ה כתבו דלא אשכחן כלומר והסברא מכרעת דליכא קריאה מן התורה בשום זמן אך יכול להיות שהיא מן התורה כגון פרשת שקלים וכו':
ובדברי התוספות דקמן שכתבו שהיא תקנת עזרא כבר הוו בה קמאי שהיא תקנת משה רבינו ע"ה ובירושלמי פ"ק דמגילה מוכח שהיא תקנת עזרא. ודברי הרב ב"ח סי' תרפ"ה על דברי התוס' דקמן קשים וכבר עמדנו על זה בעניותנו בספר הקטן ברכי יוסף א"ח סימן קל"ה וסימן תרפ"ה. ובעזר משדי אכתוב עוד בזה בס' הקטן מחזיק ברכה שאני עוסק בו בא"ח שם סימן קל"ה בס"ד:





יד דוד

צרות האחרונות משכחת הראשונות. עיין ע"ז דף ב' ד"ה וארו חויא:


אלא מעתה הקורא לשרה זהב שבא:


רש"י הנני עושה חדשה צפנת פענח ע"ג ע"ג:


פרק שני


בפרקים שואל תבואת השור ק"ט:


ר"י אומר באמצע שואל מפני היראה. מגילת ספר עשין דף ג':


למה קדמה שמע. שאגת ארי' י"ג ע"א:


ש"מ מצות צריכת כוונה. באר יעקב ז' סוף ע"ג ל"ו ע"ב. לימודי ה' לימוד ק"ח. גט מקושר קנ"ג:


ת"ר ק"ש ככתבה. מלך שלם ח"ב ד' ע"א:


וחכמים אומרים בכל לשון. חקרי לב י"א:


והיו בהווייתן יהי'. חקרי לב רס"ג:


ורבנן ס"ל כמ"ד לא השמיע לאזנו וכו'. מגן שאול סימן ס"ב. ידי משה קנ"ה ע"ג:


דברים הדברים לא דרשו. סוטה י"ט ד"ה דכתיב וכתב:


רש"י ד"ה ש"מ מצות צריכות כוונה לשון לימודים כ"א. שונה הלכות ב' גופי הלכות י"ט ע"ב. דרך המלך. י"א ע"ג:


תוספות ד"ה הי' קורא. לשון לימודים כ' ע"ג:


תוספות ד"ה ובאמצע שואל מפני היראה. לשון לימודים דף א'. בית יעקב סימן ט"ז. באר שבע:


תוספות ד"ה בקורא להגיה וכו' דאע"פ שלא אמר וכו'. אפשר לומר דכוונתם שיוצא ידי ק"ש אע"פ שלא אמר הברכות אבל ידי הברכות לא יצא וצריך לאומרם לבדם אבל ק"ש א"צ לחזור ולקרות והקשו על זה מהא דאמרינן בפרק קמא דנאיד מהא דרצה לומר דברכות אין מעכבות ולא היו אומרים אהבה רבה כלל דהוה מוכח מיני' דאם לא אמר ברכה כלל יצא ידי ק"ש (והא דבאמת לא אמרי משום דטרידי בעבודה) אלא דלא מטי זמן יוצר אור וכי מטי זמן אמרי ורק מוכח דסדר הברכות אין מעכבות דאם נימא דסדר הברכות מעכב כיון דלא הוה אפשר להו לומר יוצר אור א"כ גם אהבה רבה לא לומר כי עכשיו לא יצאו לא חובת ק"ש ולא חובות ברכות אבל אם הי' אומרים אהבה רבה אחר יוצר אור אע"פ שלא יצאו ידי ק"ש אבל חובת הברכות עכ"פ יצאו אלא וודאי סדר הברכות אין מעכב. ונ"מ לדידן מי שמקדים א"ר ליוצר אור אבל מי שלא אמר כלל אפי' ידי ק"ש לא יצא ותירצו דזה דוקא בצבור אבל ביחיד אפי' ברכות אין מעכבות ויצא ידי ק"ש אבל עכ"פ צריך לומר הברכות אח"כ והוצרכתי לפרש כן מפני שכ"כ הרשב"א בתשובה להדי' וכן בחידושיו אע"פ שהוא פוסק כהגאונים דלא מחלקי בין יחיד לצבור והביאו הרב ב"י בסוף סימן מ"ו ובסימן ס' ומ"ש הרשב"א בחידושיו ומיהו בענין הירושלמי יש לי לפרש דמאי אין מעכבות להקדים לקריאתה וכו' אין כונתו דהגאונים חולקים על זה אלא כוונתו שלא נטעה בדברי הגאונים שהם מפרשים הירושלמי שא"צ לאמרם כלל ובאמת ע"ז לא פקפק אדם מעולם שצריך לחזור ולומר הברכות מיהו אם לא אמרן ידי ק"ש יצא ידי ברכות לא יצא. ובדברי הטור בסימן ס' בוודאי צריך להגיה כי איך יביא הטור דברי רב האי גאון בסיגנון אחר ממה שהביאו הרשב"א שהוא לשונו ממש ודלא כמ"ש בספר אלי' רבה שר"ה גאון מפרש כמו שכתב הרשב"א והגאונים חולקים על זה דליתא אתר המחילה רבה:


תוספות ד"ה וחכמים אומרים ועוד דרבנן ס"ל וכו' כלומר כיון דהוה מצי למימר ורבנן תרתי ש"מ כדאמרינן לקמן לר"י. והגמר' אמרה דסברי כהך מ"ד דיצא ש"מ דהגמרא רצה להראות לנו מה דהלכה כרבנן משום הכי מוקמי לה כמ"ד מצא וכן נראה מדברי הרא"ש ובסוטה דף ל"ב ע"ב הניחו קושיא זאת בתימא אפשר דסברי דאפי' ר"י משום ראב"ע דסבר לקמן בדיעבד יצא אבל לכתחילה עכ"פ צריך להשמיע ודריש משמע כדמשמע פשטי' דלישנא ורק ר"מ סבר דלכתחילה אפי' א"צ ולא דריש שמע ובהא לית הלכתא כר"מ כדאמרינן לקמן דהלכה כר"י שאמר משום ראב"ע וא"כ קשה למה דחיק לאוקמי לחכמים שלא כהלכתא וכאן סברו התוספות דלקמן אסמכתא בעלמא היא דאי הוה דרשינן משמע אפי' דיעבד לא הוה יצא א"נ דר"י גופי' נפקא לי' מהסכת ושמע וכן כתב הראב"ד כמ"ש הרשב"א בחידושיו וראב"ע אפשר לפי האמת סבר צריך ואין לו תקנה רק משום שאפשר לפרש דראב"ע דוקא לכתחילה מש"ה קאמר הלכה כר"י והלכה כראב"ע כלומר שמבין שניהם יש ללמוד כוונתו דלכתחילה צריך ובדיעבד יצא ולא בא רק לפרש כוונתו אע"פ שראב"ע כיון על דבר אחר ועיין שאגת ארי' דף ט':


תוספות ד"ה בלשון הקודש. באר שבע. נאות יעקב. פני שבת ט"ו ע"ג עיין מחזיק ברכה א"ח כ"ט ע"א. מנחת בכורים:


תוספות ד"ה עד כאן מצות כוונה וכוי רצוף אהבה.


באדיבות פנינים - הספרייה החופשית pninim.org | לתנאי הרישיון, הקדשות ומידע נוסף





זכר יהוסף

רש''י ד''ה בין הפרקים ולקמן מפרש כו׳, ולמעוטי בעולם ועד לואהבת או שאר הפסקות כטאו"ח סי׳ ס״א ועב״י סי׳ ס״ד ובלח״מ הק״ש פ״ב : ויאמר אינו נוהג אלא ביום, ויש להבין למ״ד דפ׳ ציצית נוהג בלילה אכ"ק למה קדמה, ומיהו לקמן יד״ב דקאמר ות״ל מדריב״ק דר״ש לשיטתי׳ במנחות מ״ג דלילה לאו זמן ציצית , ואולם לר״י דס״ל דבין ויאמר לאוי״צ לא יפסיק וא״כ הוצרך לומר ויאמר באחרונה , ובהכי ניחא נמי למ״ד מזכירין יצ״מ בלילות ואי משום דפ׳ ציצית אינו נוהג אלא ביום הא בוהי׳ איכא תפילין ועתוס׳ מנחות מ׳ ע״ב ד״ה משום : שמ״מ מצ״ע. עשו"ת כתר כהונה סי״ז דלהמ״א בסי׳ ס׳ סק״ג דבמידי דרבנן לכ״ע אצ״כ וע״כ דמיירי בקרא פסוק הראשון עבס״י ס״ג סעיף ד׳ וא״כ י״ל שאני הכא דמפיק מקרא דעל לבבך דבעינן כוונת הלב משום מלכות שמים אבל כוונה לצאת לא בעינן והניח בצ״ע. וער״מ פ״ב מק״ש דפסוק ראשון צריך כוונת הלב והשאר סגי אף בקורא להגי׳ וע״ש בכ״מ , ועצל"ח דהיינו דפריך דכיון דבקורא בתורה מיירי וע״כ שמכוון דאל״כ למאי קרי ומשני בקורא להגי׳ שגם פירוש המלות אינו מכוון ומיושב קושית התוס׳ בד״ה בקורא להגי׳ יעש״ב ועי׳ פ״י , ובל"ה תמהני דאי בקרא פסוק ראשון והול״ל וש״מ נמי דק״ש דאורייתא ואף דלתר"י לקמן כא״א ד״ה ההוא בד״ת דמה שתיקנו דוקא קביעת פרשה זו הוא מדרבנן אבל חיוב הקריאה דאורייתא מ״מ התוס׳ שם ובכ״מ לא ס״ל לחלק בהכי וע״כ דכונת הש״ס גם כן דמוכח דאפי׳ במילי דרבנן צריך כוונה להס״ד :


תוס׳ ד״ה בלה״ק דהא עזרא תיקן ועמ״א ר״ס קל״ה וב״ח תרפ"ה ועב״ק פב״א ובירושלמי מגילה פ״ק סוף הלכה א׳ ולא עזרא תיקן יע"ש בשיו״ק. ומש״כ התוס׳ ווידוי מעשר והב״י הביא ג״כ פ׳ פרה , ולא הבנתי דבר״פ א״נ מבואר דהוי בכל לשון וא״כ עיקר הקושיא רק מהני דסתמא דמתני׳ דאומרן בלה״ק ועתו׳ סוטה רדל"ג : ד"ה עד כאן, ולא ניחא להו כפרש״י דעד בכלל כמימרא דר״י לקמן בשמע ישראל, דא״כ מאי מדייק ר״ע מדלא כתיב אשר צויתיך דא״כ י״ל דלכך כתיב בלשון עתיד לאשמעינן עד על לבבך א״ו דגם לר״א דרשינן רק עד על מאודך ומיהו לר"י דקאמר לקמן עד על לבבך בעמידה צ״ל דה״ד הדברים האלה קאי נמי על הך קרא דמיירי בי׳ ופליג בהא אר״א ועלא״ז רש"א: ע״ב רש״י ד״ה מצות כונה קס״ד כו׳ ואח״כ מ״ה אר״י ואח״כ מ״ה מכאן ואילך , ולכאורה הא גם לר״ז ע״כ דקאי אפרשה כולה כדמוכח בסמוך , ואולם להמסקנא דר״י דמכאן ואילך כונה בלא קריאה וע״כ דקאי על כל הפרשה משא״כ לר״ז דאמר קריאה בלא כונה וא״כ שפיר י״ל דדוקא בפסוקים הראשונים בעי כונה וכמ״ש התוס׳ משום שיש קבלת מ״ש ולכך מהא דר״י מוכח דקאי אפרשה ראשונה ושוב ראיתי בפ"י שגם הוא עמד בזה, וא״ל דלענין למפרע דמפקינן מוהי׳ לכ״ע בעי ג׳ פרשיות י״ל כמ״ש הרא"ש בשם רמב״ן דלענין כונה תליא בעמידה וכיון דכתיב בהאי קרא ובלכתך וא״כ מוכח בלא כונה משא״כ לענין למפרע: שימליכהו לד׳ רוחות, ואולי ע״ז רומז ה״ד רבתי במוסרה: אלא מפה״כ השתא כו׳ , ועלא״ז רש״א דלמא בהא נמי ומשיב לכ״א קאמר, ובמ״ש כתב דא״כ ל״ל הא דר״י דבפרקים כיון דגם ר״מ ס״ל הכי ועוד דל״ל ומשיב כלל גבי ר״מ וממילא הוי ידעינן מדיוקא דר״מ היינו ר״י וע״כ דמשיב לכל אדם קאמר . ותמהני דא״כ לא הי״ל להקשות מסיפא כיון דיש לדחות דהא דמשיב משמע בסתם ובכל גווני והרי לסברת המקשה אם הי׳ היתור רק בחד בבא הוי ניחא לי׳, ומש״כ דלא הול״ל ומשיב , ז״א דאל״ת כלל איך הי׳ שייך למיתני פלוגתא בהכי כיון דלא מיירי ממשיב כלל ומסתמא ליכא נפקותא בהא , ובעיקר הקושיא י״ל דאי דה"ד ומשיב הוי לכ״א וא״כ לא הומ״ל בין הפרקים דמכש״כ ידעינן ולא הולל״מ רק דשואל בין הפרקים מפה״כ וא״ל דאלה״כ ומשיב ברישא א״כ הו״א ומשיב מפה״כ וגם בין הפרקים לא הוי אלא מפה״כ וא״כ יהא החידש בהך דרישא, ז״א דהא גופא תיקשי כיון דעיקר החדוש בהך פלוגתא דר״י דמשיב לכל אדם א״כ הומל״מ בסיפא להדיא ולאשמעינן הך פלוגתא דר״י דתליא בהכי , א״ו דמשיב חפני מכבוד ופריך שפיר :

רשימת שיעורים - הגרי"ד סולובייצ'יק

תוס' ד"ה היה קורא. וז"ל בירושלמי אמרינן זאת אומרת ברכות אינן מעכבות, דאע"פ שלא אמר שתים לפניה ושתים לאחריה יצא דאם לא כן תיקשי מאי מהני אם כוון לבו הרי לא בירך תחילה. וא"ת הא בפ"ק מסקינן סדר ברכות אין מעכבות הא ברכות מעכבות עכ"ל. ועיין בחידושי הגר"א (אמרי נועם ד"ה תוס' היה קורא) שהקשה על דברי התוס' דפשיטא שאם קרא ק"ש בלא ברכות יצא יד"ח ק"ש, והא דאמרינן לעיל דסדר ברכות אינו מעכב הא ברכות מעכבות, איירי בחיוב הברכות בלבד, ור"ל שאם ברך ברכה אחת והשנייה לא אמר לא יצא ידי חובת ברכות ק"ש עד שיאמר אף הברכה השנייה, אלא דקי"ל דסדרן אינו מעכב, דהיינו שיכול לברך את הברכה השנייה דאהבה רבה לפני הברכה הראשונה דיוצר אור. ברם הברכות אינן מעכבות במצות ק"ש, וצ"ע בקו' התוס'.
והנה בתוס' לעיל דף ב' (ד"ה מאימתי) הקשו על שיטת רש"י (ד"ה עד סוף האשמורה הראשונה) דסובר דזמן ק"ש מצאת הכוכבים ואילך ויוצאין יד"ח בק"ש שעל המטה, (ומה שקורין ק"ש בביהכ"נ קודם צאת הכוכבים היינו כדי לעמוד לתפלה מתוך ד"ת), דהרי בק"ש שעל המטה אין קורין אלא פרשה ראשונה ולפי רש"י היה צריך לקרות כל ג' פרשיות. ועוד הקשו על שיטת רש"י דצריך לברך בקריאת שמע שתיים לפניה ושתיים לאחריה, ובק"ש שעל המטה אינו מברך ברכות ק"ש. ונראה לתרץ דרש"י סובר דפרשה ראשונה היא מדאורייתא וזמנה בצאת הכוכבים, משא"כ ב' פרשיות דק"ש דהויין מדרבנן יצא יד"ח בקריאתן בביהכ"נ קודם צאת הכוכבים. וביאור הדברים משום דאע"פ דזמן ק"ש מה"ת חל בצאת הכוכבים, מ"מ חל קיום ברכות ק"ש מפלג המנחה ואילך, דלשיטת רש"י קיום ברכות ק"ש מדרבנן אינו תלוי בזמן ק"ש מה"ת אלא בזמן תפלה, ומפלג המנחה ואילך דהוי זמן תפלת ערבית חל חלות קיום ברכות ק"ש. וסמוכים לכך דלגבי ק"ש של שחרית אמרינן (לעיל דף ט:) הקורא מכאן ואילך לא הפסיד הברכות, ופירשו הראשונים (עיין ברשב"א שם ד"ה הקורא) דהיינו עד זמן תפלה. ומבואר דדין ברכות ק"ש אינו תלוי בזמן ק"ש אלא בזמן תפלה, וע"כ רש"י סובר דהוא הדין לגבי ברכות ק"ש בערבית דאינן תלויות בצאת הכוכבים וקיום מצותן הוא מפלג המנחה ואילך. ויסוד הך דינא הוא משום דברכות ק"ש אינן ברכות המצוה, אלא קיום מיוחד עם תפלה מדרבנן, וע"כ אינן תלויין בזמן ק"ש דאורייתא, אלא חלות קיומן תלוי בזמן תפלה בלבד. ונראה דזוהי נמי כוונת הרשב"א (שו"ת הרשב"א ס' מ"ז) שכתב וז"ל דברכות של ק"ש אינן ברכות של ק"ש ממש כברכת התורה וכברכת המצות, שאם כן היה לנו לברך לקרוא את שמע כמו שמברכים על קריאת התורה וכו' אלא ברכות הן שנתקנו בפני עצמן, אלא שתיקנו לאומרן לפני ק"ש ולאחריו עכ"ל. ומבואר מדבריו דברכות ק"ש אינן ברכות המצוה אלא הן קיום מצוה מדרבנן בפ"ע - שתיקנו לאומרן יחד עם ק"ש, דחל קיום מיוחד מדרבנן דק"ש עם ברכותיה. ונראה לומר דקיום ק"ש עם ברכותיה מדרבנן הוי חלות קיום תפלה, וע"כ זמנן תלוי בזמן תפלה, ויוצאין יד"ח ק"ש עם ברכותיה דערבית מדרבנן מפלג המנחה ואילך1. ויש להוסיף דקיום מצות ברכות ק"ש מדרבנן אינו קיום בפ"ע שחל באמירת הברכות גרידא, דאם יאמר הברכות מבלי לקרוא ק"ש אינו מקיים מצות ברכות ק"ש מדרבנן, דהקיום דברכות ק"ש מדרבנן היינו קיום דק"ש וברכותיה, ומהא דחל חלות קיום ברכות ק"ש מפלג המנחה מוכח דחל נמי קיום ק"ש מדרבנן מפלג המנחה.
ולפי"ז י"ל דרש"י סובר שב' פרשיות של ק"ש שהן מדרבנן נתקנו להאמר דוקא ביחד עם ברכות ק"ש, והויין חלות קיום אחד דק"ש עם ברכותיה. ולפיכך לרש"י חלוק זמן קיום קריאת ב' פרשיות דק"ש מזמן קריאת פרשה ראשונה, דפרשה ראשונה של ק"ש שחלותה מצות ק"ש מדאורייתא זמנה בצאת הכוכבים. משא"כ בב' פרשיות האחרונות של ק"ש שהן קיום ק"ש מדרבנן והויין קיום אחד מדרבנן של ק"ש ביחד עם ברכות ק"ש דזמנה מפלג המנחה ואילך, דקיום ק"ש עם ברכותיה תלוי בזמן תפלה, ומשום דהויין קיום תפלה. ונראה לומר שזוהי כוונת רש"י במש"כ שקוראין ק"ש בביהכ"נ קודם צאה"כ כדי לעמוד בתפלה מתוך ד"ת, דר"ל דחל בקריאת שמע בביהכ"נ קיום מצות ק"ש עם ברכותיה מדרבנן. (וי"ל דמשו"ה נמי מקיים סמיכת גאולה לתפלה ע"י שמקיים מצות ק"ש מדרבנן ומיד מתפלל שמו"ע). ולפי"ז יוצא דכשהציבור קורא ק"ש בביהכ"נ עם ברכותיה לאחר פלג המנחה חל חלות קיום ק"ש עם ברכותיה דהוי קיום ק"ש מדרבנן, ומה שקורא ק"ש על מטתו לאחר צאה"כ אינו אלא כדי לקיים חלות קיום ק"ש מדאורייתא, ולכן בפרשה ראשונה בלבד סגי.
ולפי"ז נראה ליישב את דברי התוס' בסוגיין, דס"ל דלמ"ד ברכות מעכבות זו את זו, ברכות ק"ש מעכבות בקיום מצות ק"ש מדרבנן, דהויא חד קיום של ק"ש עם ברכותיה, וכי היכא דלמ"ד ברכות מעכבות זא"ז אי אפשר לקיים קיום ברכות ק"ש מדרבנן מבלי לברך את שתי הברכות דאהבה רבה ויוצר אור, הוא הדין דליכא קיום ברכות ק"ש מדרבנן מבלי לקיים מצות ק"ש מדרבנן. ונראה שהגר"א נקט בקושייתו שחל קיום ברכות ק"ש מבלי לקיים מצות ק"ש עצמה דהויין ב' קיומים נפרדים בפ"ע. אמנם סברת התוס' היא דאי אפשר לקיים מצות ברכות ק"ש בלי ק"ש, וק"ו הוא שאם ברכות ק"ש מעכבות זא"ז לקיום ברכות ק"ש אזי כ"ש שק"ש עצמה מעכבת בחלות קיום ק"ש עם ברכותיה מדרבנן. וזוהי כוונת קושיית התוס' דהקשו דבמשנה איתא שיצא יד"ח ק"ש, ומשמע שיצא אף ק"ש מדרבנן, והקשו דלמ"ד ברכות מעכבות זו את זו לא יצא ידי מצות ק"ש מדרבנן מבלי לומר אף את הברכות.
ויש להעיר דמדברי התוס' משמע דלמ"ד ברכות ק"ש אינן מעכבות זו את זו ויוצא באה"ר בלבד, גם ק"ש עצמה מדרבנן לא בעי ברכות והוי קיום בפ"ע מדרבנן של ק"ש בלי ברכות, ולכן לא קשה ממתניתין. אמנם לכאורה יתכן לומר דלמ"ד ברכות אין מעכבות זו את זו היינו בדיעבד, ומ"מ בלי ק"ש וברכותיה עדיין חסר קיום מצות ק"ש מדרבנן, ואף למ"ד ברכות אין מעכבות זו את זו לכתחילה צריך לברך ברכות ק"ש ביחד עם ק"ש בכדי לצאת קיום מצות ק"ש מדרבנן, ולפי"ז קשה ממתניתין אף לדידיה, וצ"ע.
בא"ד. וז"ל וי"ל דהתם איירי בציבור דיקא נמי דקתני אמר להם הממונה עכ"ל. ודבריהם צ"ב דמאי שנא בציבור דאמרינן ברכות מעכבות זו את זו מיחיד דאין מעכבות. ועוד צ"ע דנהי דמעכבות בקיום הציבור מ"מ לא יהא גרע ציבור מעשרה יחידים דכל אחד ואחד יוצא בתורת יחיד. ועוד צ"ב דהיכן נאמר דהמשנה בתמיד "אמר להם הממונה וכו'" מיירי בציבור.
ונראה לתרץ דהתוס' סברי כשיטת הרמב"ן והרי"ף (עיין בר"ן למס' מגילה דף יג: בדפי הרי"ף ד"ה אבל הגאונים ז"ל פירשו וכו') דפורס על שמע מוציא את הרבים יד"ח בברכות ק"ש, כלומר דהש"ץ אומר ברכות ק"ש בציבור ובכך כל הציבור יוצאין יד"ח מדין מיוחד דברכות הציבור2. ובדין זה דפורס על שמע - להוציא את הציבור יד"ח בברכות ק"ש מדין ברכות ק"ש דהציבור הוא דסברי התוס' דברכות מעכבות זו את זו, דמתקנת פורס על שמע צריך הש"ץ לומר ב' ברכות ואם לא אמרן לא הוציא את הציבור כלל. ונראה דהתוס' פירשו "אמר להם הממונה" דהיינו שהממונה פרס על שמע להוציא אנשי משמר ידי חובתן.
תוס' ד"ה ובאמצע שואל מפני וכו'. וז"ל ובירושלמי קאמר אפילו באמצע הפסוק, רב הונא בשם ר' יוסף אמר ודברת בם מכאן שיש לך רשות לדבר בם, והיינו דאמרינן בפ"ק דיומא ודברת בם ולא בתפלה פירוש שאין משיבין בה מפני הכבוד עכ"ל. בגמ' ביומא דרשינן מגזה"כ ודברת בם שמותר לשאול באמצע ק"ש מפני היראה וז"ל (דף יט:) ת"ר ודברת בם ולא בתפלה עכ"ל, וכתבו תוס' שם (ד"ה בם) וז"ל בם שואל מפני היראה ומשיב מפני הכבוד ולא בתפלה עכ"ל.
והנה נחלקו הראשונים בהגדרת מפני היראה, דהרמב"ם (פ"ב הט"ז מהל' ק"ש) קבע דהיינו "מי שהוא מתיירא ממנו כגון מלך או אנס וכיוצא בהן", ואילו הרא"ש סובר דמיירי באביו ואמו או רבו, וז"ל פרש"י אדם שהוא מתיירא ממנו שמא יהרגנו ולא נהירא לי דפשיטא שאין לך דבר שעומד בפני פיקוח נפש ונראה דאביו ואמו ורבו חשיב מפני היראה דכתיב איש אמו ואביו תיראו ותנן מורא רבך כמורא שמים עכ"ל.
ובישוב שיטת רש"י והרמב"ם נ"ל דאין כוונתם שמתיירא שיהרגנו עכשיו, דפשיטא שיפסיק משום פקו"נ, אלא דמיירי באדם שיש לו כח ושררה שיוכל להרגו אם לא יפסיק. ועיין בכס"מ שם שפירש שהרמב"ם סובר דמיירי שמתיירא שמא יצערנו ודלא כרש"י שפירש שמתיירא שמא יהרגנו.
ונראה דפשיטא שהגזיה"כ ד"ודברת בם" אינה מחדשת רק היתר בעלמא לשאול מפני היראה, אלא אף מחדשת שבשאילת שלום רבו ליכא חלות שם הפסק כלל, וכאילו נקראת הק"ש כהלכתה בלי הפסק. ונמצא שאם שואל באמצע ק"ש מפני יראת רבו - "שלום עליך מורי ורבי" (וכשיטת הרא"ש) ליכא הפסק בק"ש, וחלה כאן ההלכה שתוך כדי דיבור כדיבור דמי שהוא דין של צירוף ואחדות המעשים, וחל קיום ק"ש ככתבה, ואע"פ ששאל באמצע. אולם כשאין לו היתר להפסיק, כגון אם שואל שלא מפני היראה, נראה שמחמת האיסור להפסיק חל נמי הפסק בצירוף של הק"ש ואף שאינו מפסיק כי אם בתוך כדי דיבור.
ומשמע מפירוש הרא"ש שההיתר לשאול מפני היראה מוגבל לשיעור של בתוך כדי דיבור ולא יותר3. ומבואר לפי"ז שגזיה"כ "ודברת בם" הוא מקור נכון לדין תוך כדי דיבור כדיבור דמי בכהת"כ, וקובע שבתוך כדי דיבור אין המעשים מובדלים ומופרדים, אלא המעשים משלימים אחד את השני ומצטרפים למעשה אחד. ועיין ברמב"ן למס' ב"ב (דף קכט: ד"ה והילכתא תוכ"ד כדיבור דמי) שמוכיח מהא דשואלין בק"ש מפני היראה דהוי מקור לדין תכ"ד כדיבור דמי אך הוא מבארו כתקנת חכמים, ואילו לפי"ד דין דאורייתא הוא.
והנה מבואר בפי' תלמידי רבינו יונה (מס' ברכות דף ז: על הרי"ף ד"ה ר' יהודה אומר וכו') שמותר לענות ברכו באמצע ק"ש (כשיטת הרא"ש), וז"ל כיון שהיא הפסקה מועטת לענות ברוך ה' המבורך מותר דאין בו כדי שאילת תלמיד לרב דתוך כדי דיבור כדיבור דמי, ואפילו למודים נמי מפסיק אבל נראה למורי הרב דבמודים די בשישחה בלבד שאם יאמר יוצרנו יוצר בראשית וכו' ה"ל הפסקה גדולה עכ"ל. ומוכח שההיתר לשאול מפני היראה מיוסד בדין תוך כדי דיבור כדיבור דמי וכמבואר לעיל4.
גמ'. וז"ל ש"מ מצות צריכות כוונה מאי אם כיוון לבו לקרות לקרות והא קא קרי בקורא להגיה עכ"ל.
א.
שיטת רש"י ותוס'
כתב רש"י (ד"ה בקורא להגיה) וז"ל בקורא להגיה את הספר אם יש בו טעות דאפילו לקריאה נמי לא מתכוון עכ"ל. ומשמע דמיירי שמעיין בספר לראות אם יש בו טעות והוציא המילים בפיו בלי כוונה לקרות ונחשב למתעסק ולא יצא. והקשו עליו התוס' (ד"ה בקורא להגיה) "תימא דאכתי הא קא קרי". ונראה דנחלקו רש"י ותוס' בגדר דין מתעסק, דרש"י סובר דאע"פ שיודע שעושה את המעשה אם אינו רוצה לעשות המעשה חשיב למתעסק, דלרש"י דין מתעסק תלוי ברצון. משא"כ להתוס' דין מתעסק תלוי בידיעה, וחל באופן שאינו יודע שעושה את המעשה, ולכן הקשו שכאן אכתי קא קרי, דהיינו שיודע שקורא ולא חשיב למתעסק.
והנה התוס' פירשו וז"ל ע"כ נראה בקורא להגיה שאינו קורא התיבות כהלכתן וכנקודתן אלא ככתיבתן קרי כדי להבין בחסרות ויתרות כמו לטטפות ומזוזות ואם כיון לבו לאו דוקא אלא כלומר לקרות כדין כנקודתן וכהלכתן עכ"ל. ודבריהם צ"ב דפסקינן (טו:) קרא ולא דקדק באותיותיה יצא. ונראה דהתוס' סוברים דבסוגיין מיירי בטעות המשנה את פירוש המילים, וע"כ לא יצא דלא חשיב קריאה ככתבה, משא"כ לקמן מיירי בטעות שאינה אלא טעות בביטוי ואין בה חסרון בקיום קריאה ככתבה. ויש להביא ראיה לחילוק זה מדברי הירושלמי (פ"ג מגילה) "דתרי תלמידי הוו יתבי קמיה דרב חד קרי יהודים וחד קרי יהודיים ולא אהדר חד מינייהו", ומבואר דטעות בביטוי אינה פוסלת הקיום דקריאת המגילה ככתבה, משא"כ בטעות המשנה את פירוש המילים ליכא קיום קריאה ככתבה. (וכן פסק השו"ע או"ח סי' תר"צ סעיף ד' לגבי קריאת המגילה).
אולם יש להעיר על דברינו דלגבי קריאת התורה פסק הרמב"ם (פי"ב ה"ו מהל' תפלה) "קרא וטעה אפילו בדקדוק אות אחת מחזירין אותו עד שיקראנה בדקדוק", ומשמע דאפילו אם טעה בביטוי האותיות בלבד מחזירין אותו, ודקדוק אותיות מעכב בקיום קרה"ת ככתבה, ומ"ש ק"ש מקריה"ת. ונראה דקרה"ת שאני דחל בה דין מסוים דיקראנה בדקדוק, וביטוי האותיות מעכב בקרה"ת. ועיין בהגהות מיימוניות (פי"ב ה"ו) שציין דמקורו של הרמב"ם מיוסד הוא בקרא (נחמיה ח׳:ח׳) "ויקראו בספר בתורת אלוקים מפורש ושם שכל ויבינו במקרא", ובירושלמי (מגילה פ"ד) דריש "ויקראו בספר זה מקרא מפורש זהו תרגום ושום שכל אלו הטעמים ויבינו אלו המסורת וכו' טעה מחזירין אותו". וכתב ההגהות מיימוניות דכ"ש דילפינן נמי לדקדוק מהאי קרא. ומבואר שחל דין מסוים בקרה"ת שיקראנה בדקדוק. ומשו"ה י"ל דאפילו ביטוי האותיות מעכב. ומרן הגר"ח זצ"ל סבר דלשיטת הרמב"ם מחזירין בקריאת התורה אף כשטעה בניגון הטעמים. (ועיין בכס"מ בשם ר' מנוח, והגר"ח זצ"ל החמיר אף בקריאת ההפטרה בטעות בטעמים). משא"כ בקריאת שמע ובקריאת המגילה דחל קיום קריאה ככתבה אלא אם כן טעה באופן ששינה את פירוש המלים.
שיטת הרשב"א
עיין ברשב"א (דף יג:) (ד"ה שמע ישראל וכו' עד כאן צריך כוונת הלב דברי רבי מאיר) דפירש דבפסוק הראשון של ק"ש בעי כוונה מיוחדת של כוונת הענין, ושלא יהרהר בדברים אחרים כדי שיקבל עליו עול מלכות שמים, ובקורא להגיה חסרה כוונה זו דקבלת עומ"ש ומשו"ה לא יצא יד"ח, אפילו למ"ד מצות אין צריכות כוונה. ועיין בשיטה מקובצת (דף יג. ד"ה בקורא להגיה) שקבע דיש ג' מיני כוונות, א) כוונה לדבר שלא יהא כמתעסק, ב) כוונה לחובת המצוה, וקיימא לן כמ"ד דאין צריך כוונה לצאת חובת המצוה, ג) שיכוון לבו בכל תיבה ותיבה ויעיין בענין ויבין אותו, וזו היא כוונה רק בק"ש בלחוד. אמנם הרמב"ן במלחמות ה' בר"ה (דף ז. בדפי הרי"ף) דחה שיטתם והוכיח מסוגיין דקיי"ל כמ"ד מצות צריכות כוונה מהא דצריכים כוונה בפסוק הראשון, דאילו למ"ד מצות אין צריכות כוונה אפילו בפסוק הראשון לא היה צריך כוונה כלל. וכתב הרמב"ן לדחות את דברי הרשב"א "ומאן דמפרש תרי גווני בכוונה לא זהיר ולא בהיר".
ונראה דנחלקו בגדר מצות ק"ש, דלשיטת הרשב"א והשיטמ"ק, כוונת קבלת עול מלכות שמים הויא מעצם מעשה המצוה דק"ש, ואם חסרה כוונת קבלת עומ"ש ליכא מעשה מצוה דק"ש כלל. משא"כ לשיטת הרמב"ן מצות ק"ש היא מצות אמירה דקריאת הפסוקים כמו בהלל ומקרא מגילה וק"ש אינה צריכה כוונה מיוחדת דקבלת עול מלכות שמים.
ויש לעיין בשיטת הרשב"א היכא דקרא ק"ש בכוונת קבלת עומ"ש אמאי לא ניבעי נמי כוונה לצאת יד"ח המצוה - וככל שאר המצוות שבתורה למ"ד מצות צריכות כוונה. ונראה לתרץ דהיכא דכוונה היא חלק מעצם מעשה המצוה - ומתכוון - לא בעי שום כוונה נוספת לצאת ידי חובה. ונ"מ לגבי מצות אחרות שקיומן הוא בלב כמצות אמונה בה' ואהבת ה' שמקיימן היכא שמאמין בה' ואוהב את ה', ואע"פ שאינו מכוון להדיא לצאת ידי חובת המצוה.
שיטת הרמב"ם
כתב הרמב"ם (פ"ב מהל' ק"ש הי"א) וז"ל הקורא את שמע ולא כיון לבו בפסוק הראשון שהוא שמע ישראל לא יצא ידי חובתו והשאר אם לא כיון לבו יצא אפילו היה קורא בתורה כדרכו או מגיה את הפרשיות האלו בעונת קריאה יצא והוא שכיון לבו בפסוק הראשון עכ"ל. והנה הרמב"ם פסק דאם כיון לבו בפסוק הראשון יצא אע"פ שקרא פרשיות דשמע להגיה, ומוכח דחולק על פרש"י והתוס' בביאור החסרון דקורא להגיה, דלשיטת רש"י דהקורא להגיה הוי מתעסק אף בקורא להגיה פרשיות אחרונות שבק"ש, לא יצא יד"ח דהוי מתעסק. ולשיטת התוס' דלא יצא משום דקורא שלא כהלכתה, יש חסרון בקורא להגיה אף בשאר פרשיות. ואילו הרמב"ם סובר דיש דין כוונה מיוחדת בפסוק הראשון דקריאת שמע, והפסול דקורא להגיה חל בפסוק הראשון בלבד.
והנה עיין בגמ' (דף יג. - יג ב) דנחלקו התנאים בברייתא עד היכן צריך כוונה, וצ"ע אמאי אין הגמ' מדקדקת מהך ברייתא דש"מ מצות צריכות כוונה, דאי מיירי בקורא להגיה הרי אינו יוצא יד"ח, דהא קריאה להגיה הוי חסרון אף בשאר פרשיות, ואיך סברי התנאים דאינו צריך לכוון בכל ק"ש.
ונראה דחלוק דין כוונה בק"ש להנך תנאים (בפסוק הראשון או בפרשה הראשונה מגזה"כ דושמתם את דברי) מדין כוונה למ"ד מצות צריכות כוונה. דדין כוונה במצות היינו שמתכוון לצאת חובת המצוה - ואין הכוונה דין בעצם מעשה המצוה אלא דהוי דין בפני עצמו בקיום המצוה, דבכדי לצאת יד"ח המצוה בעינן כוונה. משא"כ בדין כוונה בק"ש הכוונה דקבלת עומ"ש היא חלק מעצם מעשה המצוה וקיום המצוה דק"ש. ונראה שנחלקו התנאים בברייתא בדין הכוונה דקבלת עומ"ש - דהויא דין כונה מסוימת בקריאת שמע עד היכן צריכים כוונה זו. ולפי"ז מיושבת אמאי לא דקדקה הגמ' מהברייתא דש"מ מצות צריכות כוונה. דהברייתא מיירי בדין כוונה דקבלת עול מלכות שמים - דהויא חלק מעצם מעשה המצוה דקריאת שמע, ואין לכוונת קבלת עומ"ש שום שייכות לדין כוונה במצות - שהיא כוונה לצאת יד"ח. והגמ' קא דייק ממשנתנו ד"אם כיון לבו יצא", דבפשטות מיירי שקרא כל ג' פרשיות וס"ד דבעי שיתכוון לצאת ידי חובת המצוה, ומוכח כמ"ד מצות צריכות כוונה.
ונראה דהרמב"ם פירש את השקלא וטריא שבגמ' דס"ד דאם כיון לבו יצא היינו שכיון לצאת יד"ח, ומזה מוכח דמצות צריכות כוונה. ובהוה אמינא ס"ד דהגמ' דדין כוונה בק"ש תלוי בדין מצות צריכות כוונה. והגמ' מתרצת דזה אינו, אלא שיש דין מסוים של כוונה בק"ש - דהיינו כוונת קבלת עומ"ש ואין ראייה לדין מצות צריכות כוונה. דדין כוונה לצאת ודין כוונה בק"ש הם שני דינים שונים, דכוונה בעשיית המצות היא שיכוון לצאת במעשה וקיום מצוה זו, משא"כ כוונת ק"ש אינה כוונה לצאת ידי חובת המצוה אלא כוונת קבלת עול מלכות שמים, דכוונת קבלת עול מלכות שמים היא חלק מעצם המעשה וגוף המצוה דק"ש. דקריאת שמע וקבלת עול מלכות שמים הויא חד מצוה. והרמב"ם מפרש כשיטת הרשב"א דהחסרון בקורא להגיה הוא דליכא כוונת קבלת עול מלכות שמים דאינו קורא הפרשה בתורת ק"ש, ודין הכוונה אינו חל אלא בפסוק הראשון כשיטת ר"מ בברייתא.
אלא דעדיין צ"ע בשיטת הרמב"ם שפסק (פ"א מהל' ק"ש הל' א' - ג') דג' פרשיות של שמע הן מדאורייתא וא"כ צ"ע אמאי לא בעינן כוונה בכל ג' הפרשיות, דאע"פ שדין כוונה דקבלת עול מלכות שמים המיוחדת לק"ש חל רק בפסוק הראשון לשיטת הרמב"ם, מ"מ דין כוונת מצות חל בק"ש כמו בכל המצות, וא"כ למ"ד מצוות צריכות כוונה ניבעי כוונה לצאת יד"ח המצוה בכל ג' הפרשיות, ואיך פסק הרמב"ם דאם קרא פסוק ראשון בכוונה והשאר קרא להגיה יצא. ויש לדחות דהרמב"ם פסק כמ"ד מצות אין צריכות כוונה.
אמנם לכאורה מצינו סתירה בדברי הרמב"ם לגבי מצות אי צריכות כוונה או לא, דבהלכות חמץ ומצה (פ"ו ה"ג) פסק "אכל מצה בלא כונה כגון שאנסוהו עכו"ם או לסטין לאכול יצא ידי חובתו". ומשמע דסובר דקיי"ל כמ"ד מצות אין צריכות כוונה, וכן משמע מהרמב"ם הנ"ל בהל' ק"ש דס"ל דבעי כוונה רק בפסוק הראשון - דהיינו כוונת קבלת עומ"ש, ובקורא שאר הפרשיות להגיה יצא אע"פ שאינו מתכוון לצאת ידי חובתו. אמנם עיין ברמב"ם (פ"ב מהל' שופר ה"ה) וז"ל מי שתקע ונתכוון להוציא כל השומע תקיעתו ושמע השומע ונתכוון לצאת ידי חובתו אע"פ שאין התוקע מתכוון לזה פלוני ששמע תקיעתו ואינו יודע יצא שהרי נתכוון לכל מי שישמענו עכ"ל. ולכאורה מבואר ממש"כ דצריך השומע לכוון לצאת יד"ח דסובר מצוות צריכות כוונה, ואם לא כיון השומע לצאת יד"ח לא יצא. ועיין עוד ברמב"ם (פ"ב מהל' מגילה ה"ה) וז"ל הקורא את המגילה בלא כוונה לא יצא, כיצד היה כותבה או דורשה או מגיהה אם כיוון את לבו לצאת בקריאה זו יצא ואם לא כיוון לבו לא יצא עכ"ל, וממש"כ "אם כיוון את לבו לצאת בקריאה זו יצא ואם לא כיוון לבו לא יצא" משמע בפשטות דפסק כמ"ד מצוות צריכות כוונה5.
ומרן הגר"ח זצ"ל נקט דשיטת הרמב"ם היא כמ"ד מצות אין צריכות כוונה, וכמבואר מפסקו בהל' חמץ ומצה (פ"ו ה"ג) דאכל מצה בלא כוונה יצא כגון שאנסוהו עכו"ם או לסטין לאכול דיצא יד"ח. ועוד דהרמב"ם השמיט את הדין דתוקע לשיר לא יצא, ומוכח נמי שסובר דמצות אין צריכות כוונה. ואמר הגר"ח דאין להקשות ממה שפסק הרמב"ם בהל' שופר (שם) דבעי כוונת שומע ומשמיע - דמשמע דס"ל כמ"ד מצוות צריכות כוונה, דאמר הגר"ח זצ"ל די"ל דכוונת שומע ומשמיע הוי דין מסוים להוציא אחר יד"ח, דבעינן כוונה כדי שיצטרף ויתייחס מעשה התקיעה לשומע. והרמב"ם סובר דכוונת שומע ומשמיע שאני מכוונה במצוותו כדברי בעל המאור (בר"ה דף ז' בדפי הרי"ף ד"ה לפום סוגיא) וז"ל ויש שסבורים לומר דלא פליגא דר' זירא שופר כל דהו אפילו שלא לשם מצוה ולעולם כוונת מצוה לא בעינן. אבל בעינן כוונה לשמוע ולהשמיע עכ"ל. (ולהלן באות ב' נבאר שיטת הרמב"ם והבעה"מ באריכות).
ולפי"ד הגר"ח זצ"ל יש לישב שיטת הרמב"ם לגבי ק"ש דאע"פ שפסק (פ"א מהל' ק"ש הל' א' - ג') דג' פרשיות הן ק"ש מדאורייתא מ"מ אינו מצריך כוונה אלא בפסוק הראשון (וכדפסק פ"ב מהל' ק"ש ה"א), די"ל דהרמב"ם סובר דמצות אין צריכות כוונה, ובפסוק הראשון דק"ש נאמר דין מסוים דכוונה דקבלת עול מלכות שמים, ואין לזה שום שייכות לדין כוונה במצות.
אלא דיש להעיר על הגר"ח זצ"ל מדברי הרמב"ם (פ"ב מהל' מגילה ה"ה) וז"ל הקורא את המגילה בלא כוונה לא יצא כיצד היה כותבה או דורשה או מגיהה אם כיוון לבו לצאת בקריאה זו יצא ואם לא כיוון לבו לא יצא עכ"ל, ומשמע דהרמב"ם פסק דמצות צריכות כוונה (ועיין במגיד משנה שם). ועוד צ"ב מדוע לא יצא בקורא המגילה להגיה והרי במגילה אין דין מיוחד של כוונה כמו בק"ש, ואי ס"ל מצות א"צ כוונה אמאי לא יצא יד"ח. וצריך לומר דהרמב"ם מפרש לגבי קריאת המגילה דהקורא להגיה לא יצא משום דהוי כמתעסק (כשיטת רש"י) או דקרא שלא כהוגן (כשיטת תוס') ומשו"ה לא יצא, ולא מיירי מענין כוונה לצאת כלל. אלא דלפי"ז קשה דדוחק לפרש בלשון הרמב"ם שמחלק בין הקורא ק"ש להגיה דלא יצא יד"ח משום חסרון בקבלת עול מלכות שמים, לבין הקורא מגילה להגיה דלא יצא משום מתעסק או שקורא שלא כהוגן.
ונראה דבאמת שיטת הרמב"ם היא דמצות צריכות כוונה (ודלא כדנקט הגר"ח זצ"ל), וכדמשמע מפשטות ההלכה (בפ"ב ה"ה מהל' מגילה) דהקורא את המגילה בלא כוונה לצאת לא יצא, וממה שפסק (פ"ב מהל' שופר הל' ד' - ה') דהתוקע והשומע צריכים כוונה לצאת. ונראה דמה שפסק (פ"ו ה"ג מהל' חמץ ומצה) דכשאנסוהו עכו"ם לאכול מצה יצא - הוא משום דאכילה שאני שכן נהנה, וכדביאר הר"ן (ר"ה דף ז: בדפי הרי"ף גרסינן בגמ' שלחו ליה וכו'). אלא דלפי"ז הדרא קושייתנו לדוכתא - למה אין הרמב"ם מצריך כוונה לצאת בכל הג' פרשיות דשמע שהן מצות ק"ש מדאורייתא.
והנה יש לחקור ביסוד הדין דמצות צריכות כוונה האם דין הוא בקיום המצוה, דבלי כוונה אי אפשר לקיים המצוה, או דהוי דין בעצם מעשה המצוה, דבלי כוונה לא נחשב למעשה מצוה. והנה שיטת הר"ן (ר"ה דף ז: בדפי הרי"ף ד"ה גרסינן) היא דאף אי קי"ל דמצות צריכות כוונה מ"מ מצות אכילת מצה לא בעי כוונה ויצא יד"ח שכן נהנה, וכדאמרינן בעלמא דהמתעסק בחלבים ועריות חייב שכן נהנה. ומוכח מדבריו דס"ל דיסוד הדין דמצות צריכות כוונה לא נאמר בקיום המצוה - דבלא כוונה לצאת אין אדם יוצא ידי חובתו ואינו מקיים המצוה שלא מדעתו וכוונתו, דלגבי קיום המצוה מ"ש מצות אכילה משאר מצות. דמאי איכפת לן בזה שכן נהנה אם איכא דין דכדי לקיים את המצוה בעי כוונה. ועל כרחך מוכח מדברי הר"ן דיסוד הדין דמצות צריכות כוונה נאמר בעצם מעשה המצוה, דבלי כוונה לא מיקרי מעשה מצוה והוי כמתעסק ולא נחשב שהוא עושה את המצוה כלל, ובשכן נהנה חל מעשה המצוה.
והנה בדין מתעסק באיסורין הוכיח הגר"מ זצ"ל שמתעסק אינו רק פטור מקרבן בלבד (וכדנקט הגרע"א זצ"ל בשו"ת רע"א סי' ט'), אלא דהוי הפקעת מעשה העבירה, וכדמתבאר מדברי הרמב"ם פ"א מהל' איסורי ביאה הי"ב וז"ל הבא על ערוה מן העריות כמתעסק אע"פ שאין כוונתו לכך חייב וכן בחייבי לאוין ובשניות עכ"ל. והשיג ע"ז הראב"ד (שם) "חייבי לאוין לא ידעתי למה קרבן אין כאן". ועיין במגיד משנה וז"ל אבל לענין מלקות או מיתה אין חיוב בלא מזיד והתראה וכו' וא"כ מה שנ' בספר רבינו וכן בחייבי לאוין ושניות הוא טעות סופר שהרי חייבי לאוין שוגגין פטורין מכלום וכו' וכן כתב בהשגות עכ"ל. והכס"מ שם תירץ "ולי נראה ליישב דהכי קאמר וכן בחייבי לאוין עבר על לאו כדין מי שהתרו בו ואע"ג שאינו לוקה הוא חייב לשמים". ונראה דמבואר מדברי הכס"מ דבמתעסק בחלבים ועריות עבר על מעשה עבירה שכן נהנה, משא"כ בשאר איסורים דמתעסק הוי הפקעה של עצם מעשה העבירה דלא עשה מעשה איסור כלל. ונראה דס"ל להר"ן דכשם שלגבי דין מתעסק באיסור - דהוי הפקעה בעצם מעשה העבירה אמרינן דהמתעסק בחלבים ועריות חייב שכן נהנה, דהנאתו משוייה ליה למעשה עבירה, ה"נ בנוגע למצות אכילה לא בעינן כוונה שכן נהנה וחל מעשה מצוה, ואע"ג דקיי"ל בעלמא דמצות צריכות כוונה ובלי כוונה ליכא מעשה מצוה כלל, הנאת האכילה משווה ליה למעשה מצוה. ואילו למ"ד מצות אין צריכות כוונה מיקרי מעשה מצוה אף בלי כוונה לצאת ידי חובתו.
ועיין ברבינו יונה (דף ו. בדפי הרי"ף ד"ה אמנם רבינו האי גאון וכו') שביאר דבמצוה דאמירה לכו"ע בעינן כוונה ואף למ"ד הסובר בעלמא דמצות אין צריכות כוונה. והנה אי נימא דדין מצות צריכות כוונה דין הוא בקיום המצוה צ"ע מהי הסברא דלכו"ע מצוה דאמירה בעי כוונה. אמנם לפי"ד מבואר היטב דדין כוונה נאמר בעצם מעשה המצוה, ולמ"ד מצות אין צריכות כוונה המעשה הויא מעשה מצוה מאליו ואינו כמתעסק אפילו בלי כוונה לצאת. ברם כ"ז נאמר במצוה שעשייתה במעשה. ואילו במצוה של אמירה דחסרה פעולה ממש לא מיקרי מעשה מצוה עד שיתכוון.
ועוד יש להוכיח דדין כוונה במצות חל בעצם מעשה המצוה מהא דבגמ' (בר"ה כח: ובעירובין צה: - צו א) תלו דין כוונה לצאת בדין כוונה לעבור בבל תוסיף6. ולכאו' צ"ב בהשואת הגמ' דלכאורה לגבי לצאת יד"ח יש דין דכדי לקיים את המצוה בעי כוונה לצאת, אבל צ"ב דמהי הראייה מזה דבעי כוונה לצאת כדי לעבור בבל תוסיף. אלא דמוכח דדין כוונה חל בעצם מעשה המצוה, דלא מיקרי שעושה מעשה מצוה אא"כ נתכוון לצאת, ומשו"ה אי לא נתכוון לצאת אינו עובר בלאו דבל תוסיף - דאינו עובר על בל תוסיף אא"כ עושה מעשה מצוה.
והנה הטורי אבן הקשה (ר"ה דף כ"ח ד"ה מצות) על הסוגיא דעירובין (צה:) דאמרינן למ"ד מצות צריכות כוונה דמכניסין תפילין בשבת מרה"ר שנים שנים משום דגם לעבור בב"ת בעי כוונה, וליכא בל תוסיף אם מכניסן בלא כוונה לצאת, וקשה לשיטת הרשב"ם (שהובא ברבינו יונה דף ו. בדפי הרי"ף וכן משמע מתוס' דף יב. ד"ה לא) דאפילו למ"ד מצות אין צריכות כוונה אם נתכוון להדיא שלא לצאת אינו יוצא, א"כ אפילו למ"ד מצות אין צריכות כוונה יכול להכניסן שנים שנים וליכא בל תוסיף באופן שמתכוון להדיא שלא לצאת. ונראה לתרץ דהא דבל תוסיף תלוי בדין כוונה למ"ד מצות צריכות כוונה הוא משום דדין כוונה חל במעשה המצוה, דבלי כוונה לא מיקרי שעושה מעשה מצוה והוי כמתעסק, ועובר בבל תוסיף רק כשמוסיף במעשה המצוה עם כוונה. אמנם כ"ז למ"ד מצות צריכות כוונה, משא"כ למ"ד מצות אין צריכות כוונה דסובר דלא בעינן כוונה כדי לשוויה למעשה מצוה והוי מעשה מצוה מאיליו. ונראה דהא שכתבו התוס' (ורבינו יונה בשם הרשב"ם) דאף למ"ד מצות אין צריכות כוונה אם מתכוין להדיא שלא לצאת לא יצא יד"ח, זהו דין בקיום המצוה, דליכא קיום מצוה בעל כרחו שלא ברצונו. אמנם אף אם מתכווין להדיא שלא לצאת מ"מ איכא מעשה מצוה, וע"כ עובר בבל תוסיף אף אם מתכוין שלא לצאת.
ולפי"ז נראה לומר דבק"ש מכיון דכוונת קבלת עול מלכות שמים הוי דין בעצם מעשה המצוה וקיום דק"ש, ממילא כוונה לצאת ידי חובת המצוה לא שייך בה כלל. דבשלמא אי נימא דדין כוונה במצות הוי דין בקיום המצוה, דליכא קיום מצוה בלי כוונה, אה"נ דאין לחלק בין קיום קבלת עול מלכות שמים דק"ש לבין שאר מצוות התורה כשופר וכו', דליכא קיום המצוה בלי כוונה. אמנם לפי מה שנתבאר דכוונה חלה לשווייה למעשה מצוה, נ"ל דזהו רק היכא שקיום המצוה הוא ע"י מעשה דאז בעינן כוונה לצאת בכדי לשוייה למעשה מצוה (למ"ד מצות צריכות כוונה). אמנם היכא שקיום המצוה מתקיים בלב כמו בק"ש שקיום המצוה הוי קבלת עול מלכות שמים חל חלות שם מעשה מצוה מאליו מחמת זאת הכוונה שבלב ולא בעינן כוונה נוספת לצאת יד"ח לשוייה למעשה מצוה. וה"ה למשל במצוות אמונה בה', אהבת ה', ויראת ה' כשנמצא החפצא של אמונה ואהבת ה' ויראתו בלבו דהגברא חל מעשי המצוות דאמונה בה', ואהבת ה' ויראתו ממילא, ולא בעינן כוונה נוספת לצאת יד"ח לשויין למעשי מצוה. וכן נראה דה"ה במצות תלמוד תורה דאף למ"ד מצוות צריכות כוונה אינו צריך כוונה לצאת יד"ח בכדי לקיים מצות תלמוד תורה, דדין כוונה לצאת חל כדי לשוויה למעשה מצוה, ובת"ת חל מעשה מצוה מאליו ע"י שלומד החפצא של התורה. ותו לא בעינן כוונה נוספת שמתכוון לצאת ידי חובתו לשוייה למעשה מצות ת"ת. ואע"פ שבק"ש יש גם דין קריאה - דבעי מעשה קריאה, מ"מ מכיון שכוונת קבלת עול מלכות שמים הוי מגוף עצם מעשה המצוה וקיום המצוה דק"ש, י"ל דאם חלה כוונת קבלת עול מלכות שמים ממילא הוי מעשה מצוה דק"ש וקבלת עול מלכות שמים ויוצא בלי כוונה לצאת יד"ח. ומשום הכי פסק הרמב"ם דאע"פ דבמצוות בעלמא שיש בהן מעשה מצוות צריכות כוונה, מ"מ בק"ש דעיקר קיומה הוא בלב ובקבלת עומ"ש לא בעינן כוונה לצאת יד"ח המצוה, ורק בעינן כוונת קבלת עומ"ש בפסוק הראשון ותו לא.
ונראה עוד דלשיטת הרמב"ם, היכא שמתכוון לקבלת עומ"ש בפסוק הראשון דק"ש מתייחסת חלות קבלת עול מלכות שמים לכל הג' פרשיות דשמע. ודומה לדין כוונה בתפלה דקיי"ל דאם כיוון בברכת אבות יצא אע"פ שצריך לכוון בכל התפלה, די"ל דעי"ז שמכוון באבות מתייחסת כוונתו לכל התפלה וחלה חלות שם כוונה לכל התפלה. והראייה דבעי כוונה בכל התפלה והכוונה באבות מתייחסת לכל התפלה יוצאת מהדין שאם היה שיכור ב"שים שלום" דלא יצא, והביאור הוי דבעלמא כוונתו באבות מתייחסת לשאר הברכות, ושיכור מופקע מכוונה ואי אפשר שהכוונה תתייחס אליו ולכן לא יצא7. ולפי"ז מיושבת קושיא הנ"ל על הרמב"ם, דאע"פ שלשיטת הרמב"ם כל ג' פרשיות הן מדאורייתא, וגם סובר הרמב"ם דמצות צריכות כוונה, מ"מ לא בעינן כוונה לצאת חובת המצוה בק"ש אלא רק כוונת קבלת עומ"ש בפסוק הראשון, ומכיון דחל חלות שם קבלת עול מלכות שמים בפסוק הראשון ממילא חל חלות שם מעשה מצוה דק"ש בכל הפרשיות.
ב.
כתב בעל המאור (ר"ה דף ז. בדפי הרי"ף ד"ה לפום סוגיא) וז"ל דלא אמר ר' זירא איכוון ותקע לי למצוה אלא שצריך כוונה לשמוע ולהשמיע לשום תקיעת שופר כל דהו אפילו שלא לשום מצוה ולעולם כוונת מצוה לא בעינן אבל בעינן כוונה לשמוע ולהשמיע עכ"ל.
הבעה"מ מחלק בין כוונה לתקיעה לכוונת מצות, ובשומע ומשמיע חל דין שצריך לכוון לשום תקיעת שופר כל דהו אבל לא בעי כוונת מצוה. ונראה דסובר הבעה"מ דבכדי שיצטרף מעשה התקיעה של התוקע לשומע בעינן שיכוון התוקע להשמיע והשומע לשמוע, ואם לא נתכוונו לתקוע ולשמוע הו"ל השומע כמתעסק ולא יצא. וזוהי הלכה מסוימת של כונה שחלה באופן שמוציא אחר יד"ח.
אולם עיין ברמב"ם (פ"ב מהל' שופר ה"ה) וז"ל מי שתקע ונתכוון להוציא כל השומע תקיעתו ושמע השומע ונתכוון לצאת ידי חובתו אע"פ שאין התוקע מתכוון לזה פלוני ששמע תקיעתו ואינו יודעו יצא עכ"ל, ומבואר מדבריו דבשומע ומשמיע בעינן כוונה לצאת יד"ח המצוה, והרמב"ם חולק על הבעל המאור הנ"ל. דלדעת בעה"מ חל דין כוונה מסוימת בשומע ומשמיע דיכוונו לשם תקיעה בכדי לצאת מדין שומע כעונה. וצ"ב בשיטת הרמב"ם דהרי אי נימא כדברי הגר"ח זצ"ל שפסק כמ"ד מצות א"צ כוונה לצאת יד"ח8, מ"ש שומע ומשמיע מעושה המצוה בעצמו דלא צריך לכוון לשם מצוה. ונראה כנ"ל דהרמב"ם סובר דלמ"ד מצות צריכות כוונה דין כוונה במצות חל במעשה המצוה, דבעי כוונה לשוייה למעשה מצוה, ובלי כוונה לא מיקרי שעושה מעשה מצוה. והרמב"ם פסק כמ"ד מצוות א"צ כוונה (וכדנקט הגר"ח זצ"ל), וחל מעשה מצוה בלי כוונה לצאת. אך הרמב"ם סובר דבשומע ומשמיע לכו"ע לא הוי מעשה מצוה אא"כ מתכוון לצאת יד"ח, דבשומע כעונה לכו"ע בעי כוונה לצאת יד"ח המצוה בכדי לשוייה למעשה מצוה בעד השומע. שהרי השומע אינו עושה פעולה בעצמו אלא דפעולת המשמיע מתייחסת אליו, וכדי להשוות לשמיעתו למעשה מצוה בעינן לכו"ע כוונה לצאת יד"ח.
ומרן הגר"מ זצ"ל אמר דהגר"ח זצ"ל הקשה דבשופר קיום המצוה היא עצם השמיעה, וכדכתב הרמב"ם (פ"א מהל' שופר ה"א) וז"ל מצות עשה של תורה לשמוע תרועת השופר עכ"ל, וא"כ צ"ע אמאי בעינן כוונת משמיע ושומע דלכאורה לא בעינן שתצטרף תקיעת המשמיע לשומע כלל. ותירץ הגר"ח בב' אופנים: א) אף דקיום מצות שופר היא בשמיעה מ"מ מעשה המצוה היא התקיעה ולפיכך בעינן כוונת שומע ומשמיע כדי לצרף את התקיעה להשומע9. ב) דבלא כוונת שומע ומשמיע הוי השומע מתעסק בעלמא. ובביאור דבריו נראה דשמיעה בעצמה לא הויא מעשה מצוה כלל ובעינן תקיעה בכדי שיהא השומע יעשה מעשה מצוה, ואי ליכא תקיעה המצטרפת לשומע אין השומע עושה מעשה מצוה והוי מתעסק. ונמצא דבנוגע לקיום המצוה לא בעינן כוונת שומע ומשמיע כלל דהרי קיום המצוה היא בשמיעה, והא דבעינן כוונת שומע ומשמיע הוא רק שיהא חל מעשה מצוה לגבי השומע, ומשום הכי סובר הרמב"ם דבעינן נמי בשופר כוונת השומע ומשמיע לצאת יד"ח. ומכאן סמוכים להנ"ל שיסוד דין כוונה במצות למ"ד מצוות צריכות כוונה אינו דין בקיום המצוה אלא במעשה המצוה.
תוס' ד"ה בלשון הקודש נאמרה. וז"ל פירש רש"י פרק שני דמגילה לקרות בתורה. ולא נהירא דהא עזרא תיקן קריאת התורה ומקמי דאתא עזרא והיו למה לי. וי"ל דמיירי בפרשיות המחוייבין לקרות דאורייתא כמו פרשת זכור עכ"ל. הנה פליגי רבי וחכמים אי כל התורה בכל לשון נאמרה או בלשון הקודש נאמרה, ונחלקו אם ניתן לקרות התורה בתרגום. ונראה לכאורה דיש דין לקרות התורה ככתבה, דדברים שבכתב אי אתה רשאי לאומרן על פה, והמחלוקת בגמ' אי כל התורה כולה בכל לשון נאמרה או בלשון הקודש נאמרה הייינו אי נאמרה למשה מסיני בכל לשון דאזי תרגום ג"כ נחשב ככתבה, או"ד בלשון הקודש נאמרה ורק בלה"ק יש קיום קריאה ככתבה, ואסור לקרות התרגום דדברים שבכתב אי אתה רשאי לאומרן על פה.
והנה במשנה מס' מגילה (דף ח:) נחלקו רשב"ג ורבנן לגבי ספר תורה ונ"ך, דלשיטת רבנן נכתבים בכל לשון ואילו רשב"ג סובר שנכתבים רק בלשון יונית. ויש להעיר דהרי מבואר להדיא דמותר לכתוב ס"ת בשאר לשונות וא"כ במה נחלקו רבי וחכמים אם כל התורה בלשון קודש נאמרה או בכל לשון נאמרה. ונראה לחלק דהסוגיא במגילה מיירי לענין היתר כתיבת ס"ת בשאר לשונות וכלשון רשב"ג במשנה "אף בספרים לא התירו שיכתבו אלא יונית", ויוצא משם דכתיבת ספרים בלשון תרגום (לרבנן) וביוונית (לרשב"ג) מהווה חפצא דתורה שבכתב ואינו אסור מדין דברים שבכתב אי אתה רשאי לאומרן בעל פה. ואילו בסוגיין נחלקו רבי וחכמים אי כל התורה בלשון קודש נאמרה ורק בלה"ק יש קיום קריאה ככתבה, או בכל לשון נאמרה ואף בתרגום חל קיום דין קריאה ככתבה. ולפי התוס' נ"מ לענין מצות פרשת זכור מדאורייתא.
אמנם יש לעיין בדברי התוס' דלכאורה מיירי בס"ת שנכתב בשאר לשונות (לרבנן בכל לשון ולרשב"ג ביונית) דאי נכתב באשורית ומיירי דקרא בשאר לשונות הו"ל קורא על פה (כמבואר בתוס' במגילה דף ח: ד"ה עד ובתוס' בסוטה דף לג. ד"ה כל), ועל כרחך דמיירי שנכתב בשאר לשונות ופליגי אם חל קיום קריאה ככתבה. אמנם צ"ע דחלות קדושת ס"ת לכאורה תלויה בכתב אשורית וכמבואר בברייתא (מגילה ח ב) "מקרא שכתבו תרגום ותרגום שכתבו מקרא וכתב עברי אינו מטמא את הידים עד שיכתבנו בכתב אשורית על הספר ובדיו", ואילו דין המשנה במגילה הוא רק היתר לכתוב ס"ת בשאר לשון וכלשון רשב"ג "אף בספרים לא התירו שיכתבו אלא יונית". וכן מבואר מלשון הרמב"ם (פ"א מהל' תפילין הי"ט) וז"ל אין כותבין תפילין ומזוזות אלא בכתב אשורית והתירו בספרים לכתוב אף ביוני בלבד עכ"ל. וס"ת שנכתב בשאר לשונות ליכא בו חלות קדושת ס"ת, ומאידך הו"ל דברי תורה שבכתב דמותר לקרות ממנו וא"כ קשה היאך יוצאים בס"ת כזה שנכתב בשאר לשונות מצות קריאת פרשת זכור דהא קורא מספר שאין בו חלות קדושת ס"ת.
ונראה דלדעת התוס' בסוגיין אע"פ שצריך לקרות פרשת זכור מתוך הכתב, לא בעינן לקרות מספר שנתקדש בקדושת ס"ת, ועיקר ההלכה היא רק שיקרא קרה"ת מתוך הכתב ולא בעינן קדושת ס"ת. ובאמת מעיקר הדין קורין קרה"ת מתוך חומשין והא דאין קורין מחומשין הוא רק משום כבוד הציבור (כדמבואר בגמ' גיטין דף ס.)10. ומבואר דיסוד תקנת עזרה היתה רק שיקראו מתוך הכתב. אמנם לא בעינן לקרות מספר דאית ביה חלות קדושת ס"ת. ועיין ברמב"ם (פ"י מהל' ס"ת ה"א) וז"ל נמצאת למד שעשרים דברים הן שכל אחד מהן פוסל את ספר התורה ואם נעשה בו אחד מהן הרי הוא כחומש מן החומשים שמלמדים בהן התינוקות ואין בו קדושת ס"ת ואין קורין בו ברבים ואלו הן וכו'. ועיין בכסף משנה שם דביאר בכוונת הרמב"ם דאין קורין בו ברבים היינו לכתחילה אבל בדיעבד יצאו ועלתה להם ברכה שברכו על ס"ת פסול, ומבואר דלא בעינן קדושת ס"ת לצאת יד"ח קרה"ת. אמנם שאר ראשונים חולקים על הרמב"ם וסברי דאין לקרות קרה"ת ברבים מחומשין אפילו בדיעבד11, ומשמע דלדידהו בעי לקרות קרה"ת מספר דאית ביה קדושת ס"ת. וצ"ל דהנך ראשונים יפרשו בסוגיין דמחלוקת רבי וחכמים אי כל התורה בכל לשון נאמרה, או בלה"ק נאמרה אינו רק לגבי קיום קריאה ככתבה, אלא אף לגבי אי חלה קדושת ס"ת אף בס"ת שנכתב בשאר לשונות12.
גמ'. וז"ל ת"ר ק"ש ככתבה דברי רבי וחכמים אומרים בכל לשון מ"ט דרבי אמר קרא והיו בהוייתן יהו ורבנן מאי טעמייהו אמר קרא שמע בכל לשון שאתה שומע עכ"ל. והנה כתב הרמב"ם (פ"ב מהל' ק"ש ה"י) וז"ל קורא אדם את שמע בכל לשון שיהיה מבינה עכ"ל. ועיין בכס"מ שפסק כחכמים משום דאין הלכה כרבי מחביריו, ועוד דסתם לן תנא דמתני' כוותייהו בסוטה (פרק אלו נאמרין סוטה דף לב.) דתני ק"ש בהדי הנאמרין בכל לשון. ובמשנה בסוטה איתא "אלו נאמרין בכל לשון פרשת סוטה ווידוי מעשר קריאת שמע ותפלה וברכהמ"ז ושבועת העדות ושבועת הפקדון". וכתבו התוס' (שם ד"ה אלו נאמרין בלשונם) וז"ל ופירוש כל אדם בלשונו שהוא שומע לאפוקי למדי שאינו אומר בלשון פרסי אם אינו שומעו, אבל בכל לשון משמע בין שומע בין אינו שומע ובגמרא לא משמע הכי עכ"ל. ודבריהם צ"ב דלכאורה פשיטא דאי מיירי באופן שאינו מכיר הלשון כלל ואינו יודע את תוכן הענין של דיבורו פשיטא דלא יצא בקריאת פרשת סוטה, וידוי מעשר, ק"ש, תפלה, וברכהמ"ז ושבועת העדים ושבוה"פ, דהרי מתעסק בעלמא הוא. וכן בתפלה נראה פשוט שהמתפלל ואינו מכיר כלל את תוכן וענין התפלה לא יצא יד"ח תפלה. וכן מבואר לפי"ד הגר"ח זצ"ל (עיין בספרו פ"ד מהל' תפלה ה"א) שביאר דדין כוונה שהוא עומד לפני ה' ומתפלל מעכבת בכל התפלה, ואם אין לבו פנוי ואינו רואה את עצמו שעומד לפני ה' ומתפלל אין זה מעשה תפלה כלל, והרי הוא בכלל מתעסק דאין בו דין מעשה ודינו כאילו לא התפלל כלל. ומסתבר דמיירי התוס' באופן שמכיר את תוכן הענין של הדיבור אלא שאינו מבין הפירוש דכל מלה שאומר, והתוס' סוברים דאם אינו מבין כל מלה לא יצא יד"ח13, וע"כ גרסו נאמרין בלשונם שמבין כל מלה שאומר.
אמנם נראה שהרמב"ם מחלק בין ההלכות שבמשנה הנאמרים בכל לשון, דלגבי ק"ש פסק (פ"ב מהל' ק"ש ה"י) "קורא אדם את שמע בכל לשון שיהיה מבינה", דמשמע שצריך להבין כל מלה ומלה. וכן פסק בסוטה (פ"ג מהל' סוטה ה"ז) וז"ל ואח"כ משביעה הכהן בלשון שהיא מכרת וכו' ואומר לה בלשון שמכרת עכ"ל. וכן כתב לגבי שבועת הפקדון (פ"ז מהל' שבועות ה"ז) וז"ל ואינו חייב בשבועת הפקדון עד שישביעו בלשון שהוא מכירה עכ"ל, ובשבועת העדות (פ"ט מהל' שבועות הי"ב) וז"ל ואין העדים חייבים עד שישביעם בלשון שהם מכירים אותה עכ"ל. ומשמע דבכל הני בעינן שיכיר ויבין פירוש כל מלה ומלה שאומר, וע"כ הרמב"ם מדגיש "בלשון שמבינה" ו"בלשון שמכירה". ומאידך לגבי וידוי מעשר כתב (פי"א מהל' מע"ש ה"ה) וז"ל וידוי זה נאמר בכל לשון שנאמר ואמרת לפני ה' אלוקיך בכל לשון שאתה אומר עכ"ל, והרי בוידוי מעשר הרמב"ם השמיט דצריך שיאמר בלשון "שהוא מכיר", ומשמע דס"ל שוידוי מעשר נאמר בכל לשון ואף כשאינו מכיר אותו הלשון. וכן יש לדייק בלשון הרמב"ם (פ"א מהל' ברכות ה"ו) וז"ל וכל הברכות כולן נאמרין בכל לשון והוא שיאמר כעין שתיקנו חכמים ואם שינה את המטבע הואיל והזכיר אזכרה ומלכות וענין הברכה אפילו בלשון חול יצא עכ"ל, דהרמב"ם אינו מזכיר שצריך לברך בלשון שמכיר ומבין, ומשמע דברכות נאמרים בכל לשון ואע"פ שאינו מכיר הלשון מ"מ יצא, וצ"ע בשיטת הרמב"ם דמ"ש ברכות ווידוי מעשר משאר ההלכות השנויות במשנה בסוטה (דף לב.).
ונראה דבק"ש לשון הגמ' הוא "בכל לשון שאתה שומע" דמשמע דבעינן הבנה, וכן בסוטה דרשינן מקרא ד"אל האשה" - בכל לשון שהיא שומעת, ופרש"י (סוטה לו ב ד"ה אל האשה) וז"ל משמע דברים הנכנסים בלבה שהתא מכרת בלשון עכ"ל, ובשבועת העדות דרשינן (סוטה לג א) מקרא "ונפש כי תחטא ושמעה קול אלה בכל לשון שהיא שומעת", ושבועת הפקדון נלמדת מגזירה שוה תחטא תחטא משבועת העדות, ומשמע דדרשינן בכל הני גווני בלשון שהוא שומע דבעינן שיבין שאר לשונות. אמנם בוידוי מעשר (סוטה לב ב) דרשינן מקרא "ואמרת לפני ה' אלוקיך וילפינן אמירה מסוטה בכל לשון שהוא אומר". ונראה דילפינן מסוטה דוידוי מעשר נאמר בכל לשון אבל לא דבעינן הבנת הלשון - דרק בסוטה נאמר דין דהבנת הלב וכדפרש"י (סוטה לב ב ד"ה אל האשה) "דברים הנכנסים בלבה שתהא מכרת בלשון". ולגבי ברכהמ"ז דרשינן (סוטה לג א) מ"ואכלת ושבעת וברכת בכל לשון שאתה מברך" וכתב רש"י (שם ד"ה בכל לשון) וז"ל לא קבע לו הכתוב לשון עכ"ל, ומשמע דברכהמ"ז אינה צריכה הכרת הלשון והבנת הלב. וכן בתפלה איתא בגמ' (שם לג א) "תפלה רחמי היא כל היכי דבעי מצלי", ולכאורה יוצא יד"ח תפלה אם מכיר ענין התפלה אע"פ שאינו מכיר ומבין כל מלה ומלה14.
אמנם בנוגע לשבועת הדיינים מצריך הרמב"ם הבנת הלשון ואף בנשבע בלשון הקודש (וכדפסק בפי"א מהל' שבועות הי"ד) וז"ל הדיינים שהשביעו את הנשבע בכל לשון שהוא מכיר הרי זו כמצותה וכן הורו הגאונים אבל רבותינו הורו שאין משביעין אותו אלא בלשון הקודש ואין ראוי לסמוך על הוראה זו ואע"פ שנהגו בכל בתי דינין להשבע בלשון הקודש צריך להודיע את הנשבע עד שיהא מכיר לשון השבועה ששבועת הדיינים היא שבועת הפקדון בעצמה עכ"ל. ולכאורה זה פשוט דהנשבע צריך להכיר ענין השבועה דאל"כ לא חלה שבועתו דכתיב "האדם בשבועה" - וילפינן (שבועות דף כו.) פרט לאונס, וע"כ דמיירי באופן שיודע את ענין השבועה. והרמב"ם מחדש דבשבועת הדיינים חל דין נוסף שיהא מכיר ומבין לשון השבועה, דהיינו שיבין פירוש כל מלה ומלה שמוציא מפיו ולא רק שיבין ענין השבועה בכלל. הרמב"ם מחייב הבנת הלשון בשבועת הדיינים שכן "שבועת הדיינים היא שבועת הפקדון בעצמה" כלומר בשבועת הדיינים מצריכים שבועה כזו שאם ישקר יתחייב על ידה בשבועת הפקדון.
והנה בשבועת הדיינים הרמב"ם (פי"א הי"ד) מצריך הבנת הלשון ואף כשנשבע בלשון הקדוש ומתוך לשונו משמע דה"ה לגבי שבועת הפקדון ושבועת העדות. וצ"ע דלכאורה דין הבנת הלשון לא נאמר אלא בשאר לשונות, ברם בלה"ק יוצא אפילו אם אינו מבין הלשון וכדמבואר ברמב"ם לגבי קריאת המגילה (פ"ב מהל' מגילה הל' ג' - ד') וז"ל הלועז ששמע את המגילה הכתובה בלשון הקדש ושכתב הקדש אע"פ שאינו יודע מה הן אומרים יצא ידי חובתו וכו' היתה כתובה תרגום או בלשון אחרת מלשונות הגויים לא יצא יד"ח בקריאתה אלא המכיר באותו לשון בלבד עכ"ל, וצ"ב מ"ש מקרא מגילה משבועת הדיינים. ועוד צ"ע ברמב"ם שפסק (פ"ב מהל' ק"ש ה"י) "קורא אדם את שמע בכל לשון שהוא מבינה" ועוד פסק (שם בה"א) וז"ל הקורא את שמע ולא כיון לבו בפסוק ראשון שהוא שמע ישראל לא יצא יד"ח והשאר אם לא כיון לבו יצא עכ"ל. והנה אי בעינן הבנת הלשון בק"ש (וכדמבואר ברמב"ם שם ה"י) נמצא דכשקורא בהבנת הלשון ממילא הוי קריאה בכוונה, ולפי"ז צ"ע איך יצוייר שקורא שאר הפסוקים בלי כוונת הלב (ה"א שם) דהרי בעינן הבנת הלשון בק"ש.
ונראה לתרץ דהרמב"ם מחלק בין קריאת ק"ש בלה"ק לבין קריאת שמע בשאר לשונות, דבקריאה בלה"ק יוצא גם בלי כוונת הלב ואינו צריך להבין מה שאומר, מלבד מבפסוק הראשון שנאמר בו דין מסוים דכוונת הלב משום מצות קבלת עול מלכות שמים. ומאידך כשקורא ק"ש בשאר לשונות חל דין הבנת הלשון דצריך להבין כל מה שאומר. ויוצא דהרמב"ם (בפ"ב מהל' ק"ש ה"א) מיירי כשקורא ק"ש בלשון הקודש דצריך לכוון ולהבין רק בפסוק הראשון של "שמע ישראל וכו'" משום מצות קבלת עול מלכות שמים, ואילו בשאר הפסוקים יוצא בלי כוונה ואף אם אינו מבין, דלא נאמר דין הבנת הלשון אלא בשאר לשונות. ומשו"ה בפ"ב (ה"י) בדין קריאה בשאר לשונות פסק הרמב"ם דאינו יוצא אא"כ מבין מה שאומר. ומבואר דחלוק דין קריאת שמע בלה"ק שיוצא אף כשאינו מבין אתהקריאה, מק"ש בשאר לשונות דבעינן הבנת הלשון. וצ"ע כנ"ל מ"ש משבועת הדיינים דבעינן הבנת הלשון אף כשנשבע בלשון הקדש.
ונראה ליישב דבק"ש חל דין קריאה ככתבה, כלומר דצריך לקרות ק"ש ככתבה וכלשונה הכתובה בתורה, ולפיכך הקורא ק"ש בלה"ק יוצא אע"פ שאינו מבין את הלשון דהוי עכ"פ קריאה ככתבה. משא"כ כשקורא ק"ש בשאר לשונות דהוי קריאה בתורת תרגום ופירוש דאינו יוצא אא"כ מבין את הלשון דרק אז חלה הקריאה בתורת תרגום. ועיין בראב"ד פ"ב מהל' ק"ש (ה"י) שהשיג על מש"כ הרמב"ם (שם) "דהקורא בכל לשון צריך להזהר מדברי שבוש שבאותו הלשון ומדקדק באותו הלשון כמו שמדקדק בלשון הקודש". וכתב ע"ז הראב"ד וז"ל אין זה מקובל על הדעת לפי שכל הלשונות פירוש הן ומי ידקדק אחר פירושו עכ"ל. ומבואר מדבריו דקריאה בשאר לשונות הוי קריאה בתורת פירוש, וע"כ אין בשאר לשונות דין דקדוק אותיות דהוי רק פירוש בעלמא. ומשו"ה צריך להבין מה שאומר דאל"כ לא הוי פירוש.
ולפי"ז מבואר נמי דין קריאת המגילה דכשקורא את המגילה בלה"ק הואיל והויא קריאה ככתבה יוצא יד"ח אע"פ שאינו מבין את הלשון. משא"כ כשקורא בשאר לשונות דאין כאן חלות וקיום קריאה ככתבה, אלא דהוי קריאה בתורת תרגום, ואינו יוצא אא"כ מבין את הלשון, דלא הוי בשבילו חלות שם תרגום ופירוש אא"כ מבין את מה שאומר.
אמנם כ"ז במקרא מגילה וק"ש דנאמר בם דין קריאה ככתבה ולפיכך יוצא כשקורא בלה"ק אע"פ שאינו מבין את הלשון. מאידך בשבועות אין חלות דין ככתבה, דאין דין לישבע בנוסח שבועה הכתובה בתורה. ולכן לגבי שבועות אין שום מעליותא ללשון הקודש ואין חילוק בין לה"ק ושאר לשונות, וכיון דנאמר בשבועה דין "כל לשון שאתה שומע", וילפינן מזה דבעינן הבנת הלשון בשבועה, חל דין הבנת הלשון אף כשנשבע בלשון הקודש.
ויש להעיר כי על החילוק הזה חולק הר"י בתוס' בנדרים (דף ב. ד"ה כל כנויי נדרים וכו') וז"ל וקשה למ"ד לשון נכרים אמאי נקט הני לישני לימא בכל הלשונות שהם נודרים בלשונם יהא נדר, ואומר ר"י ודאי אם יהא כלשונם יהא נדר אחרי שהם מבינים והני דמתני' אפילו לא יבינו האי לשון הרי הוא נדר עכ"ל. והנה הר"י מדמה דין הנדרים לקריאת המגילה שדינה שהלועז הקורא את המגילה בלה"ק יוצא אף בלי שיבין. יוצא איפוא שלדעת הר"י לה"ק מהווה עיקר הלשון של נדרים ושבועות ואילו שאר לשונות חלין בתורת תרגום וכנ"ל. אך הכינויים המוזכרים שם במשנה חלים מדין לה"ק המהווה עיקר הלשון, וחל נדר אע"פ שאינו מבין את הלשון. שיטה אחרת נקטו התוס' במס' סוטה (דף ל"ב. ד"ה ק"ש ותפלה) וז"ל תימה אמאי שייר הלל וקידוש של שבת וברכת הפירות וברכת המצות וכו' ונראה דהני נאמרים בכל לשון אפי' אינו שומע, הלכך לא דמי להני דמתני' דנאמרין דוקא בלשונם עכ"ל. ומתירוץ התוס' מבואר שבדברים המוזכרים במשנה - פרשת סוטה, וודוי מעשר, ק"ש, תפלה, וברהמ"ז, שבוה"ע, ושבוה"פ - לה"ק מהווה עיקר הלשון ושאר הלשונות מועילות מדין תרגום. אולם בנוגע לדברים אחרים שאינם מוזכרים במשנה ושנאמרים בכל לשון אין צורך להבין כל מלה ומלה של הלשון, ודין שאר לשונות שוה לדין לה"ק, שכולן חלין מדין עיקר הלשון ולא בתורת תרגום. אך לפי התוס' יוצא שבנוגע לשבוה"ע ושבוה"פ שהוזכרו במשנה שאר לשונות מועילות בתורת תרגום, ואילו בשבועות ביטוי והדיינין שלא הוזכרו במשנה כל הלשונות שוות. וצ"ע בביאור החילוק בין שבוה"ע ושבוה"פ לבין שבוה"ד ושבועות ביטוי. מ"מ בנוגע לנדרים, שאינם מוזכרים במשנה ניתן להסיק שכל הלשונות שוות שלא כר"י הנ"ל.
ועדיין צ"ב ליישב משמעות דברי הרמב"ם (פ"ג מהל' סוטה ה"ז) שאפילו משביע סוטה בלה"ק ככתבה בתורה חייבת היא להכיר את הלשון מלה במלה. ומ"ש מק"ש, שהקורא ככתבה אין צריך להבין את המילים. ונראה שק"ש הואיל והיא קריאת מצוה יוצאים בככתבה כדין עיקר לשון המצוה. לעומתה, שבועת הסוטה אינה מצוה כי אם חלות מכשיר בסדר ההשקאה, ובהכשר אינו מסתבר לחלק בין עיקר הלשון לבין תרגומו, אלא כל הלשונות שוות ובכולן צריכה הסוטה להכיר את הלשון, והכי משמע מפרש"י בסוטה שם, (ועיין למעלה) וז"ל דברים הנכנסים בלבה שתהא מכרת בלשון עכ"ל. וביתר ביאור נראה דבסוטה צריכה להבין את הלשון ופירוש כל מלה משום דנאמר בה דין שבועה כדאיתא בגמ' (סוטה יח א) ומדין "האדם בשבועה" בשבועת סוטה צריכה להבין כל מלה ומלה, וע"כ אף בלשון הקודש צריכה להבין כל מלה ולא מספיק הבנת הענין בכללות. ועיין בירושלמי בסוטה (פרק אלו נאמרין ה א) וז"ל בכל לשון שהיא שומעת דברי ר' יאשיה אמר ליה ר' יונתן ואם אינה שומעת ולמה היא עונה אחריו אמן וכו' עכ"ל. ומבואר דבעינן הבנת הלשון מדין שבועה, וצ"ע בסברת ר' יאשיה דהרי לכאורה מספיק שתבין תוכן השבועה ולא פירוש המלים, ומוכח דבסוטה נאמר דין מסוים שתבין פירוש המלים מדין שבועת סוטה.
והנה הרמב"ם (פי"א הי"ד מהל' שבועות) הביא את שיטת הר"י מגאש שאין נשבעין שבועת הדיינים אלא בלשון הקודש. ושיטתו צ"ע דלכאורה אין בשבועת הדיינים דין קריאה ככתבה הכתובה בתורה ואין בה מטבע מסוים דיצטרך לישבע בלשון הקודש. ומשמע שהר"י מגאש סובר דבעינן לישבע בלה"ק מדין הפלאה, ודומה איפוא לנדרים ושבועות אליבא דהר"י (הנ"ל) שלה"ק מהווה עיקר הלשון אף על פי שאין בהן חלות דין קריאה ככתבה בתורה.
עוד י"ל דגם הר"י מגאש מודה דמעיקר הדין נשבעין בכל לשון ואף בשבועת הדיינים, והא דמצריך לישבע דוקא בלה"ק הוא מפאת דין הזכרת השם, דצריך לומר השם בלה"ק. דאי מתרגם את השם ללשון אחר הו"ל כינוי, ובשבועת הדיינים צריך לישבע בשם מז' שמות שאינם נמחקים, ואין נשבעים בכינויים שנמחקים וע"כ אין נשבעין בשאר לשונות.
וע"ע שם במס' סוטה (לב.) שמנה ברכת כה"ג בקרה"ת דיוה"כ בין אלו שנאמרים דוקא בלה"ק ואף שאינה קריאת פרשה ככתבה, וצ"ע דאי ליכא דין ככתבה אמאי בעינן דוקא לה"ק. ואולי נוסחתה היתה תקנת אנשי כנה"ג, ולפיכך דומה דינה לחלות דין ככתבה בפרשה שבתורה. אך צ"ע דמאי שנא ברכת כה"ג ביוה"כ משאר ברכות דעלמא שנתקנו ע"י אנשי כנה"ג הנאמרות בכל לשון.
ונראה לתרץ עפי"מ שפסק הרמב"ם לענין קריאת פרשת המלך בהקהל (פ"ג מהל' חגיגה הל"ה) וז"ל הקריאה והברכות בלשון הקודש עכ"ל. ויש לעיין למה מחייב הרמב"ם שהברכות תהיינה דוקא בלה"ק שלא כדין ברכות אחרות הנאמרות בכל לשון. ויתכן שהוא משום שקריאת התורה בהקהל זקוקה ללה"ק כדי שיהיה קיום קריאה ככתבה, ומשום כך גם הברכות של הקריאה צריכות נמי להיות בלה"ק דוקא כדי שתצטרפנה הברכות עם הקריאה להוות קיום אחד. וה"ה לענין ברכות כה"ג ביוה"כ, קריאת הפרשה וברכות כה"ג מהוות קיום אחד, ולכן אף הברכות נאמרות בלה"ק כקריאת התורה עצמה.
ובנוגע לברכות דעלמא פסק הרמב"ם (פ"א מהל' ברכות ה"ו) וז"ל וכל הברכות כולן נאמרין בכל לשון והוא שיאמר כעין שתקנו חכמים ואם שינה את המטבע הואיל והזכיר אזכרה ומלכות וענין הברכה אפילו בלשון חול יצא עכ"ל. לדעת הרמב"ם ישנן שתי הלכות בברכות: א) נוסח הברכה כעין שתקנו חכמים - והוא דין לכתחילה, אך אינו מעכב בדיעבד. ואם שינה מנוסחת הברכה יצא. ב) ענין הברכה שמעכב בדיעבד, ואם שינה את ענין הברכה אינו יוצא כלל. ומלשון הרמב"ם משמע שאף יוצא באזכרות הנאמרות בלשון חול. אמנם אמר הגר"מ זצ"ל שכ"ז אם יתרגם את השמות ללע"ז בלי לשנות את כוונת השם מכוונתה בלה"ק. ברם מאחר שיש מחלוקת בין הראשונים בכוונות השמות שבברכות (כגון בשם בן ד' אותיות שחלוקים הראשונים אם הכוונה של השם היא להוי"ה או לאדנות), קיים בכל תרגום ספק אם לא שינה את כוונת השם, ולפחות אין לעשות כן לכתחילה. ומשום כך היה פוסק עבור המתפללים ומברכים בלע"ז שלא ישנו את השם מקריאתו בלה"ק אלא יקראוהו ככתבו בלה"ק.
ועפי"ז אמר הגר"מ זצ"ל דאף למ"ד דק"ש נאמרת בכל לשון היינו דוקא הפסוקים אבל השמות יקרא בלה"ק.
1 וכן מבואר מדברי הגר"א בביאור דעת הרשב"א שכתב (בביאור הגר"א סימן נ"ח ס"ק ט"ו) וז"ל דטעם מה שכתוב לא הפסיד הברכות, דברכות לא שייכא לק"ש כמו שכתב הרשב"א (שו"ת ח"א סימן מ"ז ושי"ט), והרי הם כמו תפלה, לפיכך דינם כמו בתפלה עכ"ל.
2 עיין לעיל בשיעורים דף ב. ד"ה מאימתי קורין - בענין שומע כעונה בקריאת שמע ותפלה אות ב'.
3 דהרי הרא"ש מפרש דאומר "שלום עליך מורי ורבי" דהוי השיעור דתוכ"ד דכהת"כ. אמנם יתכן דלפי רש"י והרמב"ם דשואל מפני היראה היינו מפני מי שהוא מתירא ממנו שיהרגנו או יצערנו, ההיתר לשאול מפני היראה חל אף אם מפסיק יותר מכדי דיבור ולא חשיב הפסק לגבי ק"ש. ולפי"ז אע"פ שלרא"ש מותר לשאול מפני היראה מ"מ ההיתר הוא רק אם מפסיק שיעור דתוכ"ד משום דהחפצא דק"ש אינה מצטרפת אא"כ ההפסק הוי רק תוך כדי דיבור. ואילו לפי רש"י והרמב"ם חל צירוף בחפצא דק"ש אף ביותר מכדי דבור מכיון דשאלה מפני היראה לא הוי הפסק. אך יל"ע בזה דבגמ' (ר"ה לד ב) מבואר דשיעור הפסק בק"ש הוא אם מפסיק בכדי לגמור את כולה או דאין שיעור הפסקה כלל ואפילו כל היום כולו אינו הפסק, וצ"ע.
4 אך קשה מהגמרא בר"ה (לד:) דשיעור הפסק בק"ש הוי השיעור דכדי לגמור את כולה או דליתא בק"ש דין הפסק כלל ויכול לקרותה ולצאת יד"ח במשך ט' שעות ביום. ונראה דשאני היכא דהפסיק בק"ש בדיבור אחר מהיכא דהפסיק ולא דיבר. דהא אף לענין תקיעת שופר נקטינן הכי, דבשמע ט' תקיעות בט' שעות ביום יצא (ר"ה לד ב), ואילו אם תקע באמצע הסדר בקול שופר מסדר אחר הוי הפסק ופסול (וכדמבואר בגמ' שם לד א), כי קול השופר שאינו מן הסדר מהווה הפסק. וי"ל דה"ה בקריאת שמע הפסק בלי דיבור אינו הפסק, ואילו הפסק ע"י דיבור הוי הפסק. וכששואל מפני היראה הרי הפסיק בדיבור ומשו"ה בעינן צירוף דתוכ"ד לצרף החפצא דק"ש. ועיין ברמב"ם (פ"ב מהל' ק"ש הל' י"ב) דקראה סירוגין יצא ואפילו שקרא כל היום כולו "והוא שיקרא על הסדר", ומשמע דר"ל דמיירי שלא הפסיק הקורא בדיבור דאז חל צירוף אף כשקרא במשך כל היום. אך בהגהות מיימוניות (שם אות ס') כתב דאין לחלק בין הפסק ששותק להפסק דדיבור דאף דיבור לא הוי הפסק. וכן פסק השו"ע (או"ח סימן ס"ה, א', ועיי"ש בהגהות הגר"א אות ב'). ולשיטת ההג"מ והשו"ע צ"ל דבסוגיין יכול לשאול מפני היראה אף אם יפסיק יותר מכדי דיבור, וחל קיום ק"ש ככתבה אף אם הפסיק לשאול מפני היראה ביותר מכדי דיבור, דמכיון שחל היתר לשאול מפני היראה הדיבור אינו הפסק וחל קיום מצות קריאת שמע ככתבה.
5 ועיין במגיד משנה פ"ג מהל' שופר ה"ה ובכס"מ פ"ב מהל' שופר ה"ד ובלח"מ שם, ועיין במגיד משנה פ"ג מהל' מגילה ה"ה ובכס"מ פ"ו מהל' חמץ ומצה ה"ג שדנו בשיטת הרמב"ם.
6 עיין בפרש"י (עירובין דף צה: ד"ה ור"ג וכו') וז"ל ת"ק סבר מצות א"צ כוונה ולכ"ע הן תכשיט הלכך כיון דלענין מיפק ידי חובתיה נפיק בלא כוונה לענין בל תוסיף נמי אע"ג דלא מכוין להו למצוה איכא בל תוסיף כיון דזמן תפילין הוא, ור"ג סבר צריכות כוונה לצאת ידי חובתו הלכך בבל תוסיף נמי לא עבר עד דמתכוין למצוה עכ"ל.
7 עיין ברמב"ם (פ"ד מהל' תפלה הי"ז) וז"ל שכור אל יתפלל ואם התפלל תפלתו תועבה לפיכך חוזר ומתפלל כשיתרוקן עכ"ל, ומסתימת לשונו שכתב דשיכור שהתפלל תפלתו תועבה ולא חילק בין אם היה שיכור בברכה ראשונה בלבד או אף בשאר ברכות משמע דשכרות הויא הפקעה מחלות שם כוונה, דכוונה מעכבת בכל התפלה, ואף אם היה שכור רק ב"שים שלום" תפלתו תועבה. ועיין לקמן בשיעורים לדף לד: ד"ה המתפלל ובאגרות הגרי"ד הלוי עמ' כ"ט - ל'.
8 עיין לעיל באות א'.
9 ואמר רבינו זצ"ל דיש להביא ראייה לדברי הגר"ח זצ"ל דאע"פ שקיום מצות שופר הוא בשמיעה מ"מ מעשה המצוה היא התקיעה ממחלוקת הראשונים (עיין ברא"ש ר"ה פ"ד סימן י') אם מברכים לתקוע שופר או לשמוע קול שופר, וצ"ע דהרי קיום המצוה היא השמיעה. ונראה דאף אם קיום המצוה היא השמיעה מ"מ התקיעה מהווה מעשה המצוה, ונחלקו הראשונים אם מברכים על מעשה המצוה - דהיינו התקיעה, או על קיום המצוה - דהיינו השמיעה. (ובענין מצות צריכות כוונה וכוונת שומע ומשמיע בשופר עיין באגרות הגרי"ד הלוי עמ' ל"ב - ל"ד).
10 עיין בשו"ע או"ח סימן קמ"ג סעיף ב' ובהגהות רע"א (שם) שהביא דעת המרדכי שהציבור יכולים למחול על כבודם, ומשמע דאם מחלו מותר לכתחילה לקרות קרה"ת מחומשין. וס"ל דתקנת קרה"ת היינו לקרוא תושב"כ מתוך הכתב ולא בעינן לקרוא מחלות שם ספר תורה. ועיין בשו"ע שם סעיף ג' שפסק המחבר דבכפרים שאין להם ס"ת כשר אין מברכין על ס"ת פסול או על חומשין. אמנם בסעיף ד' פסק "אם נמצא טעות בס"ת בשעת קריאה מוציאין ס"ת אחרת ומתחילין ממקום שנמצא הטעות ומשלימין הקורים על אותם שקראו במוטעה", ובמג"א (ס"ק ה') ביאר שאם לא נודע הטעות עד לאחר שקראו ג' או ד' פסוקים מתחילין ממקום שפסקו דבדיעבד עלתה להם קריאה מספר תורה הפסול. וביאר הגר"מ זצ"ל דמוכח שהמחבר מחלק בין דין קריאה לברכה, וסובר דלא בעי לקרות מספר דאית ביה קדושת ס"ת בכדי לצאת יד"ח קרה"ת. ברם לשיטתו אין מברכין ברכה"ת אלא על קריאה מחלות שם ס"ת. וביאר רבינו סברת המחבר דס"ל דתקנת קרה"ת היינו לימוד תושב"כ, ומשו"כ יוצא יד"ח אף בס"ת פסול. אמנם דין ברכה"ת מהווה חלות קיום קבלת עומ"ש ודבר שבקדושה (ע"י אמירת ברכו את ה' המבורך) וקיום דבר שבקדושה וקבלת עומ"ש אינו חל אא"כ מברך על ס"ת כשר. והוסיף רבינו דכתב הרמב"ם (פ"י מהל' ס"ת הי"א) "כל מי שישב לפני ס"ת ישב בכובד ראש ובאימה ובפחד שהוא העד הנאמן על כל באי העולם שנאמר והיה שם בך לעד", ומבואר דחל דין אימה ופחד בפני ס"ת, וי"ל דמשו"כ חל דין ברכה"ת וקיום קבלת עומ"ש דוקא היכא שמברך על ס"ת כשר. אמנם המרדכי (מגילה סי' תשצ"ג) סובר שאם עדיין לא קרא ג' פסוקים קורא על פה עד ג' פסוקים ומברך לאחריה, ואם כבר קרא ג' פסוקים והוא במקום שיכול לסיים, מברך ברכה שלאחריה, ומביאים ס"ת כשר להשלים שאר העליות. ומבואר שהמרדכי סובר שמברכין ברכה"ת אף על ס"ת פסול. וצ"ב לשיטתו אמאי אינו ממשיך לקרות אף את שאר העליות מס"ת פסול, דהרי לשיטת המרדכי יוצאין יד"ח קרה"ת ואף מברכין ברכה"ת על ס"ת פסול. ואמר רבינו די"ל דלדעת המרדכי יש חילוק בין הברכה שלאחר קרה"ת לבין הברכה שלפני הקריאה, דהברכה לפני קרה"ת מהווה ברכות הציבור, וכמתבאר מדברי הרמב"ם (פי"ב מהל' תפלה ה"ה) "ואח"כ אומר ברכו את ה' המבורך וכל העם עונין כרוך ה' המבורך לעולם ועד וחוזר ומברך בא"י וכו' אשר בחר בנו וכו' וכל העם עונין אמן ואח"כ קורא עד שישלים לקרות וכו' ומברך אשר נתן לנו תורת אמת וחיי עולם נטע בתוכנו בא"י נותן התורה". ויש לדקדק בלשון הרמב"ם שמצריך הציבור לענות אמן לברכה שלפני קרה"ת וכמש"כ "וכל העם עונין אמן", והשמיט שעונים אמן לברכה שלאחר קרה"ת (אע"פ שזה ברור דיש דין לענות אמן אף לברכה שלאחר הקריאה ככל מי ששומע ברכה (וכדפסק הרמב"ם פ"א מהל' ברכות הי"ג)). ונראה דהברכה שלפני הקריאה הויא ברכת הציבור והוי קיום דבר שבקדושה, ומשו"כ צריכים הציבור לענות אמן. ונראה עוד שהברכה שלפני הקריאה מצטרפת לקיום קרה"ת, והויא חלק מסדר קרה"ת ולכן קרה"ת חשיב דבר שבקדושה. משא"כ הברכה שלאחר קרה"ת הוי ברכת היחיד והיא חובת שבח והודאה לעולה בתורה בלבד. (והדין לענות אמן לברכה שלאחריה הוי דין עניית אמן כבכל ברכות דעלמא וע"כ השמיטה הרמב"ם. אולם הדין לענות אמן לברכה ראשונה היא דין מסוים בדין קרה"ת ולכן הדגיש הרמב"ם שהציבור עונין אמן לברכה שלפני קרה"ת). ולפי"ז י"ל דשיטת המרדכי מברכין לכתחילה על ס"ת פסול רק את הברכה שלאחרי קרה"ת, דהיא ברכת השבח על לימוד תורה. ברם אף המרדכי סובר שלכתחילה אין מברכין ברכה שלפני קרה"ת אלא על ס"ת כשר. דהמרדכי סובר שהברכה הראשונה מהווה קיום דבר שבקדושה וחל רק כשיש ס"ת כשר שמחייב אימה ופחד ולכן מביאין ס"ת כשר להשלים העליות. (משיעורי רבינו זצ"ל להל' קרה"ת)
11 עיין בב"י סימן קמ"ג ד"ה וכתוב בתשובת הרשב"א.
12 ולפי"ז המחלוקת בין רשב"ג ורבנן אזלא כמ"ד כל התורה כולה בכל לשון נאמרה.
13 דכשאומר מלה בשפה אחרת חל בזה דין תרגום, ודין תרגום חל רק אם מבין את התרגום וכשאינו מבין את תרגום המלה שאמר כאילו לא אמרה כלל.
14 ברם עיין בחידושי רבינו חיים הלוי על הרמב"ם (פ"ד מהל' תפלה הי"א) שביאר הגר"ח זצ"ל דבברכה ראשונה של התפלה בעינן הבנת פירוש המילים כדי לצאת יד"ח תפלה.

